Dethan Punalur: April 2010\nഅതീവ ജാഗ്രത... ആരോ വരുന്നതിന്റെ കാൽപ്പെരുമാറ്റം ....\nPosted by Dethan Punalur at 1:13 AM 11 comments\nപൂമെത്തയിൽ ഒരു വിശ്രമം...!\nPosted by Dethan Punalur at 5:23 AM9comments\nനാടൻ സൌന്ദര്യം !\nPosted by Dethan Punalur at 12:08 AM 12 comments\nക്ലീൻ ആന്റ് ഫ്രഷ് ..!\n'22 കാരറ്റല്ല' അതിലും കൂടുതലുണ്ടു്...!!\nPosted by Dethan Punalur at 11:32 PM9comments\n" മ്യൂസിക്കൽ ചെയർ..! "\n" സീറ്റില്ല... നീ ഔട്ടാ.. !! " കായലിന്റെ നടുക്കു് ഒരു കസേരകളി..!\nPosted by Dethan Punalur at 8:33 AM 13 comments\n" പ്ലൈവുഡ് ! "\nഒരേ പാറ്റേണിലും ഡിസൈനിലുമൊക്കെ കാണുന്ന പ്ലൈവുഡ് കഷണങ്ങൾ പോലെതോന്നുന്നില്ലേ ..! ചൂടുകാരണം വറ്റിക്കൊണ്ടിരിക്കുന്ന ഒരു ഡാം സൈറ്റിലെ വെള്ളവും മണൽതിട്ടയുമാണു് ഇതു്. കുറഞ്ഞുകൊണ്ടിരിക്കുന്ന വെള്ളത്തിന്റെ ഓരോ ദിവസത്തെയും അടയാളങ്ങളാണു് ഞൊറിവുകൾ പോലെ വരകളായിക്കാണുന്നതു്...\nPosted by Dethan Punalur at 5:53 AM 8 comments\nഉപദ്രവിക്കല്ലേ.. കഴിച്ചതു് തൊണ്ടേന്ന് ഒന്നിറങ്ങിക്കോട്ടെ..!\nPosted by Dethan Punalur at 8:04 AM 8 comments\nമുമ്പേ പോയാആളിന്റെ കാല്പാടുകൾ പിൻതുടരുന്ന ഒരു പാവം വഴി പോക്കനാണേ..!\nPosted by Dethan Punalur at 7:57 AM 15 comments\nഒറ്റനോട്ടത്തിൽ കാബേജുപോലെ തോന്നിക്കുന്ന ഇതു് ചതുപ്പു സ്ഥലങ്ങളിൽ കാണുന്ന കോലിഞ്ചി, ചണ്ണകൂവ ഇനങ്ങളിൽപ്പെട്ട ഒരിനം ചെടിയുടെ പൂവാണ്.\nPosted by Dethan Punalur at 1:15 AM3comments\nഅപ്പോൾ എല്ലാവരും റഡിയല്ലേ..? ലൈൻ കണ്ടല്ലോ..! പക്ഷേ ആരും തമ്മിൽ 'ലൈനാകാൻ' പാടില്ല.. ! ഓക്കെ... റഡി... സ്റ്റാർട്ട് ...ഗോ.. !! (ടാറിങ്ങ് ജോലികൾ നടക്കുന്ന റോഡാണു് രംഗം.)\nPosted by Dethan Punalur at 12:16 AM 14 comments\nചിലസ്ഥലങ്ങളിൽ 'പഴന്താങ്ങി' എന്നുപറഞ്ഞാൽ ഒന്നിനും കൊള്ളാത്തവൻ, ചുണയില്ലാത്തവൻ, പഴംവിഴുങ്ങി എന്നൊക്കെയാണു് ഉദ്ദേശിക്കുന്നതു്. ഇത് അങ്ങനെയല്ല പഴങ്ങൾ താങ്ങിനിർത്തിയ രൂപമായതുകൊണ്ടു് പഴന്താങ്ങി എന്നു പറഞ്ഞന്നേയുള്ളൂ..\nPosted by Dethan Punalur at 8:19 AM 10 comments\nമാലിന്യമുക്തമായ ഒരു നാടൻ വർണ്ണക്കാഴച്ച..\nPosted by Dethan Punalur at 11:05 PM5comments\n" തേയിറോസ് "\nഇതു സ്പീഷീസിന്റെ പേരോ ബൊട്ടാണിക്കൽ നെയിമോ ഒന്നുമല്ല.. അഛ്ചന്റെയും അമ്മയുടേയും പേരിലെ അക്ഷരങ്ങൾചേർത്തു് കുട്ടികൾക്കു പേരിടുന്ന പോലെ ഞാനിട്ട പേരാ...തേയിലച്ചെടിയുടെ പൂവാണു്. ആകൃതിയും നിറവും ദളങ്ങളും ഏതാണ്ടു് റോസപ്പൂവിന്റേതുപോലെതന്നെ.. മണമില്ലെന്നുമാത്രം!\nPosted by Dethan Punalur at 7:40 AM 11 comments


മടങ്ങിവരുന്നവർക്കായി വാതിൽ തുറന്ന് യു.എ.ഇ | uae welcome expatriates | Madhyamam\ndate_range 19 May 2020 4:56 PM GMT\nമടങ്ങിവരുന്നവർക്കായി വാതിൽ തുറന്ന് യു.എ.ഇ\nറസിഡൻറ് വിസക്കാർക്ക് തിരികെ വരാമെന്ന് യു.എ.ഇ, കാലാവധി അവസാനിച്ചാലും പ്രശ്നമില്ല\nദുബൈ: ഭൂരിപക്ഷം രാജ്യങ്ങളും വിദേശികൾക്ക് മുന്നിൽ വാതിൽ കൊട്ടിയടക്കുേമ്പാൾ പ്രവാസികൾക്കായി വാതിൽ തുറക്കുകയാണ് യു.എ.ഇ. രാജ്യത്ത് താമസവിസയുള്ളവർക്ക് മടങ്ങിയെത്താമെന്ന് പ്രഖ്യാപിച്ചാണ് യു.എ.ഇ നയം വ്യക്തമാക്കിയത്. താമസ വിസയുടെ കാലാവധി കഴിഞ്ഞവർക്കും പ്രവേശനത്തിന് അനുമതി നൽകുമെന്ന് പ്രഖ്യാപിച്ചതോടെ ഇന്ത്യ ഉൾപെടെ വിദേശ രാജ്യങ്ങളിൽനിന്ന് യു.എ.ഇയിൽ എത്താൻ ആഗ്രഹിക്കുന്നവരുടെ ആശങ്കക്ക് പരിഹാരമായി.\nയു.എ.ഇയിൽ നിന്ന് നാട്ടിലേക്ക് പോകുന്നവർക്ക് മാത്രമല്ല, തിരികെയെത്തുന്നവർക്കും സ്വാഗതമോതുന്നുവെന്ന വ്യക്തമായ സൂചനയാണ് ഭരണകൂടം നൽകിയിരിക്കുന്നത്. നിയന്ത്രണങ്ങൾ ഏർപെടുത്തിയതും പ്രവാസികളെ നാട്ടിലേക്കയച്ചതും ആരെയും ഇവിടെ നിന്ന് ഒഴിവാക്കാനല്ല എന്ന സന്ദേശമാണ് യു.എ.ഇ ഇതിലൂടെ നൽകുന്നത്.\nഇന്ത്യ ഉൾപെടെ രാജ്യങ്ങൾ സ്വദേശികൾക്ക് നിയന്ത്രണം ഏർപെടുത്തുേമ്പാഴാണ് ഗൾഫ് രാജ്യങ്ങൾ വിദേശികൾക്ക് സ്വാഗതമോതുന്നത്. കഴിഞ്ഞയാഴ്ച ബഹ്റൈനിലേക്ക് തിരുവനന്തപുരത്തുനിന്ന് യാത്രക്കാരെ കൊണ്ട് പോയിരുന്നു. ഇന്ത്യയിലേക്ക് പ്രവാസികളെ കൊണ്ട് പോകുന്ന വിമാനങ്ങൾ നിലവിൽ യാത്രക്കാരില്ലാതെയാണ് ഗൾഫ് രാജ്യങ്ങളിൽ എത്തുന്നത്.\nഇൗ വിമാനങ്ങളിൽ യാത്രക്കാരെ ഗൾഫ് രാജ്യങ്ങളിൽ എത്തിക്കാനാകും. ഇത്തരം പ്രത്യേക വിമാനങ്ങൾ സർവിസ് തുടങ്ങുന്നതോടെ നാട്ടിലുള്ളവർക്ക് ഗൾഫിൽ എത്താൻ കഴിയും. യു.എ.ഇയിൽ കുടുങ്ങിയ കുടുംബംഗങ്ങളെ സന്ദർശിക്കാനും ഇവിടെ ബിസിനസ് ശൃംഖലകളുള്ളവർക്കും ആശ്വാസം പകരുന്നതാണ് തീരുമാനം.\nആദ്യ പടിയായി റസിഡൻറ്സ് വിസയുള്ളവർക്കും വിസ കാലാവധി കഴിഞ്ഞവർക്കുമാണ് അവസരം. ഇവർ നാട്ടിലാണെങ്കിലും വിസ കാലാവധി ഡിസംബർ 31 വരെ നീട്ടി നൽകുമെന്ന് അറിയിച്ചിരുന്നു. അതിനാൽ, താമസ വിസയുടെ കാലാവധി കഴിഞ്ഞവർക്കും തിരികെ എത്താനാകും.\nമടങ്ങിയെത്താൻ ആഗ്രഹിക്കുന്നവർ ചെയ്യേണ്ടത്:\nsmartservices.ica.gov.ae എന്ന സൈറ്റ് വഴിയാണ് രജിസ്റ്റർ ചെയ്യേണ്ടത്. സൈറ്റിൽ പ്രവേശിച്ച് പബ്ലിക് സർവിസ് എന്ന ഭാഗത്ത് ക്ലിക്ക് ചെയ്യണം. അതിൽ അദർ സർവിസ് എന്ന വിഭാഗത്തിൽ റെസിഡൻറ്്സ് ഒൗട്ട്സൈഡ് യു.എ.ഇ എന്നത് തെരഞ്ഞെടുക്കണം. സ്റ്റാർട്ട് സർവിസ് എന്ന ലിങ്കിൽ ക്ലിക്ക് ചെയ്താൽ അപേക്ഷ സമർപ്പിക്കേണ്ട ഭാഗത്തെത്തും. ഇവിടെയാണ് പേരും വിലാസവുമെല്ലാം നൽകേണ്ടത്.\nTAGS:Expatriates gulf news


RSS leader murder: Manoj murder accused surrenders | മനോജിനെ കൊലപ്പെടുത്തിയത് താൻ തന്നെ; കൊലപാതകം സുഹൃത്തിനെ കൊലപ്പെടുത്തിയതിന്റെ പ്രതികാരം; സിപിഎമ്മിന് സംഭവത്തിൽ പങ്കില്ലെന്നും വിക്രമൻ: കേസിലെ പ്രതികളെല്ലാം സിപിഎമ്മുകാരെന്ന് അന്വേഷണസംഘം - MarunadanMalayalee.com\nSeptember 12, 201412:36 PM IST Permalink\nകണ്ണൂർ: കതിരൂരിൽ ആർഎസ്എസ് നേതാവ് മനോജിന്റെ കൊലപാതകത്തിൽ കോടതിയിൽ കീഴടങ്ങിയ മുഖ്യപ്രതി കിഴക്കെ കതിരൂർ കട്യാൽ മീത്തൽ വിക്രമൻ നേരിട്ട് പങ്കെടുത്തുവെന്ന് വ്യക്തമായി. മനോജിനെ കൊലപ്പെടുത്തിയത് താൻ തന്നെയാണെന്ന് വിക്രമൻ പൊലീസ് മുമ്പാകെ മൊഴി നൽകി. അതേസമയം കൊലപാതകത്തിൽ സിപിഎമ്മിന് പങ്കില്ലെന്നും വിക്രമൻ പറഞ്ഞു. ഡയമണ്ട്മുക്ക് സ്വദേശിയും തന്റെ സുഹൃത്തുമായ സുരേന്ദ്രനെ കൊലപ്പെടുത്തിയതിലുള്ള വൈരാഗ്യമാണ് കൊലയ്ക്ക് പ്രേരിപ്പിച്ചതെന്നും പാർട്ടിക്ക് ഇതിൽ യാതൊരു ബന്ധവുമില്ലെന്നും വിക്രമൻ പറഞ്ഞു.\nസംഘത്തിലെ ആറുപേരുടെ പേരുകളും വിക്രമൻ വെളിപ്പടുത്തിയിട്ടുണ്ട്. ശരീരത്തിലുള്ള പൊള്ളലിന്റെ പാടുകളും മറ്റ് പരുക്കുകളും മനോജിനെ ആക്രമിക്കുന്നതിനിടെ സംഭവിച്ചതാണെന്നും വിക്രമൻ വ്യക്തമാക്കിയിട്ടുണ്ട്. സംഭവശേഷം കണ്ണൂരിലെ ഒരു വീട്ടിൽ ഒളിവിലായിരുന്നുവെന്ന് സമ്മതിച്ച വിക്രമൻ ഒളിത്താവളം ഒരുക്കി നൽകിയവരെ കുറിച്ച് വ്യക്തമാക്കിയിട്ടില്ല. അതേസമയം, വിക്രമൻ പറഞ്ഞ വിവരങ്ങൾ പൂർണ്ണമായും മുഖവിലയ്ക്ക് എടുത്തിട്ടില്ലെന്ന് അന്വേഷണ സംഘം അറിയിച്ചു.\nഇന്നു രാവിലെ തലശേരി ക്യാമ്പ് ഓഫീസിലാരംഭിച്ച ചോദ്യം ചെയ്യലിലാണ് കൊല ചെയ്തത് താനാണെന്ന് വിക്രമൻ സമ്മതിച്ചത്. വിക്രമന്റെ വയർ, കൈകാലുകൾ, തോൾഭാഗം എന്നിവിടങ്ങളിൽ പൊള്ളലേറ്റിരുന്നു. ഇന്നലെ തലശ്ശേരി ജനറൽ ആശുപത്രിയിൽ നടത്തിയ വൈദ്യപരിശോധനയിലാണ് പൊള്ളൽ കണ്ടെത്തിയത്. ഒന്നര ആഴ്‌ച്ച പഴക്കമുള്ള പൊള്ളൽ കൊലപാതകത്തിനിടെ ഉണ്ടായതാണെന്ന് വിക്രമൻ തന്നെ സമ്മതിച്ചു. ഡിവൈഎസ്പിമാരായ കെ.വി സന്തോഷ്, ജോസി ചെറിയാൻ എന്നിവരടങ്ങുന്ന സംഘമാണ് വിക്രമനെ ചോദ്യം ചെയ്തത്. ക്രൈംബ്രാഞ്ച് എഡിജിപിയടക്കമുള്ള ഉന്നത ഉദ്യോഗസ്ഥർ സ്ഥലത്തെത്തിയിരുന്നു.\nവിക്രമനെ ചോദ്യം ചെയ്യാനായി രഹസ്യകേന്ദ്രത്തിലേക്ക് മാറ്റുമെന്ന വിവരവുമുണ്ട്. ഇന്നലെ കോടതിയിൽ ഹാജരാക്കിയ വിക്രമനെ കണ്ണൂർ ജുഡീഷ്യൽ ഒന്നാം ക്‌ളാസ് മജിസ്‌ട്രേറ്റ് ഒന്ന് കെ. കൃഷ്ണകുമാർ 25വരെ ക്രൈംബ്രാഞ്ച് കസ്റ്റഡിയിൽ വിട്ടിരുന്നു. ഇതിന്റെ മുന്നോടിയായി വൈദ്യപരിശോധനയ്ക്ക് വിധേയമാക്കി. കോടതിയിൽ കീഴടങ്ങിയ സമയത്തും റിമാൻഡിലായി പുറത്തുപോയ സമയത്തും വിക്രമൻ ശാരീരികമായി യാതൊരു അസ്വസ്ഥതയും പ്രകടിപ്പിച്ചിരുന്നില്ല.\nഅതസമയം മനോജ് വധക്കേസിൽ പ്രതികളായവരെല്ലാം സിപിഐ(എം) പ്രവർത്തകരാണെന്ന് വ്യക്തമായി. പ്രതിയെ കസ്റ്റഡിയിൽ വിട്ടുകിട്ടാനായി കോടതിയിൽ നൽകിയ അപേക്ഷയിലാണ് ഇക്കാര്യം സ്ഥിരീകരിക്കുന്നത്. രാഷ്ട്രീയ കൊലപാതകമാണിതെന്നും ഇരട്ടക്കൊലയാണ് ലക്ഷ്യമിട്ടിരുന്നതെന്നും അന്വേഷണസംഘം വ്യക്തമാക്കുന്നു.\nമനോജ് വധം രാഷ്ട്രീയപ്രേരിതമാണോയെന്ന് പറയാനാകില്ലെന്നായിരുന്നു അന്വേഷണസംഘത്തലവൻ എഡിജിപി എസ് അനന്തകൃഷ്ണൻ പറഞ്ഞിരുന്നത്. എന്നാൽ സിപിഐഎമ്മിന്റെ നേതൃത്വത്തിൽ നടന്ന രാഷ്ട്രീയ കൊലപാതകമാണിതെന്ന് അന്വേഷണസംഘം ഉറപ്പിച്ചതിന് തെളിവാണ് കോടതിയിൽ സമർപ്പിച്ച അപേക്ഷ. മനോജിനൊപ്പമുണ്ടായിരുന്ന പ്രമോദിനെയും കൊലപ്പെടുത്താൻ സംഘം പദ്ധതിയിട്ടിരുന്നതായും അന്വേഷണസംഘം കണ്ടെത്തിയിട്ടുണ്ട്.\nപ്രതികൾക്കെതിരേ യുഎപിഎ നിയമപ്രകാരമുള്ള കുറ്റം ബലപ്പെടുത്താൻ വകുപ്പിൽ മാറ്റം വരുത്തുകയും ചെയ്തിരുന്നു. ടിപി വധക്കേസിലുൾപ്പെടെ സിപിഐ(എം) അംഗങ്ങളായ പ്രതികൾക്കുവേണ്ടി ഹാജരായ അഡ്വ. വിശ്വനാണ് വിക്രമന് വേണ്ടി ഇന്നലെ കോടതിയിൽ ഹാജരായത്.


1 യഹോവേ, ചെവി ചായിക്കേണമേ; എനിക്കുത്തരമരുളേണമേ; ഞാൻ എളിയവനും ദരിദ്രനും ആകുന്നു.\n2 എന്റെ പ്രാണനെ കാക്കേണമേ; ഞാൻ നിന്റെ ഭക്തനാകുന്നു; എന്റെ ദൈവമേ, നിന്നിൽ ആശ്രയിക്കുന്ന അടിയനെ രക്ഷിക്കേണമേ.\n3 കർത്താവേ, എന്നോടു കൃപയുണ്ടാകേണമേ; ഇടവിടാതെ ഞാൻ നിന്നോടു നിലവിളിക്കുന്നു.\n4 അടിയന്റെ ഉള്ളത്തെ സന്തോഷിപ്പിക്കേണമേ; യഹോവേ, നിങ്കലേക്കു ഞാൻ എന്റെ ഉള്ളം ഉയർത്തുന്നു.\n5 കർത്താവേ, നീ നല്ലവനും ക്ഷമിക്കുന്നവനും നിന്നോടു അപേക്ഷിക്കുന്നവരോടൊക്കെയും മഹാദയാലുവും ആകുന്നു.\n6 യഹോവേ, എന്റെ പ്രാർത്ഥനയെ ചെവിക്കൊള്ളേണമേ. എന്റെ യാചനകളെ ശ്രദ്ധിക്കേണമേ.\n7 നീ എനിക്കുത്തരമരുളുകയാൽ എന്റെ കഷ്ടദിവസത്തിൽ ഞാൻ നിന്നെ വിളിച്ചപേക്ഷിക്കുന്നു.\n8 കർത്താവേ, ദേവന്മാരിൽ നിനക്കു തുല്യനായവനില്ല; നിന്റെ പ്രവൃത്തികൾക്കു തുല്യമായ ഒരു പ്രവൃത്തിയുമില്ല.\n9 കർത്താവേ, നീ ഉണ്ടാക്കിയ സകലജാതികളും തിരുമുമ്പിൽ വന്നു നമസ്കരിക്കും; അവർ നിന്റെ നാമത്തെ മഹത്വപ്പെടുത്തും.\n10 നീ വലിയവനും അത്ഭുതങ്ങളെ പ്രവർത്തിക്കുന്നവനുമല്ലോ; നീ മാത്രം ദൈവമാകുന്നു.\n11 യഹോവേ, നിന്റെ വഴി എനിക്കു കാണിച്ചുതരേണമേ; എന്നാൽ ഞാൻ നിന്റെ സത്യത്തിൽ നടക്കും; നിന്റെ നാമത്തെ ഭയപ്പെടുവാൻ എന്റെ ഹൃദയത്തെ ഏകാഗ്രമാക്കേണമേ.\n12 എന്റെ ദൈവമായ കർത്താവേ, ഞാൻ പൂർണ്ണഹൃദയത്തോടെ നിന്നെ സ്തുതിക്കും; നിന്റെ നാമത്തെ എന്നേക്കും മഹത്വപ്പെടുത്തും.\n13 എന്നോടുള്ള നിന്റെ ദയ വലിയതല്ലോ; നീ എന്റെ പ്രാണനെ അധമപാതാളത്തിൽ നിന്നു രക്ഷിച്ചിരിക്കുന്നു.\n14 ദൈവമേ, അഹങ്കാരികൾ എന്നോടു എതിർത്തിരിക്കുന്നു. ഘോരന്മാരുടെ കൂട്ടം എനിക്കു പ്രാണഹാനി വരുത്തുവാൻ നോക്കുന്നു. അവർ നിന്നെ ലക്ഷ്യമാക്കുന്നതുമില്ല.\n15 നീയോ കർത്താവേ, കരുണയും കൃപയും നിറഞ്ഞ ദൈവമാകുന്നു; ദീർഘക്ഷമയും മഹാദയയും വിശ്വസ്തതയുമുള്ളവൻ തന്നേ.\n16 എങ്കലേക്കു തിരിഞ്ഞു എന്നോടു കൃപയുണ്ടാകേണമേ; നിന്റെ ദാസന്നു നിന്റെ ശക്തി തന്നു, നിന്റെ ദാസിയുടെ പുത്രനെ രക്ഷിക്കേണമേ.\n17 എന്നെ പകെക്കുന്നവർ കണ്ടു ലജ്ജിക്കേണ്ടതിന്നു നന്മെക്കായി ഒരു അടയാളം എനിക്കു തരേണമേ; യഹോവേ, നീ എന്നെ സഹായിച്ചു ആശ്വസിപ്പിച്ചിരിക്കുന്നുവല്ലോ.


March 10, 2013 ഉത്തിഷ്ഠത ജാഗ്രത\nസത്യാനന്ദപ്രകാശം-9 (ഹനുമത്പ്രഭാവനായ സ്വാമി വിവേകാനന്ദന്)\nഭാരതത്തില് നിന്നുവന്ന ഒരു ചെറുപ്പക്കാരന് അനേകം നാടുകളില്‍നിന്നും ജനസമൂഹങ്ങളില്‍നിന്നും വന്നുചേര്‍ന്ന പ്രതിനിധികളെയും അമേരിക്കന് ജനസമൂഹത്തെയും സഹോദരീ സഹോദരന്മാരേയെന്നു സംബോധനചെയ്യുന്നു. വര്‍ഗ്ഗ-വര്‍ണ്ണ-രാഷ്ട-ഭാഷാ ഭേദമന്യേ ഏവരും ആനന്ദനൃത്തത്താല് അതിനെ അഭിനന്ദിച്ചു സ്വാഗതമോതുന്നു. സ്വാര്‍ത്ഥചിന്തകളും അജ്ഞതയും അക്കാലംവരെ മതില്‍കെട്ടി വേര്‍തിരിച്ചു നിര്‍ത്തിയിരുന്ന മനുഷ്യമനസ്സുകള് പ്രതിബന്ധങ്ങളെല്ലാം തട്ടിത്തകര്‍ത്ത് സാഹോദര്യമനുഭവിക്കുകയായിരുന്നു. ജീവനുള്‌ലതും ജീവനില്ലാത്തതുമായി ഈ ലോകത്തു കാണപ്പെടുന്നതെല്ലാം ഒരേയൊരു ഈശനാല് അകവും പുറവും നിറഞ്ഞിരിക്കുന്നു; ഈശനല്ലാതെ ഇവിടെ രണ്ടാമതൊരുവസ്തുവില്ല എന്നു ഈശാവാസ്യോപനിഷത് പ്രഖ്യാപിച്ചിരിക്കുന്ന മഹാസത്യമാണ് ഇവിടെ സ്വാമിജി ഒരു ലഘുസംബോധനയിലൂടെ പരിചയപ്പെടുത്തിത്തന്നിരിക്കുന്നത്. (ഈശാവാസ്യമിദംസര്‍വം യത്കിചെജഗത്യാംജഗത്) ആയിരത്താണ്ടുകള്‍ക്കു മുമ്പുനിന്നു ഒഴുകിയെത്തുന്ന ഉപനിഷത്തുകളുടെ അനുരണനം കേള്‍ക്കാന് വേണ്ടുന്ന ശേഷി ഉള്ളിലെ കാതുകള്‍ക്കു കൈവരുമ്പോള് വിവേകാനന്ദസ്വാമികളുടെ സംബോധന ഉള്‍ക്കൊള്ളുന്ന ഗാംഭീര്യം അനുഭവപ്പെട്ടുതുടങ്ങും.\nഭേദങ്ങളെല്ലാം ശരീരമാകുന്ന പുറന്തോടില് മാത്രം. ഉള്ളില് ഏവരും ഒരേ ചൈതന്യത്തിന്റെ ആവിഷ്‌കാരങ്ങള്. അതാണു സഹോദരീസഹോദരഭാവം. രാജ്യങ്ങളും ഭൂഖണ്ഡങ്ങളും ശരീരത്തിന്റെ നാനാഭേദവും നിറഭേദവും ആഹാരരീതികളും ജീവിതക്രമങ്ങളും ഭാഷയും സംസ്‌കാരവും എന്തെല്ലാം വൈവിദ്ധ്യങ്ങള് പുലര്‍ത്തിയാലും നാമെല്ലാം ഒന്നാണ്. സഹോദരീ സഹോദരന്മാരാണ്. ഇതാണ് ആദ്യം മുഴങ്ങുന്ന അര്‍ത്ഥാനുഭവം.\nപ്രപഞ്ചത്തെ മുഴുവന് ഒരു കുടുംബമായും ചരാചരങ്ങളെ കുടുംബാംഗങ്ങളായും കാണുന്നത് ഭാരതത്തിന്റെ പ്രത്യേകതയാണ്. ‘യത്രവിശ്വം ഭവത്യേകനീഡം’ യാതൊരു സത്യദര്‍ശനത്തിലാണോ ലോകം മുഴുവന് ഒരൊറ്റ നീഡമായി – കിളിക്കൂടായി വോറൊരു വിധത്തില് പറഞ്ഞാല് വീടായി – അനുഭവപ്പെടുന്നത് ആ ദര്‍ശനമാണ് ഈ രാജ്യത്തിന്റെ ആത്മാവ്. ആ ദര്‍ശനമാണ് ഈ നാടിനെ എക്കാലവും നയിച്ചിട്ടുള്ളത്. ‘വസുധൈവ കുടുംബകം’ ലോകം തന്നെയാണു കുടുംബം എന്ന പ്രസിദ്ധവാക്യവും അതുതന്നെ പ്രകാശിപ്പിക്കുന്നു. കാലാകാലങ്ങളില് ഈ ദേശത്തെ പ്രവര്‍ത്തിപ്പിച്ചവരെല്ലാം മുഖ്യ ആദര്‍ശമായി പഠിപ്പിച്ചതും ഇതുതന്നെയായിരുന്നു. സ്വാമി വിവേകാനന്ദന്റെ കാലശേഷം ഭാരതത്തെ മുന്നോട്ടു നയിച്ച മഹാത്മജി ഇതിനു പ്രകാശപൂര്‍ണ്ണമായ ദൃഷ്ടാന്തമാകുന്നു. എന്റെ ഗുരുനാഥന് എന്ന കവിതയില് മഹാത്മജിയെപ്പറ്റി വള്ളത്തോള് പാടിത്തുടങ്ങുന്നതുപോലും ഇങ്ങനെയാണ്.\nമഹാത്മജിയുടെ പ്രസംഗങ്ങളിലും ലേഖനങ്ങളിലുമെല്ലാം ഈ വികാരം തന്നെ തുടികൊട്ടുന്നത് ആര്‍ക്കും മനസ്സിലാകും. ലോകം ഒരു കുടുംബമെന്ന ഉപനിഷത് സന്ദേശമാണ് സാഹോദര്യത്തിന്റെ സംബോധനയായി സ്വാമി വിവേകാനന്ദനിലൂടെ കേട്ടത്.\nവിശ്വസാഹോദര്യസന്ദേശം സര്‍വസമത്വാദര്‍ശത്തെ തന്നോടൊപ്പം ആനയിക്കുന്നു. സഹോദരങ്ങള് തമ്മില് തുല്യതയല്ലാതെ മര്‍ദ്ദക മര്‍ദ്ദിത ഭാവം സാദ്ധ്യമാവുകയില്ല. ഭേദചിന്തകളേതുമില്ലാതെ എല്ലാ നാട്ടിലെ ജനങ്ങളും തുല്യമായ അവകാശങ്ങളോടെയും തുല്യമായ അവസരങ്ങളോടെയും പരസ്പരം സഹകരിച്ചും പരസ്പരം സഹായിച്ചും ജീവിക്കുന്ന ഉത്തമ ലോക വ്യവസ്ഥയാണത്. അതു മനുഷ്യമഹത്വത്തെ ഉയര്‍ത്തിപ്പിടിക്കുന്നു. വിപരീതഘടകങ്ങളെ ഒഴിവാക്കുന്നു. സ്വാര്‍ത്ഥമോഹങ്ങളുടെയും പരപീഡന വ്യഗ്രതകളുടെയും ബന്ധനങ്ങളില് നിന്നു മനുഷ്യമനസ്സുകളെ സ്വതന്ത്രമാക്കുന്നു. സാഹോദര്യബോധം ഹൃദയത്തിലുറച്ചു കഴിഞ്ഞാല് പിന്നെ ആക്രമണവും അടിത്തമര്‍ത്തലും ചൂഷണവും സാദ്ധ്യമാവുകയില്ല. അതാണു സ്വാതന്ത്ര്യത്തിലേക്കുള്ള പ്രവേശനകവാടം. അസ്വാതന്ത്ര്യം സ്വാര്‍ത്ഥതയുടെ പരിണതഫലമാണ്. നിസ്വാര്‍ത്ഥരായ ജനങ്ങളെയോ അത്തരക്കാര് വസിക്കുന്ന നാടിനെയോ അടിമപ്പെടുത്താന് ലോകത്താര്‍ക്കും സാധിക്കുകയില്ല. ഭാരതത്തിലേക്കു അടിമത്തം കയറിവന്ന വഴി വിചിന്തനം ചെയ്താല് ഇതെല്ലാം വ്യക്തമായിത്തീരും. ഏതു നാടിന്റെ ചരിത്രം പരിശോധിച്ചാലും അതുതന്നെ തെളിഞ്ഞുകാണും. എങ്ങനെ ഒരുനാളും മാറ്റമില്ലാത്ത സത്യമാണത്. അതിനാല് സാഹോദര്യമാണു സമത്വം. സാഹോദര്യമാണു മനുഷ്യത്വം. സാഹോദര്യത്തിന്റെ ഉത്പന്നമാണു നിസ്സ്വാര്‍ത്ഥത. സാഹോദര്യമാണു സ്വാതന്ത്ര്യനിദാനം. അതിനാല് സാഹോദര്യത്തെ ഉപാസിക്കുവിന്. ഇതാണു സ്വാമിജിയുടെ സന്ദേശം. ആദ്യം മനുഷ്യമനസ്സിലും തുടര്‍ന്നു ഭൗതികജഗത്തിലും അതിനു വരുത്താനാകുന്ന ലോകോപകാരപ്രദമായ മാറ്റങ്ങള് മുന്നില് കണ്ടുകൊണ്ടുള്ള സമര്‍ത്ഥമായ സംബോധനയായിരുന്നു അത്. ഏതെങ്കിലും ഒരു കാലഘട്ടത്തിനു മാത്രമായോ ഏതെങ്കിലും ഒരു ദേശത്തിനു മാത്രമായോ ഏതെങ്കിലും ഒരു ജനസമൂഹത്തിനു മാത്രമായോ നല്‍കപ്പെട്ട ഉപദേശമല്ലിത്. സാര്‍വകാലികവും സാര്‍വലൗകികവുമായ പ്രസക്തിയാണ് അതിന്റെ അദ്ഭുതമഹത്വം. വിവേകാനന്ദവചസ്സുകളെ പിന്‍തുടരുന്നവര് ഒരിക്കലും ഇരുട്ടില് പതിക്കുന്നില്ല. എന്തെന്നാല് അതു വിവേകപൂര്‍ണ്ണമായ സാഹോദര്യ സൂര്യോദയമാകുന്നു.


Algeria Vs Senegal Highlights: Africa Cup of Nations 2019 Final : സെനഗലിനെ തറപറ്റിച്ച് കിരിടം ചൂടി അള്‍ജീരിയ - algeria beaten senegal to lift africa cup of nations 2019 title | Samayam Malayalam\nalgeria beaten senegal to lift africa cup of nations 2019 title\nSamayam Malayalam | Updated: 20 Jul 2019, 01:58:00 PM\nരണ്ടാം മിനുട്ടില് തന്നെ ഗോള് നേടി അള്‍ജീരിയ സെനഗലിനെ വിറപ്പിച്ചുകളഞ്ഞു. ബാഗ്ദാദ് ബൗനദ്ജ നേടിയ ഏകഗോളിലാണ് സെനഗലിനെ പരാജയപ്പെടുത്തി അൾജീരിയ കപ്പ് സ്വന്തമാക്കിയത്.\nകെയ്റോ: ആഫ്രിക്കൻ നേഷൻസ് കപ്പ് 2019 കിരീടം ചൂടി അള്‍ജീരിയ. ഫൈനലിൽ സെനഗലിനെ ഏകപക്ഷീയമായ ഒരു ഗോളിന് തകർത്താണ് അൾജീരിയ ആഫ്രിക്കൻ നേഷൻസ് കപ്പ് ജേതാക്കളായത്.മത്സരത്തിന്റെ രണ്ടാം മിനുറ്റിൽ ബാഗ്ദാദ് ബൗനദ്ജായാണ് അൾജീരിയ്ക്ക് വേണ്ടി ഗോൾ നേടിയത്.\nമത്സരം ആരംഭിച്ച ഉടന് തന്നെ അള്‍ജീരിയ സെനഗലിനെ വിറപ്പിച്ചുകളഞ്ഞു. രണ്ടാം മിനുട്ടിലാണ് സെനഗലിന്‍റെ പോസ്റ്റിലേക്ക് അള്‍ജീരിയ നിറയൊഴിച്ചത്. ബാഗ്ദാദ് ബൗനദ്ജ നേടിയ ഈ ഏകഗോളിലാണ് അൾജീരിയ്ക്ക് കിരിട നേട്ടം യാഥാര്‍ത്ഥ്യമായത്.\nഎന്നാല് മത്സരത്തിലുടനീളം പന്ത് കൈവശം വെച്ചതും മികച്ച പ്രകടനം നടത്തിയതും സെനഗലായിലുന്നു. ഭാഗ്യം തുണച്ചില്ല എന്നതിന് മറ്റൊരും ഉദാഹരണമാണ് ലഭിച്ച പെനല്‍റ്റി പാഴാക്കിക്കളഞ്ഞത്. ലഭിച്ച പെനാൽറ്റി ഗോളാക്കിമാറ്റാന് സെനഗലിന് കഴിയാതെ പോയി.\nമത്സരത്തിന്‍റെ 63 ശതമാനം നേരവും പന്ത് കൈവശം വെച്ചത് സെനഗലായിരുന്നു. 37 ശതമാനം സമയം മാത്രമാണ് അള്‍ജീരിയ പന്ത് തൊട്ടത്. എന്നാല് കിട്ടിയ അവസരം അവര് മുതലാക്കി. പന്തരണ്ട് തവണ സെനഗല് ഷോട്ടുതിര്‍ത്തപ്പോള് അള്‍ജീരിയ എയ്തുവിട്ടത് ഏഖ ഷോട്ട് മാത്രം. ലക്ഷ്യത്തിലേക്ക് മൂന്ന് സെനഗല് ഷോട്ടുകള് പാഞ്ഞപ്പോള് ഒരേയൊരു തവണ മാത്രമാണ് അള്‍ജീരിയ ലക്ഷ്യത്തിലേക്ക് നിറയൊഴിച്ചത്.\nഇത് രണ്ടാം തവണയാണ് അൾജീരിയ ആഫ്രിക്കൻ നേഷൻസ് കിരീടം നേടുന്നത്. അതേസമയം സെനഗല് രണ്ടാം തവണയാണ് ഫൈനലില് പ്രവേശിക്കുന്നത്. ഇതുവരെ കപ്പ് സ്വന്തമാക്കാന് ഇവര്‍ക്ക് കഴിഞ്ഞിട്ടില്ല. വ്യാഴാഴ്ച നടന്ന മത്സരത്തില് ടുണീഷ്യയെ ഏകപക്ഷീയമായ ഒരു ഗോളിന് തകര്‍ത്ത് നൈജീരിയ അഫ്രിക്കന് കപ്പിലെ മൂന്നാം സ്ഥാനം സ്വന്തമാക്കിയിരുന്നു.\nMessi News: ഒരു രാത്രിക്ക് 6,200 ഡോളര്, സ്വകാര്യ ദ്വീപിലെ മെസിയുടെ ആഘോഷങ്ങൾആര്‍ട്ടിക്കിള് ഷോ\nആഫ്രിക്കൻ നേഷൻസ് കപ്പ് അള്‍ജീരിയ Algeria Vs Senegal Highlights algeria vs senegal 2019 africa cup of nations 2019 final Africa Cup of Nations\nWeb Title : algeria beaten senegal to lift africa cup of nations 2019 title


അര്‍ധരാത്രി കത്തിചൂണ്ടി ഭീഷണിപ്പെടുത്തി, റെയില്‍വേ ജീവനക്കാരി രക്ഷപ്പെട്ടത് പെപ്പര് സ്‌പ്രേ അടിച്ച് | kannur news| crime news\nOct 31, 2021, 11:48 AM IST\nചെറുകുന്ന്(കണ്ണൂര്): ജോലിക്കിടയില് റെയില്‍വേ ജീവനക്കാരിയെ കത്തിചൂണ്ടി ഭീഷണിപ്പെടുത്തിയ പ്രതിയെ കണ്ണപുരം പോലീസ് അറസ്റ്റ് ചെയ്തു. മറുനാടന് തൊഴിലാളിയും ചെറുകുന്നിലെ അല്‍ഫ ഹോട്ടല് ജീവനക്കാരനുമായ ശംഭുനാഥ് ജാന (ബാബു-31) ആണ് പിടിയിലായത്. പശ്ചിമബംഗാളിലെ നെയ്ശാംപുര് ഡെപല് മെഡിപുര് സ്വദേശിയാണ്.\nചെറുകുന്ന് കോണ്‍വെന്റ് റോഡ് എല്.സി. നമ്പര്. 253 റെയില്‍വേ ഗേറ്റിലെ പോയിന്റ്‌സ്മാന് പി. മേനകയെ (37) ആണ് ജോലിക്കിടെ ഭീഷണിപ്പെടുത്തിയത്. 26-ന് അര്‍ധരാത്രിയായിരുന്നു സംഭവം.\nപ്രതിയില്‍നിന്ന് രക്ഷപ്പെടാന് മേനക പെപ്പര് സ്‌പ്രേ ഉപയോഗിക്കുകയായിരുന്നു. മേനകയുടെ പരാതി പ്രകാരമാണ് കണ്ണപുരം പോലീസ് കേസ് രജിസ്റ്റര് ചെയ്ത് അന്വേഷണം തുടങ്ങിയത്. മറുനാടന് തൊഴിലാളികള് താമസിക്കുന്ന ക്യാമ്പില്‍നിന്നാണ് പ്രതിയെ പിടികൂടിയതെന്ന് പോലീസ് അറിയിച്ചു. അസി. പോലീസ് കമ്മിഷണര് പി.പി. സദാനന്ദന്റെ നേതൃത്വത്തിലുള്ള സ്‌ക്വാഡാണ് പ്രതിയെ പിടികൂടിയത്. എസ്.ഐ. വി. വിനീഷ്. അഡീഷണല് എസ്.ഐ. ബി.ജി. നാരായണന്, എ.എസ്.ഐ. റഷീദ്, സീനിയര് സി.പി.ഒ. സുഖേഷ്, സി.പി.ഒ. ജിജോ എന്നിവരും അന്വേഷണസംഘത്തിലുണ്ടായിരുന്നു. പ്രതിയെ കോടതി റിമാന്‍ഡ് ചെയ്തു.


delivery service app: സാധനങ്ങൾ വീട് പടിക്കൽ എത്തിച്ച് നൽകും; ക്വിക്കർ ആപ്പിന്റെ സേവനം കോഴിക്കോടും - qwqer delivery service app has started its operations in kozhikode | Samayam Malayalam\nqwqer delivery service app has started its operations in kozhikode\nസാധനങ്ങൾ വീട് പടിക്കൽ എത്തിച്ച് നൽകും; ക്വിക്കർ ആപ്പിന്റെ സേവനം കോഴിക്കോടും\nAswathi V | Samayam Malayalam | Updated: 24 Oct 2020, 05:31:00 PM\nഉത്പന്നങ്ങൾ നഗരത്തിലെ എവിടെനിന്നും പിക്ക് അപ്പ് ചെയ്ത് ലക്ഷ്യസ്ഥാനത്ത് എത്തിക്കുന്നതാണ് ആപ്പിന്റെ പ്രവർത്തനം. ഉത്പന്നങ്ങൾ കൃത്യസമയത്ത് ഉപഭോക്താവിന്റെ കൈകളിൽ എത്തിക്കുക എന്നതൊരു വലിയ പ്രതിസന്ധിയായി മാറിയിട്ടുണ്ട്. ഇത് പരിഹരിക്കുക എന്നതാണ് ക്വിക്കർ ആപ്പിന്റെ പ്രധാന ലക്ഷ്യം.\nകോഴിക്കോട്: ഇന്ത്യയിലെ പ്രധാന നഗരങ്ങളിൽ ചുരുങ്ങിയ കാലം ശ്രദ്ധയാകർഷിച്ച ഡെലിവറി സർവീസ് ആപ്പായ ക്വിക്കർ (QWQER)ന്റെ പ്രവർത്തനങ്ങൾ കോഴിക്കോട് നഗരത്തിലും ആരംഭിക്കുന്നു. ഉത്പന്നങ്ങൾ നഗരത്തിലെ എവിടെനിന്നും പിക്ക് അപ്പ് ചെയ്ത് ലക്ഷ്യസ്ഥാനത്ത് എത്തിക്കുന്നതാണ് ആപ്പിന്റെ പ്രവർത്തനം. നിലവിൽ കൊച്ചി, തിരുവനന്തപുരം എന്നിവിടങ്ങളിൽ ക്വിക്കർ ആപ്പിന്റെ സേവനങ്ങൾ ലഭ്യമാണ്.\nബിസിനസുകാർക്കും മറ്റു സ്വയം സംരംഭകർക്കും തങ്ങളുടെ ഉത്പന്നങ്ങൾ കൃത്യസമയത്ത് ഉപഭോക്താവിന്റെ കൈകളിൽ എത്തിക്കുക എന്നതൊരു വലിയ പ്രതിസന്ധിയായി മാറിയിട്ടുണ്ട്. ഇത് പരിഹരിക്കുക എന്നതാണ് ക്വിക്കർ ആപ്പിന്റെ പ്രധാന ലക്ഷ്യം. അയക്കേണ്ട സാധനങ്ങൾ നഗരത്തിനുള്ളിൽ എവിടെയാണെങ്കിലും ക്വിക്കറിന്റെ എക്സിക്യൂട്ടീവ് സ്റ്റാഫ് വഴി അത് കൃത്യമായും സുരക്ഷിതമായും എത്തിക്കേണ്ട സ്ഥലങ്ങളിൽ മണിക്കൂറുകൾക്കുള്ളിൽ എത്തിക്കും. കേരളത്തിലെ നഗരങ്ങളിൽ ഇത്തരം ഒരു സംരംഭം ഇതാദ്യമാണ്.\nAlso Read: പ്രവാസിയാണോ? സ്വന്തമായി സംരംഭം തുടങ്ങാം, ഈ സർക്കാർ പദ്ധതിയിൽ രജിസ്റ്റർ ചെയ്തത് അയ്യായിരത്തോളം പേർ\nക്വിക്കർ ആപ്പ് വഴി ഉപഭോക്താക്കൾക്ക് ഇനി വീട്ടിലിരുന്നുകൊണ്ട് സാധനങ്ങൾ വാങ്ങിക്കാം. ആവശ്യമുള്ള സാധനങ്ങൾ നിമിഷങ്ങൾക്കകം ക്വിക്കർ എക്സിക്യൂട്ടീവുകൾ വീട്ടിലെത്തിച്ച് നൽകും. ഏറ്റവും വേഗമേറിയ ഡെലിവറി സർവീസ് ആണ് ക്വിക്കറിന്റേത്. വ്യക്തികൾക്കും സംരംഭകർക്കും ഒരു പോലെ പ്രയോജനപ്രദമായ ക്വിക്കർ അന്താരാഷ്ട്ര ഗുണമേൻമ മാനദണ്ഡം അനുസരിച്ചാണ് പ്രവർത്തിച്ചു വരുന്നത്. തിരക്കേറിയ ട്രാഫിക്കോ മറ്റു പ്രതികൂല കാലാവസ്ഥ സാഹചര്യമോ ഏതുമാകട്ടെ ഉപഭോക്താകൾക്ക് സുരക്ഷിതമായും വേഗത്തിലും ഉത്പന്നങ്ങൾ എത്തിച്ചു നൽകുവാൻ\nപ്രതിജ്ഞാബദ്ധരാണെന്ന് തങ്ങളെന്നും ക്വിക്കർ അറിയിച്ചു.\nതത്സമയ ട്രാക്കിങ് സംവിധാനം, ഉപഭോക്താവിന്റെ സംശയങ്ങൾക്ക് പരിഹാരം കാണുന്നതിനായി പ്രവർത്തിക്കുന്ന മുഴുവൻ സമയ കസ്റ്റമർ കെയർ സർവീസ്, വിശ്വസ്തരും പ്രൊഫഷണലുകളുമായ എക്സിക്യൂട്ടിവുകളുടെ സേവനം എന്നിവയെല്ലാം ക്വിക്കർ ഡെലിവറി സർവീസിന്റെ പ്രത്യേകതയാണ്. ഇതിന് പുറമെ ഇടപാടുകാർക്കായി ആകർഷകമായ നിരക്കുകളും ഡിസ്‌കൗണ്ടുകളും കമ്പനി നൽകി വരുന്നുണ്ട്. കൂട്ടായ ബുക്കിംഗുകൾ ഏറ്റെടുക്കുകയും കൃത്യസമയത്തിന് മുൻപേ തന്നെ എത്തിക്കുകയും ചെയ്യുന്നു.\nAlso Read: 2019-20ലെ ആദായ നികുതി സമര്‍പ്പിയ്‍ക്കേണ്ട തിയതി നീട്ടി\nബിസിനസുകാരെ സംബന്ധിച്ചിടത്തോളം ഇത് ഓർഡറുകൾ കൂടുതൽ ഏറ്റെടുക്കുന്നതിനും വിൽപന നടത്തുന്നതിനും സഹായിക്കുന്നു. അതുകൊണ്ട് തന്നെ പാർട്ണർമാരുടെ ആവശ്യം മുന്നിൽ കണ്ടാണ് ക്വിക്കർ പ്രവർത്തിക്കുന്നത്. ഉപഭോക്താക്കൾക്ക് സാങ്കേതിക സഹായം നൽകുന്നതോടൊപ്പം കമ്പനി നേരിട്ടു ഉപഭോക്താക്കളുടെ പരാതികൾ പരിഹരിച്ചു കൊടുക്കുമെന്നും ക്വിക്കർ വ്യക്തമാക്കി.\n2019-20ലെ ആദായ നികുതി സമര്‍പ്പിയ്‍ക്കേണ്ട തിയതി നീട്ടി ആര്‍ട്ടിക്കിള് ഷോ\nഡെലിവറി സർവീസ് ആപ്പ് ക്വിക്കർ qwqer app qwqer delivery service app\nWeb Title : qwqer delivery service app has started its operations in kozhikode


കോവിഡ്-19: വാട്സാപ്പ് ഉപയോഗത്തിൽ 40% വർദ്ധനവ് - BLIVE - Malayalam\nin Science & Tech, Social Media\nകോവിഡ്-19: വാട്സാപ്പ് ഉപയോഗത്തിൽ 40% വർദ്ധനവ്\nby Blive News March 30, 2020, 7:48 am 1.4k Views\nലോകം കൊറോണ വൈറസ് ലോക്ക്ഡൗണിലാണെങ്കിലും വാട്സാപ്പ് ഉപയോഗത്തിൽ 40% വർദ്ധനവ് വന്നതായി തങ്ങൾ നടത്തിയ സർവേയിൽ കണ്ടെത്തിയതായി ഡാറ്റ അനലറ്റിക്സ് കമ്പനി കാണ്ടാർ.\nസമൂഹ മാധ്യമ പ്ലാറ്റുഫോമുകളിൽ വാട്സാപ്പിലാണ് ഇത്രയധികം വർദ്ധനവ് കണ്ടത്. ആഗോളതലത്തിൽ ഉപഭോക്തൃ സംസ്കാരം, മീഡിയ ശീലം, ഈ സമയത്തെ ആളുകളുടെ പ്രതീക്ഷകൾ എന്നിവയെ അടിസ്ഥാനമാക്കിയാണ് സർവ്വേ നടത്തിയത്. കൊറോണയുടെ ആദ്യ പാദത്തിൽ 27 ശതമാനവും, രണ്ടാം പാദത്തിൽ 41 ശതമാനവും മൂന്നാം പാദത്തിൽ 51 ശതമാനം വളർച്ചയുമാണ് രേഖപ്പെടുത്തിയത്.\nസ്പെയിനിൽ 76% അധിക ഉപയോഗമാണ് ഈ കാലയളവിൽ കണ്ടത്. ഫേസ്ബുക് ഉപയോഗം 37% വർധിച്ചതായും കണക്കുകൾ പറയുന്നു. ചൈനയിൽ അവരുടെ സോഷ്യൽ മീഡിയ പ്ലാറ്റഫോമായ വീ ചാറ്റ്, വെയ്‌ബോ 58 ശതമാനം വർദ്ധനവ് രേഖപ്പെടുത്തിയിട്ടുണ്ട്.\nപഠനപ്രകാരം ദേശീയ ദിനപത്രങ്ങൾ 52 ശതമാനം ആളുകൾ വിശ്വാസ യോഗ്യമായി കരുതുമ്പോൾ 48 ശതമാനം ആളുകൾ മാത്രമേ സർക്കാർ വെബ്സൈറ്റിലെ വിവരങ്ങൾ ആധികാരികമാണെന്നു വിശ്വസിക്കുന്നുള്ളൂ. ടിവി കാണുന്നവരിൽ 63 ശതമാനം വർധനവും ഉണ്ടായിട്ടുണ്ട്. സമൂഹ മാധ്യമങ്ങളിൽ 18നും 34നും ഇടയിലുള്ളവരിൽ 40 ശതമാനം വർദ്ധനവുണ്ടായിട്ടുണ്ട്.\nPrevious article കോവിഡ് കാലത്ത് രക്താതിമര്‍ദ്ദത്തിനു മരുന്ന് കഴിക്കുന്നവര് മുടക്കരുത്: ഡോക്ടര്‍മാര്\nNext article കോവിഡ് 19: ടാറ്റ സണ്‍സ് 1000 കോടി രൂപ നല്കും\nനഞ്ചമ്മയുടെ മിനി സ്‌ക്രീന് അരങ്ങേറ്റമായി\nമൂന്ന് പുതിയ ഫീച്ചറുമായി ഇന്‍സ്റ്റഗ്രാം\nലോക ചോക്ലേറ്റ് ദിനത്തിൽ ചോക്ലേറ്റിന്റെ ഗുണങ്ങൾ അറിയാം\nby Blive News July 8, 2020, 11:21 am\nഇന്ത്യയ്ക്ക് പിന്നാലെ ടിക്ക് ടോക്കടക്കമുള്ള ചൈനീസ് സോഷ്യല് മീഡിയ ആപ്പുകള് നിരോധിക്കാനൊരുങ്ങി അമേരിക്ക\nby Blive News July 7, 2020, 9:00 am\nby Blive News July 7, 2020, 6:25 am\nരണ്ട് പുതിയ സ്മാര്‍ട്ട്‌ഫോണുകള് പുറത്തിറക്കാനൊരുങ്ങി ലാവ\nby Blive News July 6, 2020, 7:54 am\nby Blive News July 6, 2020, 7:12 am\nby Blive News July 6, 2020, 6:19 am


മലപ്പുറം പളളിക്കൽ ബസാർ സ്വദേശി ബെംഗളൂരുവിൽ അന്തരിച്ചു - News Bengaluru\nമലപ്പുറം പളളിക്കൽ ബസാർ സ്വദേശി ബെംഗളൂരുവിൽ അന്തരിച്ചു\nബെംഗളൂരു; മലപ്പുറം പളളിക്കൽ ബസാർ സ്വദേശി പരേതനായ കളരിക്കൽ ഹസ്സൻകുട്ടിയുടെ മകൻ സുബൈർ(49) ബെംഗളൂരുവിൽ അന്തരിച്ചു.\nനീലസന്ദ്ര ആനേപാളയത്ത് ഫാത്തിമ ഗിഫ്റ്റ് ഷോപ്പിൻ്റെ ഉടമയാണ് സുബൈർ ഇന്ന് രാവിലെ പനിയും തലകറക്കവും അനുഭവപ്പെട്ടതോടെ ആശുപത്രിയിലേക്ക് പോകുന്ന വഴിക്കാണ് മരണം നടന്നത്.ഭാര്യ സാഹിറ മക്കൾ അമീർ, റിസുവാൻ, സിനാൻ.\nമൃതദേഹം ഫിലോമിനാസ് ആശുപത്രിയിൽ സൂക്ഷിച്ചിട്ടുണ്ട്. ഓൾ ഇന്ത്യ കെഎംസിസി നീലസന്ദ്ര ഏരിയാ കമ്മറ്റി നേതാക്കൾ ആശുപത്രിയിലെത്തി മേൽനടപടി ക്രമങ്ങൾ നടത്താനുളള ഏർപ്പാട് ചെയ്യുന്നുണ്ട്.\nകർണാടകയിൽ അറുപതിനായിരം കടന്ന് കോവിഡ് രോഗികൾ; ഇന്ന് രോഗം സ്ഥിരീകരിച്ചത് 4120 പേർക്ക്\nബെംഗളൂരുവില് ലോക് ഡൗണ് നീട്ടില്ലെന്ന് ബിബിഎംപി കമ്മീഷണര് മഞ്ചുനാഥ പ്രസാദ്


പഞ്ച ഗുരുത്വങ്ങൾ | Olympuss Doctrine\nഒന്നിന്റെ ആന്തരിക പ്രപഞ്ചവും ബാഹ്യ പ്രപഞ്ചവും അതിന്റെ നിയതമായ (destined) സ്വത്വ ധാരയിൽ നില്ക്കുമ്പോഴാണ് സുസ്ഥിതവും ജൈവവുമായ മുൻപോട്ടു പോക്കുണ്ടാകുക . ആ ക്രമം, തെറ്റാതെ നില നിർത്തുവാൻ വേണ്ടി പ്രാപഞ്ചികമായ നിയത രൂപരേഖ (universally destined design) അതിന്റെ ഒരു മുറിപ്പതിപ്പിനെ (fractal) സഹജാവബോധമായി അടക്കം ചെയ്തു നല്കിയതാണ്, ഒന്നിന്റെ ഗുരുത്വം. അത് ആ സത്തയെ അതിന്റെ നിയത ധാരയിൽ തന്നെ അടി പതറാതെ ചേർത്ത് നിറുത്തും. പ്രവേശകം, ധാരണീയം, നിമജ്ജനം, സമർപ്പണം, സമാധി എന്നീ തലങ്ങൾ കടന്നെത്തുന്ന ഒരു ജൈവ ചക്രത്തിൽ, ഗുരുത്വം കുടിയിരിക്കുമ്പോൾ മാത്രമേ, ആ ജൈവ സംവിധാനം, തന്റെ ജീവൽ ധർമം, പൂർണമായി നിർവഹിച്ചു (മോക്ഷമടഞ്ഞു) തീരുകയുള്ളൂ. സർവ പരമായ ധ്യാനം ഗുരുത്വത്തെ അതിന്റെ പൂർണതയിൽ നിലനിർത്തും.\nപ്രകൃതീ പ്രപഞ്ച സൂത്രത്തിൽ, പ്രകൃതിയാൽ രൂപ കല്പിതമായ ധർമ പരമ്പരയെ പ്രപഞ്ച ധർമമെത്തുവോളം എത്തിക്കുവാൻ വേണ്ടി പകർന്നു നല്കപ്പെട്ട ആയമാണ് ജന്മ ഗുരുത്വം. ഒരു തലമുറയിൽ നിന്നും തുടങ്ങാത്ത ഒന്നായത് കൊണ്ടും, പ്രാപഞ്ചിക നിയത ക്രിയ, കാലാനുബന്ധിതമല്ലാത്തതു കൊണ്ടും, മാതൃ പിതൃ പരമ്പരകളിലൂടെ കടന്നു ഈ ഗുരുത്വം ആർജിക്കപ്പെടുന്നു. ജന്മഗുരുത്വം കായഗുരുത്വമായും, ജീവ ഗുരുത്വമായും ഇഴ പിരിഞ്ഞു നിൽക്കുന്നു. മനുഷ്യരിൽ കായ ഗുരുത്വം മാതൃ പരമ്പരയോടും, ജീവ ഗുരുത്വം പിതൃ പരമ്പരയോടും കടപ്പെട്ടിരിക്കുന്നു. പുതുതായി സൃഷ്ടിക്കപ്പെടാൻ കഴിയാത്ത ഒന്നായത് കൊണ്ട്, പാരമ്പര്യ സ്മൃതികളിലും, ആചരണങ്ങളിലും, സംസ്കാരത്തിലും ഊന്നി നിന്ന് കൊണ്ട് (മാതൃ പിതൃ സ്വത്വങ്ങളെ ആദരിച്ചു കൊണ്ട് ) ജന്മ ഗുരുത്വം നഷ്ടമാകാതെ സൂക്ഷിക്കാനാകും.\nസമീപസ്ഥ പ്രകൃതിയോടു ചേർന്ന് നിന്ന് കൊണ്ട് ജീവസന്ധാരണം നിർവഹിക്കുവാൻ പാകത്തിൽ ജൈവ സംവിധാനത്തിന് ശേഷി പകർന്നു നിലനിറുത്തി മുൻപോട്ടു പോകുന്ന സഹജ നൈസർഗികതയാണ് ശക്തി ഗുരുത്വം. സ്വശരീരത്തിനു വേണ്ടുന്നത് സമീപസ്ഥ പ്രകൃതി കരുതി വച്ചിട്ടുണ്ടെങ്കിലും, ശക്തി ഗുരുത്വത്തിന്റെ അളവിന് ആപേക്ഷികമായി മാത്രമേ, ജീവൽ സംവിധാനം, താല്കാലികമോ സ്ഥിരമോ ആയി സമ്പന്നമാകുകയും, വളരുകയും ചെയ്യുകയുള്ളൂ.. സമീപസ്ഥ പ്രകൃതിയിലേക്ക്, ആവശ്യം കഴിഞ്ഞുള്ളത് വിട്ടു കൊടുക്കാൻ ഉള്ള ശേഷിയും ശക്തി ഗുരുത്വത്തിന്റെ ഭാഗമാണ്. സമീപസ്ഥ പ്രകൃതിയിൽ നിന്നും എടുക്കുകയും കൊടുക്കുകയും ചെയ്യുന്നത് തുലനം ചെയ്യുമ്പോൾ ശക്തി ഗുരുത്വം പൂർണമായി നിലനിൽക്കും.. ശക്തിഗുരുത്വം കുറയുന്ന പക്ഷം ആ ജൈവ സത്ത വളർച്ചയുടെ പൂർണാവസ്ഥയ്ക്ക് മുൻപേ തന്നെ തീർന്നു പോകും. മനോ കായ കർമങ്ങൾ, പ്രാകൃതീയമായി സൂക്ഷിക്കുക (ആരോഗ്യം സമഗ്രമായി സംരക്ഷിക്കുക) എന്നതാണ് ശക്തിഗുരുത്വം നില നിർത്തുവാനുള്ള ഏക വഴി. (സമ്പന്നതയെ സംശുദ്ധമാക്കുക)\nജന്മം കൊണ്ട് സിദ്ധിച്ച കായ മനോ ശേഷികളുമായി, ജീവിച്ചു പോകുമ്പോൾ, പ്രപഞ്ച ധർമത്തിലെക്കു ചെന്നെത്തുവാനുള്ള ദിശാബോധമാണ് ധർമ ഗുരുത്വം. ലൌകിക സാഹചര്യങ്ങളിൽ മുഴുകിയിരിക്കുമ്പോൾ, ആ ധർമ വ്യതിയാനമുണ്ടാകുവാനുള്ള യൗക്തിക സാദ്ധ്യതകൾ ഏറെ ആണെന്നത് കൊണ്ടാണ് ധർമ ഗുരുത്വം ഒരു ജീവൽ സംവിധാനത്തിന്റെ ശാന്ത സുസ്ഥിത അവസ്ഥയ്ക്ക് അത്യന്താപേക്ഷിതമാകുന്നതു. മൂല്യങ്ങൾ പരിരക്ഷിക്കുകയാണ് അതിനുള്ള ഒരേ ഒരു വഴി. മൂല്യമെന്നതു ഭൌതികതയുടെ സവിശേഷതാ മാനം (ആത്മീയത) ആണ്. മൂല്യാതീത ജീവനം പ്രക്ഷുബ്ധാവസ്ഥ തീർക്കുകയും അക്രമം ഉണ്ടാകുകയും, ആ വ്യവസ്ഥ ശിഥിലമാകുകയും ചെയ്യും. ഒരു ജൈവ വ്യവസ്ഥ എന്ന രീതിയിൽ, കോശത്തിലും, ശരീരത്തിലും, കുടുംബത്തിലും, സംഘടനയിലും, രാഷ്ട്രത്തിലും ഒക്കെ ഈ നിയമം (മൂല്യാധിഷ്ഠിത ജീവനം) ബാധകമാകുന്നു.\nകേവലാവസ്ഥയിൽ നിന്നും വികസിതമായ, ഒരു യുക്ത്യാധിക്യ സാമൂഹ്യ ക്രമത്തിൽ, സഹജാവ ബോധത്തെക്കാൾ, ശിക്ഷിതാവബോധത്തിന് പ്രാധാന്യം കൈ വരുമ്പോൾ, ആ സത്തയ്ക്ക് നിയതരൂപരേഖയോട് ക്രമം തെറ്റാതെ ഉണ്ടായിരിക്കേണ്ട ഒഴുക്കിനെ പറ്റിയുള്ള ദിശാബോധം, തഴക്കമെന്ന വണ്ണം ആർജിക്കുന്നതാണ് ജ്ഞാന ഗുരുത്വം. ജ്ഞാന ഗുരുത്വം, ഇതര ഗുരുത്വങ്ങളിൽ വന്നു ചേരാവുന്ന ക്രമമില്ലായ്കകളെ ശുദ്ധീകരിക്കാൻ പ്രാപ്തമാണ്. ജ്ഞാന ഗുരുത്വം, സ്വധർമത്തെ കേവല ധർമമായി മാത്രം നില നിർത്താതെ, ഒരു പ്രാപഞ്ചിക സ്വഭാവം നൽകുകയും, സാമൂഹ്യ ഉത്പാദകത്വത്തിനു ഹേതുവാക്കുകയും ചെയ്യും. അതിനാൽ തന്നെ ജ്ഞാന ഗുരുത്വം സർവർക്കും സ്വയം പ്രാപ്തമല്ല. ജ്ഞാന ഗുരുത്വം സ്വാർജിതമായി കൈ വരിക്കുവാൻ ശേഷിയില്ലെങ്കിൽ, പ്രാപഞ്ചിക നിയത രൂപരേഖ, ആ സത്തയിലേക്ക് പ്രേരിതമായി നൽകുവാനായി ചുമതലപ്പെടുത്തുന്ന വസ്തുവോ, വസ്തുതയോ, വ്യക്തിയോ വ്യവസ്ഥയോ ആണ് ഗുരു. ഗുരു ഒരിക്കലും ഒരു സ്വയം വരിക്കൽ അല്ല. അതൊരു നിയോഗമാണ്.\nഗുരുത്വം എന്നത് ഒരു പ്രാപഞ്ചിക ജീവൽ ഭാവമെന്നു അറിയുകയും ആദരിക്കയും ചെയ്യുന്നത് ജീവൽ സത്തയുടെ സ്വന്തം ആവശ്യം തന്നെയാണ്. ഗുരുത്വം ഉലയാതെ സൂക്ഷിക്കുകയാണ് പ്രാപഞ്ചിക ജീവിതത്തിൽ നമ്മുടെ പ്രഥമ ധർമം. ഏവർക്കും എല്ലായ്പ്പോഴും അതിനു കഴിയുമാറാകട്ടെ എന്ന് അർഥിക്കുന്നു.\n– ആധാരം, ഒളിമ്പസ്സിന്റെ ഗുരുസ്മൃതി


കുരങ്ങുപനി: വേണം ജാഗ്രത വനമേഖലയിലും : Deepika.com Karshakan News | deepika karshakan\nകഴിഞ്ഞ 60 വര്‍ഷങ്ങളായി പശ്ചിമഘട്ട പ്രദേശങ്ങളില് കണ്ടുവരുന്ന ജന്തുജന്യ രോഗമാണ് കൈസനുര് ഫോറസ്റ്റ് ഡിസീസ് അഥവാ കുരങ്ങുപനി. 1957-ല് കര്‍ണാടകയിലെ ഷിമോഗയി ലാണ് രോഗം ആദ്യമായി കണ്ടെത്തിയത്. അവിടെയുള്ള കൈസനുര് വനമേഖലയില് കണ്ടതിനാലാണ് കൈസനുര് ഫോറസ്റ്റ് ഡിസീസ് എന്ന പേരില് അറിയപ്പെടുന്നത്. കര്‍ണാട കയില് മാത്രം ഒതുങ്ങി നിന്നിരുന്ന പ്രസ്തുത രോഗം, കഴിഞ്ഞ അഞ്ചു വര്‍ഷങ്ങളായി തൊട്ടടുത്ത സംസ്ഥാനങ്ങളായ തമിഴ്‌നാട്, കേരളം, മഹാരാഷ്ട്ര, ഗോവ എന്നിവിടങ്ങളിലേക്ക് വ്യാപിച്ചിരിക്കുകയാണ്.\n2013-14 ല് കേരളത്തിലെ വയനാടന് വനമേഖലയില് ഇത് സ്ഥിരീകരി ക്കുകയുണ്ടായി. ഇന്ത്യയിലൊട്ടാകെ നോക്കുമ്പോള് രോഗ ബാധിതരുടെ എണ്ണം വര്‍ഷാവര്‍ഷം 400 മുതല് 500 വരെ ഉയ രാറുണ്ട്. 2020 മാര്‍ച്ചില് വയനാട്ടില് രോഗബാധ കണ്ടെത്തിയ 13 പേരില് ഒരാള് മരിച്ചുവെന്നുള്ളത് ശ്രദ്ധിക്കേണ്ട വസ്തുത യാണ്. പ്രധാനമായും കുരങ്ങുകളില് നിന്നു മനുഷ്യരിലേക്കു പകരുന്ന ജന്തുജന്യ രോഗമായതിനാല് ഇതി നെതിരേ ജാഗ്രത പുലര്‍ത്തേണ്ടതി ന്റെ ആവശ്യകത വളരെ കൂടുതലാ ണ്. കാടുമായി ബന്ധപ്പെട്ട പ്രവൃത്തി കള് ചെയ്യുന്നവരും കാടതിര് ത്തി യില് താമസിക്കുന്നവരും മൃഗശാല യിലുള്ളവരും കൃഷിക്കാരും കര്‍ശന ജാഗ്രത പാലിക്കണം.\nകുരങ്ങു പനിയുണ്ടാകാനുള്ള കാരണങ്ങള്?\nകുരങ്ങുകളില് വൈറല് പനിയു ണ്ടാക്കുന്ന 'ഫ്‌ലേവി വൈറിഡേ' കുടുംബത്തില്‍പ്പെട്ട ആര്‍ബോ വൈറസ് (കൈസനുര് ഫോറസ്റ്റ് ഡിസീസ് വൈറസ്) ആണ് മനു ഷ്യരിലും കുരങ്ങുപനിക്കു കാരണ മാകുന്നത്.\nകുരങ്ങുകളില് നിന്ന് മനുഷ്യരിലേക്കു പകരുന്നതെങ്ങനെ?\n* കുരങ്ങുകളുടെ ശരീരത്തില് കാണപ്പെടുന്ന ഹീമോഫൈ സാലിസ് സ്പിനിഗേറ എന്നയിനം പട്ടുണ്ണി കളാണ് രോഗം പരത്തുന്നത്.\n* വൈറസ് പനി ബാധിച്ച കുരങ്ങു കളുടെ ശരീരത്തിലുള്ള പട്ടുണ്ണികള് മനുഷ്യനെ കടിക്കുമ്പോഴാണ് രോഗ കാരി #െയായ വൈറസ് മനുഷ്യനിലെ ത്തുന്നത്. പട്ടുണ്ണികളുടെ വളര്‍ച്ച യിലെ നിംഫ് ഘട്ടത്തിലുള്ള പട്ടുണ്ണി കളാണ് രോഗം പകര്‍ത്തുന്നത്. കൂടാതെ വൈറസ് ബാധയുള്ള കുരങ്ങുകള്, ചെറിയ സസ്തനികള്, ചിലയിനം പക്ഷികള് എന്നിവരില് നിന്നും രോഗവാഹകരായ കുരങ്ങു കളുമായുള്ള സമ്പര്‍ക്ക ത്തിലൂടെയും കുരങ്ങുപനി മനുഷ്യനിലേക്കു പക രുന്നു. ഈ രോഗം ബാധിച്ച കുരങ്ങുകളില് 20 ശതമാനവും ചാകാനാണ് സാധ്യത. രോഗം ബാധിച്ച് ചത്ത കുരങ്ങിന്റെ ശരീരത്തില് നിന്നും ഈ പട്ടുണ്ണികള് പുറത്തു വരുകയും സമീപത്തുകൂടെ കടന്നുപോകുന്ന മൃഗങ്ങളുടെയും മനുഷ്യരുടെയും ശരീരത്തില് പ്രവേശിക്കു കയും ചെയ്യുന്നു.\n* സാധാരണയായി മനുഷ്യനില് നിന്നു മറ്റു മനുഷ്യരിലേക്ക് രോഗം പകരാറില്ല. നവംബര് മുതല് മേയ് വരെയുള്ള വരണ്ട കാലാവസ്ഥത്തില് രോഗം വരാറുണ്ടെങ്കിലും ജനുവരി മുതല് ഏപ്രില് വരെയാണ് രോഗസാ ധ്യത കൂടുതല്.\nമനുഷ്യനില് കുരങ്ങു പനിയുടെ ലക്ഷണങ്ങള്\nമനുഷ്യരില് രണ്ടു ഘട്ടമായിട്ടാണ് രോഗബാധ കാണപ്പെടുന്നത്. കടുത്ത പനി, കുളിര്, ക്ഷീണം, ഛര്‍ദ്ദി, മനം പുരട്ടല്, അതിസാരം, ശരീരം വേദന (പ്രത്യേകിച്ചും കഴുത്തിലും ശരീരത്തി ന്റെ പുറകു ഭാഗത്തും) എന്നിവയാണ് രോഗത്തിന്റെ പ്രാരംഭ ലക്ഷണങ്ങള്. സമയോചിതമായി ചികിത്‌സിച്ചാല് ഒന്നു രണ്ടാഴ്ച യ്ക്കുള്ളില് രോഗം ഭേദമാകും. എന്നാല് 20 ശതമാനം വരെയുള്ള രോഗബാധിതരില് രോഗ ത്തിന്റെ രണ്ടാം ഘട്ടവും കാണാറുണ്ട്. 104ത്ഥ എ വരെ ഉയരുന്ന പനി ചിലപ്പോള് 15-20 ദിവസം വരെ നീണ്ടു നില്‍ക്കു ന്നു. നാസാരന്ധ്രം, തൊണ്ട, മോണക ള് എന്നിവിടങ്ങളില് നിന്നും ദഹനേ ന്ദ്രിയ വ്യവസ്ഥയിലെ ആന്തരീകാവയ വങ്ങളില് നിന്നും രക്തസ്രാവവും നാഡീ രോഗലക്ഷണങ്ങളും മാനസിക വിഭ്രാന്തിയും രോഗികള് പ്രകടിപ്പി ക്കാറുണ്ട്.\nരോഗത്തിന്റെ രണ്ടാം ഘട്ടത്തില് അതായത് പനി തുടങ്ങി ഏകദേശം എട്ടു ദിവസം കഴിഞ്ഞുള്ള ദിവസ ങ്ങളില് അതിശക്തമായ തലവേദന, തളര്‍ച്ച, മസ്തിഷ്‌ക്കജ്വരം, കാഴ്ചത്ത കരാറുകള്, തുടങ്ങിയ ലക്ഷണങ്ങള് കാണാം. ശ്വസനവ്യവസ്ഥയെ ബാധി ച്ചാല് നിര്‍ത്താതെയുള്ള ചുമ, രക്തമയമുള്ള കഫം തുടങ്ങിയവ യാണ് ലക്ഷണങ്ങള്.\nകുരങ്ങുപനിക്കെതിരേയുളള കൃത്യമായ മരുന്നുകള് കണ്ടുപിടി ക്കപ്പെട്ടിട്ടില്ല. രോഗ ലക്ഷണമനു സരിച്ചുള്ള ചികിത്സയാണ് നല്‍കു ന്നത്. നിര്‍ജലീകരണം തടയുന്നതിന് ഇലക്ട്രോലൈറ്റുകള്, ദ്രാവകങ്ങള്, ബി കോംപ്ലക്‌സ് ജീവകങ്ങള് തുട ങ്ങിയവ നല്‍കാം.\n* രോഗലക്ഷണങ്ങളില് നിന്നു രോഗം നിര്‍ണയിക്കാം. കുരങ്ങുകള് ചത്ത തോ, മനുഷ്യരിലെ പനിമരണ ങ്ങളോ സംഭവിച്ചിട്ടുള്ള സ്ഥലങ്ങളില് കുരങ്ങുപനി സംശയിക്കാം.\n* പോളിമറൈസ് ചെയിന് റിയാക്ഷന് , എന്‍സൈം ലിങ്ക്ഡ് ഇമ്മ്യൂണോ സോര്‍ബന്റ് അസ്സെ തുടങ്ങിയ മോളികുലാര് സാങ്കേതിക വിദ്യ ഉപയോഗിച്ച് രോഗാണുക്കളെ കണ്ടുപിടിക്കാം.\nകുരങ്ങുപനി തടയുന്നതിനുള്ള മാര്‍ഗങ്ങള്\n* മനുഷ്യരിലെ രോഗബാധ ആദ്യ ഘട്ടത്തില് തന്നെ തിരിച്ചറി യുകയും പരിശോധന നടത്തി സ്ഥിരീകരി ക്കുകയും അടിയന്തിര ശുശ്രൂഷ ലഭ്യമാക്കുകയും ചെയ്യുക. അസാധാര ണമായി കുരങ്ങുകള് ചാകുന്നത് ശ്രദ്ധയില്‍പ്പെട്ടാ ല് മൃഗസംരക്ഷണ വകുപ്പ്, വനം വന്യജീവി വിഭാഗം തുടങ്ങിയ ബന്ധപ്പെട്ട അധികാരികളെ അറിയിക്കുക.\n* വനപ്രദേശത്ത് ഗാമ - ഹെക്‌സാ ക്ലോറോസൈക്ലോ ഹെയ്‌സെന് എന്ന മരുന്നു തളിക്കാം. രോഗം പരത്തുന്ന പട്ടുണ്ണികള് മനുഷ്യ ശരീരത്തില് പ്രവേശിക്കുന്നത് തടയാന് ഡൈ മീതൈല് ഫ്താലേറ്റ് , എന് എന് - ഡൈ ഈതൈല് -എം- ടോളുമേഡ് തുടങ്ങിയ രാസപദാര്‍ഥങ്ങള് അടങ്ങിയ എണ്ണ കള് മനുഷ്യരുടെ ചര്‍മ്മത്തില് പുരട്ടുക. കാട്ടിലും കാടിനടുത്ത് താമസിക്കുന്നവരും വനമേഖലകള് സന്ദര്‍ശിക്കുന്നവരും ഇതു പുരട്ടേ ണ്ടതാണ്. കഴുത്തും കാലുകളും ഉള്‍പ്പെടെ ശരീരം മുഴുവനുമായി പൊതിയുന്ന വസ്ത്രങ്ങള് ധരി ക്കണം. വസ്ത്രത്തിനു പുറമെ യുള്ള ശരീര ഭാഗങ്ങളില് ഈ മരുന്ന് പുരട്ടണം.\n* ബാഹ്യ പരാദങ്ങളെ നശിപ്പിക്കുന്ന മരുന്നുകള് (ഇന്‍സെക്റ്റിസൈഡ് ) കുരങ്ങു ചത്തു കിടന്ന സ്ഥലങ്ങളി ലും 100 മീറ്റര് ചുറ്റളവിലും തളിക്കേണ്ട താണ്. കൂടാതെ അതി ന്റെ അടുത്താ യി സ്ഥിരമായി ആളുക ള് സഞ്ചരിക്കു ന്ന വഴികളിലും മരുന്ന് തളിക്കണം.\nപൈറത്രോയിഡ് തുട ങ്ങിയ ബാഹ്യ പരാദനാശിനികള് വനത്തിനടുത്ത് മേയാന് വിടുന്ന പശുക്കള്, ആടുകള് തുടങ്ങിയ വളര്‍ത്തുമൃഗങ്ങളുടെ ശരീരത്തില് പുരട്ടുന്നതു വഴി നാട്ടിന് പുറത്തേക്കു രോഗം പകരുന്നതു തടയാം.\n* വനമേഖലയ്ക്കു ചുറ്റും കരിയില കള് കത്തിക്കുന്നതും അതിര്‍ത്തി തിരിക്കുന്നതും രോഗ ബാധ തടയാന് സഹായിക്കും.\nവനനശീകരണവും വനപ്രദേശ ങ്ങള് കൈയ്യേറി ഉപയോഗിക്കുന്ന തുമെല്ലാം കൈസനുര് ഫോറസ്റ്റ് ഡിസീസ് അഥവാ കുരങ്ങു പനി വ്യാപനത്തിന് കാരണമാകുന്നുണ്ട്. ആയതിനാല് മേല് വിവരിച്ച മുന് കരുതലും, പ്രതിരോധ - നിയന്ത്രണ മാര്‍ഗങ്ങളും പാലിക്കുന്നത് വഴി കുരങ്ങുപനിയെ ഫലപ്രദമായി പ്രതി രോധിക്കാം.\nകുരങ്ങുപനി തടയാനുള്ള മുന്‍കരുതലുകള്\n1. വനമേഖലയുടെ സമീപവാസികളെയും കുരങ്ങ് തുടങ്ങിയ വന്യ ജീവികളെ കൈകാര്യം ചെയ്യുന്ന എല്ലാവരെയും കുരങ്ങുപനി യെക്കുറിച്ച് ബോധവത്കരിക്കുക.\n2. കുരങ്ങു ചത്ത വനമേഖലകളില് നിന്ന് അകലം പാലിക്കുക. വനത്തില് പോകുമ്പോള് ശരീരം മുഴുവന് മൂടുന്ന കട്ടിയുള്ള വസ്ത്രം ധരിക്കുക\n3. കാലുകളിലൂടെ പട്ടുണ്ണി കയറാത്ത വിധം ഗണ് ബൂട്ട് ധരിക്കുക.\n4. പട്ടുണ്ണി ബാധ തടയുന്ന ലേപനങ്ങള് ശരീരത്തില് പുരട്ടുക.\n5. വനത്തില് പോയി വന്നാല് വസ്ത്രത്തില് പട്ടുണ്ണിയില്ലെന്ന് ഉറപ്പാക്കുക. വസ്ത്രങ്ങളും ശരീരവും ചൂടുവെള്ളത്തില് സോപ്പു പയോഗിച്ച് കഴുകിയതിനു ശേഷം ഭവനത്തില് പ്രവേശിക്കുക.\n6. പട്ടുണ്ണിയുടെ കടിയേറ്റഭാഗവും കൈകളും സോപ്പുപയോഗിച്ച് കഴുകുക.\n7. മനുഷ്യനിലെ കടുത്ത പനിമൂലമുള്ള മരണങ്ങള് ബന്ധപ്പെട്ട അധികൃതരെ അറിയിക്കുക.\n8. പ്രതിരോധ വാക്‌സിന് യഥാസമയം ഉപയോഗിക്കുക. ആദ്യത്തെ കുത്തിവയ്പ് ഏഴു മുതല് 65 വയസുവരെ പ്രായമുള്ളവര്‍ക്ക് നല്‍കുന്നു. പിന്നീട് 6-9 മാസങ്ങള്‍ക്കു ശേഷം രണ്ടാമത്തെ കുത്തിവയ്പും നല്‍കണം. ആദ്യത്തെ ഡോസില് 62.4 ശതമാനം പ്രതിരോധ ശേഷിയും രണ്ടാമത്തേതില് 82.9 ശതമാനം പ്രതിരോധശേഷിയും മാത്രമേ കൈവരിക്കുന്നുള്ളൂ. ആയതിനാല് അഞ്ചു വര്‍ഷം വരെ എല്ലാ വര്‍ഷവും ബൂസ്റ്റര് ഡോസ് നല്‍കേണ്ടതാണ്.\n8. പശുക്കള്, നായ്ക്കള് തുടങ്ങിയ വളര്‍ത്തുമൃഗങ്ങളില് ബാഹ്യ പരാദ ബാധ തടയുന്നതിനുള്ള മരുന്നുകള് പുരട്ടുകയോ ഐവര്‍മെക്ടിന് കുത്തിവയ്പ് നല്‍കുകയോ ചെയ്യാം.\n9. കുരങ്ങു പനി കണ്ടെത്തിയ വനപ്രദേശത്തു നിന്നുള്ള ഇലകള് കൊണ്ടുവന്ന് വളര്‍ത്തുമൃഗങ്ങള്‍ക്ക് കിടക്ക ഒരുക്കുകരുത്. ഇവ കഴിക്കാന് നല്‍കരുത്. ഈ പ്രദേശത്തു നിന്ന് വന വിഭവങ്ങള് ശേഖരിക്കുകയുമരുത്.\n10. അസുഖം ബാധിച്ച കുരങ്ങിനെയോ, അതിന്റെ ശവശരീരത്തെയോ ശരിയായ സുരക്ഷാ കവചമില്ലാതെ (പേഴ്‌സണല് പ്രൊട്ടക്ടീവ് ഇക്വിപ്പ്‌മെന്റ് പിപിഇ) സ്പര്‍ശിക്കുകയോ മറവുചെയ്യുകയോ അരുത്.\nഡോ. സീന റ്റി. എക്‌സ്.


Rajya Sabha MP and former Samajwadi Party leader Amar Singh has passed away\nരാജ്യസഭാ എംപിയും സമാജ്‌വാദി പാര്‍ട്ടി നേതാവുമായ അമര് സിങ് അന്തരിച്ചു\nPublished on : 01 Aug, 2020 , 12:24 pm\nന്യൂഡല്‍ഹി: രാജ്യസഭാ എംപിയും സമാജ്‌വാദി പാര്‍ട്ടി മുന് നേതാവുമായ അമര് സിങ് അന്തരിച്ചു. 64 വയസ്സായിരുന്നു. വൃക്ക സംബന്ധമായ അസുഖത്തെ തുടര്‍ന്ന് ചികില്‍സാ ആവശ്യാര്‍ഥം സിംഗപ്പൂരില് കഴിയുന്നതിനിടെയാണ് അന്ത്യം. ഇക്കഴിഞ്ഞ മാര്‍ച്ച് മാസത്തിസാണ് സിംഗപ്പൂരിലെ ആശുപത്രിയില് പോയത്.\n2008ല് യുഎസുമായുള്ള ആണവ കരാറിനെച്ചൊല്ലി സിപിഎം യുപിഎ സര്‍ക്കാരിനുള്ള പിന്തുണ പിന്‍വലിച്ചപ്പോള് കോണ്‍ഗ്രസ് നേതൃത്വത്തിലുള്ള യുപിഎ സര്‍ക്കാരിനെ പിന്തുണച്ച സമാജ് വാദി പാര്‍ട്ടിയിലെ പ്രധാന നേതാവായിരുന്നു അമര് സിങ്. തുടര്‍ന്ന് പാര്‍ട്ടി വിരുദ്ധ പ്രവര്‍ത്തനങ്ങളുടെ പേരില് അമര് സിങിനെയും അദ്ദേഹത്തെ പിന്തുണച്ച നടി ജയ പ്രദയെയും 2010 ഫെബ്രുവരിയില് സമാജ്‌വാദി പാര്‍ട്ടിയില് നിന്ന് പുറത്താക്കിയിരുന്നു.\n'ഞാന് അദ്ദേഹത്തെ അനുഗ്രഹിക്കുന്നു. അദ്ദേഹം എനിക്ക് സ്വാതന്ത്യം നല്‍കി' എന്നായിരുന്നു അമര് സിങിന്റെ പാര്‍ട്ടിവിടലിനെ കുറിച്ച് സമാജ് വാദി പാര്‍ട്ടി മുന് അധ്യക്ഷന് മുലായം സിങ് യാദവിന്റെ പ്രശംസ. ബച്ചന് കുടുംബവും അനില് അംബാനിയുമായും അടുത്ത ബന്ധമുണ്ടായിരുന്ന അമര്‍സിങ്, 2016ല് ജയാ ബച്ചനെതിരേ പരസ്യമായി രംഗത്തെത്തിയതോടെ ബന്ധത്തില് ഉലച്ചിലുണ്ടായി.


കലാപത്തിൽ പ്രതി; താഹിർ ഹുസൈനെ എഎപി സസ്പെൻഡ് ചെയ്തു |\nThursday, February 27, 2020 10:20 PM IST\nന്യൂഡൽഹി: വടക്കുകിഴക്കൻ ഡൽഹിയിലെ കലാപവുമായി ബന്ധപ്പെട്ട് പോലീസ് കേസെടുത്തതിനു പിന്നാലെ താഹിർ ഹുസൈനെ ആം ആദ്മി പാർട്ടി സസ്പെൻഡ് ചെയ്തു. പാർട്ടി അംഗത്വത്തിൽനിന്നും സസ്പെൻഡ് ചെയ്യുകയാണെന്ന് എഎപി അറിയിച്ചു.\nഎഎപി കൗൺസിലർ താഹിർ ഹുസൈനെതിരെ കൊലപാതകം, തീവയ്‌പ്, സംഘർഷം തുടങ്ങിയ കുറ്റങ്ങൾ ആരോപിച്ചാണ് കേസെടുത്തിരിക്കുന്നത്. ഐബി ഉദ്യോഗസ്ഥൻ അങ്കിത് ശർമ കൊല്ലപ്പെട്ട സംഭവത്തിൽ പങ്കുണ്ടെന്നാണ് പോലീസ് ആരോപിക്കുന്നത്. താഹിർ ഹുസൈന്‍റെ വീടും ഫാക്ടറിയും പോലീസ് സീൽ ചെയ്തു.\nപത്തനംതിട്ട: കോവിഡ് പ്രതിരോധത്തിൽ പത്തനംതിട്ട ജില്ലയ്ക്ക് കേന്ദ്രത്തിന്‍റെ പ്രശംസ. ജില്ലാ ഭരണകൂടത്തി...


‘ഓഖി’ കേരളം വിട്ട് ലക്ഷദ്വീപിലേക്ക് - Janayugom Online\nHome / News / Kerala / ‘ഓഖി’ കേരളം വിട്ട് ലക്ഷദ്വീപിലേക്ക്\nPosted on December 01, 2017, 10:32 am\nശബരിമലയിലും ഇന്ന് രാവിലെ തെളിഞ്ഞ കാലാവസ്ഥയാണുള്ളത്. ഉരുൾപൊട്ടൽ സാധ്യത കണക്കിലെടുത്ത് ഉയർന്ന പ്രദേശത്തെ പാർക്കിംഗ് നിയന്ത്രിച്ചിട്ടുണ്ട്. പന്പയിലേക്ക് കെഎസ്ആർടിസി ബസിൽ പോകണമെന്നാണ് നിർദേശം.\nശക്തമായ മഴയെയും കാറ്റിനെയുംതുടർന്ന് നാഗർകോവിൽ ഭാഗത്തേക്കുള്ള നിരവധി ട്രെയിനുകൾ റദ്ദാക്കി. ഇന്നും ട്രെയിൻ ഗതാഗതത്തിനു നിയന്ത്രണമുണ്ട്.\nHEAVYRAIN okhi cyclone\nഏറ്റവും കൂടുതല് കൊലപാതകങ്ങളും ബലാത്സംഗങ്ങളും യുപിയിൽ\nപാകിസ്ഥാന് സൈന്യത്തിന്റെ സഹായത്തോടെ 50 ലധികം തീവ്രവാദികള് ഇന്ത്യയിലേക്ക് കടക്കും: ലഷ്‌കര് ഇ തൊയ്ബ


Maruti Wagon R AMT Continues Testing - Malayalam DriveSpark\nസെമി ഓട്ടോമാറ്റിക് വാഗൺ ആർ ടെസ്റ്റ് ചെയ്യുന്നു!\nPublished: Friday, November 6, 2015, 10:23 [IST]\nമാരുതി വാഗൺ ആർ മോഡലിൽ സെമി ഓട്ടോമാറ്റിക് ഗിയർബോക്സ് ഘടിപ്പിക്കുന്ന പരിപാടികൾ ഊർജിതമായി നടക്കുകയാണ്. രാജ്യത്തിന്റെ വിവിധ ഭാഗങ്ങളിൽ സെമി ഓട്ടോമാറ്റിക് വാഗൺ ആറിനെ ടെസ്റ്റ് ചെയ്യുന്ന നിലയിൽ കണ്ടവരുണ്ട്.\nആനന്ദ് മഹീന്ദ്ര: മനുഷ്യസ്നേഹിയായ സംരംഭകൻ\nപുതിയ ഗിയർബോക്സ് ഘടിപ്പിക്കുന്നതോടെ വാഗൺ ആറിന്റെ വിൽപന ഇനിയും കൂടുമെന്നാണ് പ്രതീക്ഷ. രാജ്യത്ത് ഏറ്റവുമധികം വിൽക്കപ്പെടുന്ന കാറുകളിലൊന്നാണ് വാഗൺ ആർ.\nവാഗൺ ആറിന്റെ വിഎക്സ്ഐ പതിപ്പിലാണ് ഓട്ടോമാറ്റഡ് മാന്വൽ ട്രാൻസ്മിഷൻ (എഎംടി) ഘടിപ്പിക്കുന്നത്. മാരുതി തന്നെ തുടങ്ങിവെച്ചതാണ് സെമി ഓട്ടോമാറ്റിക് ഗിയർബോക്സുകളുടെ ട്രെൻഡ്.\nഎന്താണ് ഓട്ടോമേറ്റഡ് മാന്വൽ ട്രാൻസ്മിഷൻ\nയഥാര്‍ത്ഥത്തില് ഇതൊരു അര്‍ധ ഓട്ടോമാറ്റിക് ട്രാന്‍സ്മിഷന് സംവിധാനമാണ്. 'മാനുമാറ്റിക്' എന്നും ഈ സന്നാഹത്തെ വിളിക്കാറുണ്ട്. അടിസ്ഥാനപരമായി ഈ ട്രാന്‍സ്മിഷന് മാന്വല് ആണ്. എന്നാല് ഇതിനോടൊപ്പം ഒരു മാന്വല് ക്ലച്ച് സംവിധാനം ഇല്ല എന്നുമാത്രം.\nസാധാരണ കാറുകളിലെപ്പോലെ ക്ലച്ച് പെഡല് ഈ സംവിധാനത്തിലില്ല. ആക്‌സിലറേറ്റര് കൊടുക്കുന്നതിനനുസൃതമായി എന്‍ജിന് ആര്‍പിഎം തിരിച്ചറിഞ്ഞ് ക്ലച്ച് പ്ലേറ്റ് എന്‍ജിനുമായി സ്വയം സമ്പര്‍ക്കത്തില് വരുന്ന തരത്തിലാണ് ഈ സാങ്കേതികത. ഗിയര് ഷിഫ്റ്റ് ചെയ്യുന്നതും വാഹനത്തിന്റെ ആര്‍പിഎമ്മും മറ്റും തിരിച്ചറിയുന്ന ഒരു സെന്‍സര് മുഖാന്തിരമാണ് ഇത് സാധിക്കുക.\nഈ ക്ലച്ച് സംവിധാനം ഹൈഡ്രോളിക് ആണ്. സെന്‍സറുകള് നല്‍കുന്ന വിവരങ്ങളെ ആസ്പദമാക്കി ഹൈഡ്രോളിക് സംവിധാനം പ്രവര്‍ത്തിക്കുന്നു. ഗിയര് മുകളിലേക്കും താഴേക്കും നീക്കുന്നതിനെ കൃത്യമായി തിരിച്ചറിഞ്ഞ് ആവശ്യമായ ക്ലച്ച് സമ്പര്‍ക്കം മാത്രം നടപ്പിലാക്കുന്നു. ഈ കൃത്യത മാന്വല് ക്ലച്ച് സംവിധാനത്തില് ഒട്ടൊക്കെ ആസാധ്യമാണെന്നു തന്നെ പറയാം.\nസാധാരണ പതിപ്പിനെക്കാൾ ചെറിയ വിലക്കൂടുതൽ സെമി ഓട്ടോമാറ്റിക് വാഗൺ ആറിനുണ്ടായിരിക്കും. 30,000 മുതൽ 35,000 രൂപവരെ വിലക്കൂടുതൽ വാഹനത്തിന് പ്രതീക്ഷിക്കാവുന്നതാണ്.\nസെലെരിയോയ്ക്കു ശേഷം നിരവധി കാറുകൾ സെമി ഓട്ടോമാറ്റിക് ഗിയർബോക്സ് ഘടിപ്പിച്ച് വിപണിയിലെത്തി. സെസ്റ്റ്, ആൾട്ടോ കെ10 എന്നിവ ഉദാഹരണങ്ങളാണ്.\nഗോ പ്ലസ്സിനെ നേരിടാന് വാഗണ് ആര്7സീറ്റര്\nവാഗൺ ആർ ആർ അവാൻസ് വിപണിയിലെത്തി\nമലേഷ്യയിലെ ഇബ്റാഹീം സുൽത്താന്റെ ആഡംബര ട്രക്ക്\nകൂടുതല്... #maruti wagon r #maruti\nMaruti Wagon R AMT Continues Testing.\nStory first published: Friday, November 6, 2015, 10:23 [IST]\nറെനോ ക്യാപ്ച്ചറിന് രണ്ടുലക്ഷം രൂപ വിലക്കിഴിവ്, കാരണമിതാണ്\nപുതിയ ജാസ് ഫെയ്‌സ്‌ലിഫ്റ്റുമായി ഹോണ്ട, എതിരാളി മാരുതി ബലെനോ


Mom strangles girl over suspicions of sexual relations with dad | പിതാവുമായി അവിഹിത ബന്ധമുണ്ടെന്ന് സംശയം; അമ്മ മകളെ കഴുത്തു ഞെരിച്ച് കൊന്നു | Mangalam\nWednesday, March 13, 2019 Last Updated 18 Min 23 Sec ago English Edition\nFriday 23 Mar 2018 05.11 PM\nപിതാവുമായി അവിഹിത ബന്ധമുണ്ടെന്ന് സംശയം; അമ്മ മകളെ കഴുത്തു ഞെരിച്ച് കൊന്നു\nനവി മുംബൈ: പിതാവുമായി അവിഹിത ബന്ധമുണ്ടെന്ന് ആരോപിച്ച് അമ്മ മകളെ കഴുത്തു ഞെരിച്ച് കൊന്നു. മാര്‍ച്ച് നാലിനാണ് പതിനാറ് വയസുകാരിയായ മകളെ അമ്മ കൊലപ്പെടുത്തിയത്. എന്നാല് സ്വാഭാവിക മരണമെന്ന് കരുതപ്പെട്ട സംഭവം പോസ്റ്റ്‌മോര്‍ട്ടം റിപ്പോര്‍ട്ട് പുറത്തുവന്നതോടെയാണ് കൊലപാതകമാണെന്ന് തെളിഞ്ഞത്. തുടര്‍ന്ന് 36കാരിയായ പോലീസ് അമ്മയെ ചോദ്യം ചെയ്തു. ചോദ്യം ചെയ്യലില് ഇവര് കുറ്റം സമ്മതിക്കുകയും പോലീസ് അറസ്റ്റ് ചെയ്യുകയുമായിരുന്നു.\nഖര്‍ഘറിലെ ഫ്‌ളാറ്റില് വച്ചാണ് യുവതി മകളെ കൊലപ്പെടുത്തിയത്. മകള്‍ക്ക് പിതാവുമായി അവിഹിത ബന്ധമുണ്ടെന്ന് യുവതി സംശയിച്ചിരുന്നു. ഇതേതുടര്‍ന്ന് മകളെ ശ്വാസം മുട്ടിച്ചു കൊല്ലുകയായിരുന്നു. ദുപ്പട്ട ഉപയോഗിച്ചാണ് മകളെ ശ്വാസം മുട്ടിച്ചു കൊന്നത്. മാര്‍ച്ച് നാലിന് രാവിലെ പത്തരയോടെയാണ് സംഭവം നടക്കുന്നത്. സംഭവ ദിവസം ഉച്ചയോടെ ഇവരുടെ ഭര്‍ത്താവ് വീട്ടിലെത്തിയപ്പോഴാണ് മകള് ബെഡ്‌റൂമില് കിടക്കുന്നത് കണ്ടിരുന്നു. ചോദിച്ചപ്പോള് അവള് ഉറങ്ങുകയാമെന്നാണ് അമ്മ മറുപടി നല്‍കിയത്.\nതുടര്‍ന്ന് വൈകുന്നേരം നാല് മണിയോടെ മകള് ബാത്ത്‌റൂമില് ചലനമറ്റ് കിടക്കുന്നതായി ഇവര് ഭര്‍ത്താവിനെ വിളിച്ചറിയിച്ചു. ഉടന് ഇയാള് വീട്ടിലെത്തി മകള് മരിച്ചതായി സ്ഥിരീകരിച്ചു. വൈകിട്ട് ഏഴ് മണിയോടെ ബന്ധുക്കള് എത്തുകയും പോലീസില് വിവരം അറിയിക്കുകയും ചെയ്തു. പെണ്‍കുട്ടിയുടെ മൃതദേഹത്തില് കഴുത്ത് ഞെരിച്ചതിന്റെ പാട് കണ്ടെത്തിയപ്പോള് തന്നെ കൊലപാതക സാധ്യത സംശയിച്ചിരുന്നതായി പോലീസ് വ്യക്തമാക്കി.\nഇതേതുടര്‍ന്ന് മൃതദേഹം പനവേല് റൂറല് ആശുപത്രിയില് പോസ്റ്റ്‌മോര്‍ട്ടത്തിന് അയക്കുകയായിരുന്നു. ദിവസങ്ങള്‍ക്ക് ശേഷം പോസ്റ്റ്‌മോര്‍ട്ടം റിപ്പോര്‍ട്ട് പുറത്തുവന്നതോടെ കൊലപാതകം സ്ഥിരീകരിച്ചു. തുടര്‍ന്ന് പെണ്‍കുട്ടിയുടെ അമ്മയായ യുവതിയെ പോദ്യം ചെയ്യാന് പോലീസ് തീരുമാനിക്കുകയായിരുന്നു. ചോദ്യം ചെയ്യലില് യുവതി കുറ്റം സമ്മതിച്ചു. പിതാവുമായി അവിഹിതബന്ധമുണ്ടെന്ന് സംശയിച്ച് അമ്മ തന്നെ മര്‍ദ്ദിച്ചിരുന്നതായി പെണ്‍കുട്ടിയുടെ ഒരു സഹപാഠി പോലീസിന് മൊഴി നല്‍കിയതും നിര്‍ണായകമായി.\nആറ് മാസമായി അമ്മ തന്നെ മര്‍ദ്ദിച്ചിരുന്നതായാണ് പെണ്‍കുട്ടി സഹപാഠിയോട് വെളിപ്പെടുത്തിയിരുന്നത്. തന്നെയോ പിതാവിനെയോ കൊല്ലുമെന്ന് അമ്മ പറഞ്ഞിരുന്നതായി കൊല്ലപ്പെട്ട പെണ്‍കുട്ടി വെളിപ്പെടുത്തിയെന്നാണ് മൊഴി. അമ്മയുടെ ആരോപണത്തില് മനംനൊന്ത് ഫിനൈല് കുടിച്ച് ജീവനൊടുക്കാന് പെണ്‍കുട്ടി ശ്രമിച്ചിരുന്നതായി സഹപാഠികള് പറഞ്ഞു. മറ്റൊരിക്കല് ടെറസില് നിന്ന് ചാടാനും ശ്രമിച്ചു.\nകൊല്ലപ്പെട്ട പെണ്‍കുട്ടിയും കുടുംബവും രാജസ്ഥാന് സ്വദേശികളാണ്. പെണ്‍കുട്ടിയുടെ മരണാനന്തര ചടങ്ങുകള് നിര്‍വഹിച്ച ശേഷം ഇക്കഴിഞ്ഞ ബുധനാഴ്ച മുംബൈയില് മടങ്ങിയെത്തിയ കുടുംബാംഗങ്ങളെ പോലീസ് സ്‌റ്റേഷനിലേക്ക് വിളിപ്പിക്കുകയായിരുന്നു. ചോദ്യം ചെയ്യലില് യുവതി കുറ്റം സമ്മതിച്ചു. തുടര്‍ന്ന് അറസ്റ്റ് രേഖപ്പെടുത്തുകയായിരുന്നു. ദമ്പതികള്‍ക്ക് മറ്റ് മൂന്ന് മക്കള് കൂടിയുണ്ട്.\nമകന്റെ സുഹൃത്തുമായി അമ്മയ്ക്ക് അവിഹിത ബന്ധം; വിവരമറിഞ്ഞ മകനെ വകവരുത്താന് അമ്മയുടെ പദ്ധതിയും പോലീസിനു മുന്നിലെ അഭിനയവും ഒടുവില് പുറത്തായി\nഒരു കുടുംബത്തിലെ അഞ്ചുപേര് നിഷ്ഠൂര കൊലപാതകത്തിന് ഇരയായി ; പ്രതികള്‍ക്ക് വിധിച്ച വധശിക്ഷ സുപ്രീംകോടതി പിന് വലിച്ചു ; 16 വര്‍ഷത്തിന് ശേഷം യുവാക്കള്‍ക്ക് മോചിതരായപ്പോള് പോലീസ് കുടുങ്ങി\nകുട്ടികളുടെ കണ്ണില് മുളകുപൊടിയെറിഞ്ഞു, മാതാവിനെ കുനിച്ച് നിർത്തി പിൻ ഭാഗത്ത് കുത്തി; അവിഹിതബന്ധം സംശയിച്ച് ഭാര്യയെ കൊല്ലാന് 45,000 രൂപയ്ക്ക് ക്വട്ടേഷന് നല്‍കിയത് ഭര്‍ത്താവ്\nപ്രത്യക്ഷത്തില് തള്ളിപ്പറഞ്ഞാലും പരോക്ഷമായി പാര്‍ട്ടി സഹായം നല്‍കും ; പെരിയ ഇരട്ട കൊലപാതകത്തില് പ്രതികള്‍ക്ക് നിയമസഹായം ലഭ്യമാക്കാന് സിപിഎം രഹസ്യനീക്കം?\nലീഗ് പ്രവര്‍ത്തകനെ കുത്തിക്കൊന്ന കേസില് സി.പി.എം. പ്രവര്‍ത്തകനെ ഹൈക്കോടതി വെറുതേവിട്ടു\nഒരു കോടിയുടെ ആനക്കൊമ്പുമായി മലയാളികളായ അച്‌ഛനും മകളും കൊല്‍ക്കത്തയില് അറസ്‌റ്റില്\nവഞ്ചനാ കേസില് കോടതിയില് പണം കെട്ടിവച്ച് ടാന്‍സാനിയന് യുവാവ് ജാമ്യം നേടി


‘ഗര്‍ഷോം’ അന്താരാഷ്ട്ര പുരസ്‌കാരം സ്വന്തമാക്കി അബ്ദുള്ള കോയ – East Coast Daily Malayalam\nഇനി നമ്മളോരുമിച്ച്; ഏതു ഭീഷണിയും നേരിടാന് ഇന്ത്യയ്‌ക്കൊപ്പം നില്‍ക്കുമെന്ന് അമേരിക്ക\nഇസ്‌ലാം മതപഠനകേന്ദ്രത്തിലുണ്ടായ സ്ഫോടനത്തില് 18 മരണം\nനവംബര് 5ന് രാജ്യവ്യാപകമായി റോഡ് ഉപരോധിക്കാൻ ആഹ്വാനവുമായി വിവിധ സംഘടനകൾ\n‘ലീഗിന്‍റെ വർഗീയത മുഖംമൂടി മാറ്റി പുറത്തേക്ക് വരുന്നു’- യുഡിഎഫിനെതിരെ സീറോ മലബാർ സഭ\n‘ഗര്‍ഷോം’ അന്താരാഷ്ട്ര പുരസ്‌കാരം സ്വന്തമാക്കി അബ്ദുള്ള കോയ\n‘ലൈഫ്‌ടൈം’ അച്ചീവ്മെന്റ്’ വിഭാഗത്തിലാണ് അബ്ദുള്ള കോയയ്ക്ക് അവാര്‍ഡ്\nOct 15, 2018, 10:22 pm IST\nടോക്കിയോ: 2018ലെ ‘ഗര്‍ഷോം’ അന്താരാഷ്ട്ര പുരസ്‌കാരം സ്വന്തമാക്കി അബ്ദുള്ള കോയ\n. ജപ്പാനില് വെച്ച് നടന്ന ചടങ്ങില് ‘ലൈഫ്‌ടൈം’ അച്ചീവ്മെന്റ്’ വിഭാഗത്തിലാണ് അബ്ദുള്ള കോയയ്ക്ക് അവാര്‍ഡ് സമ്മാനിച്ചത്. സ്റ്റാമ്പ് നിര്‍മ്മാണ വ്യവസായത്തില് വിപ്ലവകരമായ മാറ്റങ്ങള് കൊണ്ടു വന്നതിനാണ് അവാര്‍ഡ്.\nആദ്യകാലങ്ങളിൽ തടിയും അകാലത്തില് നശിക്കുന്നതായ റബറും ഉപയോഗിച്ചുള്ളതായിരുന്നു മുന്‍പുള്ള സ്റ്റാമ്പ് നിര്‍മ്മാണം. ചെലവേറിയതും താരതമ്യേന സമയനഷ്ടമുണ്ടാക്കുന്നതുമായ പരമ്പരാഗത രീതിക്ക് വിരുദ്ധമായി ആധുനിക മട്ടിലുള്ള സ്റ്റാമ്പുകള് അബ്ദുള്ള കോയ അവതരിപ്പിച്ചു. ജാപ്പനീസ് സാങ്കേതിക വിദ്യ ഉപയോഗിച്ച് അബ്ദുള്ള കോയ നിര്‍മ്മിച്ച സ്റ്റാമ്പുകള് ഈടുനില്‍ക്കുന്നതും ഗുണമേന്മ ഉള്ളവയും ആയിരുന്നു.\nവന്‍തോതില് സ്റ്റാമ്പുകള് വിറ്റു പോയപ്പോള് അബ്ദുള്ള കോയ ‘സണ് സ്റ്റാമ്പര്’ എന്ന സ്റ്റാമ്പ് നിര്‍മ്മാണ കമ്പനി സ്ഥാപിച്ചു. ‘സണ് സ്റ്റാമ്പര്’ മുന്‍കൂട്ടി മഷി നിറച്ച സ്റ്റാമ്പുകള് ആയിരുന്നു നിര്‍മ്മിച്ചത്. ‘സണ് സ്റ്റാമ്പറി’ന്റെ വിജയം ഇന്ത്യയിലെ നിരവധി അഭ്യസ്തവിദ്യരായ യുവാക്കള്‍ക്ക് തൊഴിലവസരങ്ങള് സൃഷ്ടിച്ചു. ഇന്ത്യയിലും, മിഡില് ഈസ്റ്റിലും, ആഫ്രിക്കയിലും, സ്റ്റാമ്പ് വ്യവസായത്തില് ഏറ്റവും മുന്നില് നില്‍ക്കുന്ന കമ്പനിയാണ് ‘സണ് സ്റ്റാമ്പര്’.\nകോഴിക്കോട് നിവാസിയായ അബ്ദുള്ള കോയ ആയിരത്തിതൊള്ളായിരത്തിഎഴുപത്തിയെട്ടിലാണ് തൊഴിലന്വേഷിച്ച് യു.എ.ഇ.യില് എത്തുന്നത്. ആയിരത്തി തൊള്ളായിരത്തി എണ്‍പത്തിയൊന്നിലാണ് ഇദ്ദേഹം വ്യവസായ മേഖലയിലേക്ക് കടക്കുന്നത്. ‘ആഡ്പ്രിന്റ്’ എന്ന സ്റ്റാമ്പ് നിര്‍മ്മാണ സ്ഥാപനം തുടങ്ങിക്കൊണ്ടായിരുന്നു അത്. ‘ആഡ്പ്രിന്റ്’ ഇന്ന് ഏഷ്യ, മിഡില് ഈസ്റ്റ്, ആഫ്രിക്ക, ഓസ്ട്രേലിയ, യു.കെ., ചൈന, സിങ്കപ്പൂര്, പാപുവ ന്യൂഗ്വിനിയ എന്നീ സ്ഥലങ്ങളിലെല്ലാം അബ്ദുള്ള കോയയുടെ കമ്പനികളുണ്ട്.\nശബരിമലയിലെ സ്ത്രീപ്രവേശനത്തിനെതിരെ സ്ത്രീകള് തെരുവിലിറങ്ങിയത് ദുരന്തമെന്ന് പ്രമുഖ എഴുത്തുകാരന്\nമികച്ച നടനുള്ള അവാർഡ് കരസ്ഥമാക്കി പ്രിയ താരം നടൻ സുരാജ് വെഞ്ഞാറമ്മൂട്; ഏവരെയും ഞെട്ടിച്ച് മികച്ച നടിയായി കനി കുസൃതി; പ്രതീക്ഷിച്ചിരുന്നെന്ന് ആരാധകർ\nOct 13, 2020, 12:59 pm IST\n2020 ഫിഫ ദ ബെസ്റ്റ് പുരസ്‌കാരം പ്രഖ്യാപിക്കുമോ ? തീരുമാനമിങ്ങനെ\nMay 13, 2020, 09:18 pm IST\nമിന്നിത്തിളങ്ങി സാനിയ മിർസ; ഹാർട്ട് അവാർഡ് കരസ്ഥമാക്കി; പുരസ്‌കാരം നേടുന്ന ആദ്യ ഇന്ത്യൻ താരം\nMay 12, 2020, 07:42 am IST\nOct 28, 2020, 08:22 am IST\nOct 28, 2020, 08:15 am IST\nOct 28, 2020, 08:06 am IST


സംഘടിതമായ ആക്രമണം | Editorial | Deshabhimani | Wednesday May 1, 2019\nവെബ് ഡെസ്‌ക്Updated: Wednesday May 1, 2019\nബിജെപിയുടെ അഞ്ചുവർഷത്തെ ഭരണത്തിൽ ഉന്നതവിദ്യാഭ്യാസത്തിനുള്ള അനേകം പൊതു സ്ഥാപനങ്ങൾ സംഘടിതമായ ആക്രമണങ്ങൾക്ക‌് വിധേയമായി. ആർഎസ്എസ് നിയന്ത്രണത്തിന‌് കീഴിൽ ഇവയെ കൊണ്ടുവരുന്നതിനും സ്വകാര്യവൽക്കരണത്തിനെതിരായ വിദ്യാർഥികളുടെയും അധ്യാപകരുടെയും ചെറുത്തുനിൽപ്പിനെ തകർത്തെറിയുന്നതിനും വേണ്ടിയായിരുന്നു ഇത‌്. സ്ഥാപനങ്ങളുടെ മേധാവികളായി ആർഎസ്എസ‌ിന‌് അടുപ്പമുള്ളവരെ പ്രതിഷ‌്ഠിക്കുകയും അവരിലൂടെ സ്ഥാപനങ്ങളിലെ പദവികളിൽ ആർഎസ്എസുകാരെ നിയമിക്കുകയുമാണ് സംഘപരിവാർ തന്ത്രം.\nഅതിന്റെ ചില ഉദാഹരണങ്ങളാണ‌് മദ്രാസ് ഐഐടിയിലെ അംബേദ്കർ- പെരിയാർ സ്റ്റഡി സെന്റർ നിരോധിച്ചത‌് (രാജ്യവ്യാപകമായ പ്രതിഷേധങ്ങൾക്കൊടുവിൽ നിരോധനം നീക്കി), ആർഎസ്എസുകാരനായ ഗജേന്ദ്ര ചൗഹാനെ അയാൾക്ക് മതിയായ യോഗ്യതയില്ല എന്ന് ചൂണ്ടിക്കാണിച്ച വിദ്യാർഥികൾ നടത്തിയ പ്രതിഷേധം അവഗണിച്ചുകൊണ്ട് ഫിലിം ആൻഡ‌് ടെലിവിഷൻ ഇൻസ്റ്റിറ്റ്യൂട്ട് ചെയർമാനായി നിയമിച്ചു, ഹിമാചൽ പ്രദേശ് യൂണിവേഴ്‌സിറ്റിയിൽ വിദ്യാർഥി യൂണിയൻ തെരഞ്ഞെടുപ്പ‌് നിരോധിച്ചു. ഹൈദരാബാദ് യൂണിവേഴ്‌സിറ്റിയിലെ ദളിത് വിദ്യാർഥികളെ പീഡിപ്പിക്കുകയും അത് രോഹിത് വെമുലയുടെ ഭരണകൂട കൊലപാതകത്തിൽ കലാശിക്കുകയും ചെയ‌്തു. ജവാഹർലാൽ നെഹ്‌റു യൂണിവേഴ്‌സിറ്റി വിദ്യാർഥികളെ ജയിലിലടയ‌്ക്കുകയും ദേശദ്രോഹക്കുറ്റം ചുമത്തുകയും ചെയ‌്തു. വിദ്യാർഥികളെ നിശ്ശബ‌്ദരാക്കാൻ ഇത്തരം ആക്രമണങ്ങൾക്ക‌് കഴിയുകയില്ല എന്നായപ്പോൾ 2017-–-18 ലെ ജെഎൻയു ഗവേഷണ പരിപാടിയിൽ ആയിരത്തിൽ കൂടുതൽ സീറ്റുകൾ വെട്ടിക്കുറച്ചു. രാജ്യത്തുടനീളമുള്ള ക്യാമ്പസുകളിലെ വിയോജിപ്പിനെ ക്രിമിനൽവൽക്കരിക്കുകയും അനീതിക്കെതിരെ ശബ്ദമുയർത്തിയ വിദ്യാർഥികളെ കുറ്റവാളികളായി പീഡിപ്പിക്കുകയും ചെയ്യുന്നു. ക്യാമ്പസ് ജനാധിപത്യം പ്രായോഗികമായി ഇല്ലാതായിരിക്കുന്നു.\nദുർബല വിഭാഗത്തെ ഒഴിവാക്കുന്നതിനും ബിജെപി സർക്കാർ തുടർച്ചയായ പരിശ്രമങ്ങൾ നടത്തിയിട്ടുണ്ട്. എസ്‌സി/എസ്ടി വിദ്യാർ‌ഥികൾക്കുള്ള ഹോസ്റ്റൽ ഫണ്ട് അനുവദിക്കാതിരിക്കുക, ഫെലോഷിപ്പുകളുടെ എണ്ണം കുറയ‌്ക്കുക, സംസ്ഥാനങ്ങളിലെ പോസ്റ്റ് മെട്രിക് ഫെലോഷിപ് പദ്ധതി (100 ശതമാനം കേന്ദ്രഫണ്ടുള്ള പദ്ധതി)ക്കുള്ള ഭീമമായ കുടിശ്ശിക അനുവദിക്കാതിരിക്കുക. ഇവയൊക്കെ ഇതിനുള്ള ചെറിയ ഉദാഹരണങ്ങൾ മാത്രമാണ‌്.\nലിംഗനീതിയുടെ നേർക്കുള്ള കേന്ദ്രസർക്കാരിന്റെ ആക്രമണത്തിന് ഉദാഹരണമാണ് ബേട്ടി ബച്ചാവോ ബേട്ടി പഠാവോ പദ്ധതിക്ക് അനുവദിച്ച ഫണ്ടിന്റെ 56 ശതമാനത്തോളം പരസ്യത്തിനും മറ്റുമുള്ള പ്രചാരണത്തിനുമായി ചെലവിട്ടത‌്. പല കോളേജുകളിലും സ‌്കൂളിലും പെൺകുട്ടികൾക്ക് പ്രത്യേക ശുചിമുറികൾപോലും ഇല്ലാതിരിക്കുമ്പോഴാണിത‌്. ജവാഹർലാൽ നെഹ്‌റു സർവകലാശാലയിൽ ജൻഡർ സെൻസിറ്റൈസേഷൻ കമ്മിറ്റി എഗയിൻസ്റ്റ‌് സെക്ഷ്വൽ ഹറാസ്‌മെന്റ് (ജിഎസ‌്സിഎഎസ്‌എച്ച‌്) എന്ന ഫലപ്രദമാണെന്ന‌് തെളിയിക്കപ്പെട്ട കമ്മിറ്റിക്കുപകരം ഭരണവിഭാഗത്തിന്റെ ഒരു പാവ കമ്മിറ്റിയെ ഏർപ്പെടുത്തിയിരിക്കുന്നത‌് ഇതിന്റെ മറ്റൊരു ഉദാഹരണമാണ്.\nസാമുദായികവൽക്കരണത്തിനും ശാസ്ത്രാഭാസത്തിനും നിരവധി ഉദാഹരണങ്ങളുണ്ട‌്. ദിനനാഥ‌് ബത്ര കൺവീനറായ ആർഎസ‌്എസ‌് പിന്തുണയുള്ള ‘ശിക്ഷാ ബച്ചാവോ ആന്തോളൻ സമിതി'യോട് ആദ്യം ഗുജറാത്തിലും പിന്നെ ബിജെപിയുടെ കീഴിലുള്ള ഹരിയാനയിലും പാഠപുസ‌്തകം എഴുതാൻ ആവശ്യപ്പെട്ടിരിക്കുകയാണ്. അദ്ദേഹം സ്‌കൂൾ പാഠപുസ‌്തകങ്ങൾ ‘പക്ഷപാതിത്വം' കുറയ‌്ക്കുന്നതിനും കൂടുതൽ ആവേശകരവും ആക്കുന്നതിനായി ഒരു അഞ്ചുപേജ് വരുന്ന ശുപാർശപ്പട്ടിക എൻസിഇആർടിക്ക് അയച്ചിരിക്കുകയാണ്. ഇതിലെ നിർദേശങ്ങളിൽ ഇംഗ്ലീഷ്, അറബിക്, ഉറുദു വാക്കുകൾ ഇല്ലാതിരിക്കുക, പാഷിന്റെ കവിത, മിർസാ ഗാലിബിന്റെ ഈരടികൾ, എം എഫ് ഹുസൈന്റെ ആത്മകഥയിൽനിന്നുള്ള ഭാഗങ്ങൾ, രബീന്ദ്രനാഥ് ടാഗോറിന്റെ ചിന്ത എന്നിവയും ഉൾപ്പെടുന്നു. ഇന്ത്യന് ശാസ്ത്ര കോണ്‍ഗ്രസ് പോലുള്ള വേദികള് ശാസ്ത്രബോധം വളര്‍ത്തുവാനാണ് ഉപയോഗിക്കപ്പെട്ടിരുന്നത്, എന്നാല് ഇപ്പോള് ഐതിഹ്യങ്ങളെയും പുരാണകഥാപാത്രങ്ങളെയും ശാസ്ത്രവുമായി കൂട്ടിക്കലര്‍ത്താനുള്ള ശ്രമം ഉത്തരവാദിത്തപ്പെട്ടവരുടെ ഭാഗത്തുനിന്നുപോലും ഉണ്ടാവുകയാണ്.\nഇത്തരം അനുഭവങ്ങൾ സൂചിപ്പിക്കുന്നത് രാജ്യത്തെ പിന്നോട്ട് വലിക്കാനും പ്രാകൃതമായ അവസ്ഥയിലേക്ക് കൊണ്ടുപോകാനുമുള്ള ശ്രമങ്ങൾ ആസൂത്രിതമായി കേന്ദ്രം ഭരിക്കുന്ന കക്ഷിയുടെ നേതൃത്വംതന്നെ നടത്തുന്നുണ്ട‌് എന്നതാണ്. 17‐ാം ലോക‌്സഭാ തെരഞ്ഞെടുപ്പിൽ ഇത്തരം കാര്യങ്ങൾ സ്വാഭാവികമായും ചർച്ചാവിഷയമായിട്ടുണ്ട്.\nഎന്നാൽ, ഇത‌് ഒരു ചർച്ചാവിഷയം എന്നതിലുപരി രാജ്യത്തെ ആകെ ബാധിക്കുന്ന രാജ്യത്തിന്റെ ഭാവിയെ തീരുമാനിക്കുന്ന ഒരു ഇടപെടലാണ‌് എന്ന് തിരിച്ചറിഞ്ഞുകൊണ്ട് ശക്തമായ പ്രതിരോധം സൃഷ്ടിക്കാനുള്ള സമയമാണ‌് അടുത്തിരിക്കുന്നത‌്. ഇത് ഏതെങ്കിലും ഒരു പ്രത്യേക വിഭാഗത്തെയോ വ്യക്തികളെയോ ബാധിക്കുന്ന പ്രശ്നമല്ല മറിച്ച്, രാജ്യത്തെ ആകെ ബാധിക്കുന്ന വിഷയമാണ്. അതുകൊണ്ടുതന്നെ മതനിരപേക്ഷതയിലും ജനാധിപത്യത്തിലും ഇന്ത്യയുടെ ഭരണഘടനാ മൂല്യങ്ങളിലും വിശ്വാസമുള്ള ഓരോരുത്തരും ഇൗകാര്യങ്ങളിൽ ശക്തമായി പ്രതികരിക്കേണ്ടതുണ്ട്.


ദൈവം ഋതുമതിയായ സ്ത്രീക്കും അവകാശപ്പെട്ടതാണ് എന്നെഴുതിയത് എഴുത്തച്ഛനാണെന്ന് മുഖ്യമന്ത്രി |\nദൈവം ബ്രാഹ്മണന് എത്രത്തോളം അവകാശപ്പെട്ടതാണോ അത്രത്തേോളം അവകാശപ്പെട്ടതാണ് ഋതുമതിയായ സ്ത്രീക്കും എന്നെഴുതിയ എഴുത്തച്ഛനെ തിരുത്താൻ ഹിന്ദു വർഗ്ഗീയ വാദികൾ ശ്രമിക്കുമോയെന്ന് മുഖ്യമന്ത്രി പിണറായി വിജയൻ. ഗുരുവായൂർ ക്ഷേത്രപ്രവേശന സ്‌മാരകവും സി.സി.ടിവി കാമറകളുടെ പ്രവർത്തനോദ്‌ഘാടനവും നിർവഹിക്കുകയായിരുന്നു അദ്ദേഹം എഴുത്തച്ഛൻ പുരോഗമനപരമാണ് കാര്യങ്ങളെ കണ്ടത്. അനാചാരത്തെ ഉറപ്പിക്കാനുള്ളതല്ല വിശ്വാസം . ആചാരങ്ങൾ മാറ്റാനും പരിഷ്‌കരിക്കാനും മുന്നിലുണ്ടായിരുന്നത് വിശ്വാസികളായിരുന്നു. അനാചരങ്ങൾ മാറ്റാനുളള ഊർജ്ജമായിരുന്നു അവർക്ക് വിശ്വാസം എന്നത് നാം മറന്നുകൂടെന്നും പിണറായി പറഞ്ഞു. .\nഗുരുവായൂർ സത്യാഗ്രഹത്തിന്റെ ഭാഗമായി കസ്‌തൂർബ ഗാന്ധിയും രാജഗോപാലാചാരിയും പൊന്നാനി താലൂക്കിലുടനീളം ജനങ്ങളെ ബോധവത്കരിക്കാൻ പരിശ്രമിച്ചു. ഇന്ന്, ആചാരമാണ്, വിശ്വാസമാണ് മാറ്റാൻ പാടില്ല എന്ന് പറയുന്നവർ ഇവരെക്കുറിച്ചും ഓർക്കണം. അക്കാലത്ത് കോൺഗ്രസ് നേതൃത്വം കൈക്കൊണ്ട നിലപാട് ഇപ്പോൾ എടുക്കാൻ ഇന്നത്തെ കോൺഗ്രസ് നേതൃത്വത്തിന് കഴിയുന്നുണ്ടോ എന്ന കാര്യത്തിൽ ആത്മപരിശോധന നടത്തണമെന്നും പിണറായി പറഞ്ഞു. .\nകെ. കേളപ്പൻ ഉൾപ്പെടെയുള്ളവർ ഗുരുവായൂർ ക്ഷേത്രം തകരട്ടെ എന്ന് കരുതിയല്ല ഗുരുവായൂർ സത്യാഗ്രഹം നടത്തിയത്. ആരാധന സ്വാതന്ത്ര്യം നിഷേധിക്കപ്പെട്ട ജനതയുടെ അവകാശത്തിന് വേണ്ടിയായിരുന്നു സമരം. സമൂഹത്തിന് നിഷേധിക്കപ്പെട്ട അവകാശം സ്ഥാപിച്ചെടുക്കാനായിരുന്നു അത്. സത്യാഗ്രഹത്തിന്റെ അവസാനകാലത്തും അവർണരുടെ ക്ഷേത്രപ്രവേശനം സാദ്ധ്യമായില്ല. പക്ഷെ സാമൂഹ്യ അവബോധത്തിൽ മാറ്റം ഉണ്ടായി.\nഇത്തരം മാറ്റങ്ങൾക്കെതിരെ എക്കാലത്തും യാഥാസ്ഥിതിക വിഭാഗം രംഗത്ത് വന്നിട്ടുണ്ട്. എന്നാൽ ഇവരുടെ അട്ടിപ്പേറെടുക്കാൻ ഒരു രാഷ്‌ട്രീയ പ്രസ്ഥാനം തയ്യാറായില്ല. കാരണം സമൂഹത്തിന് വേണ്ടിയാണ് രാഷ്‌ട്രീയപ്രസ്ഥാനങ്ങൾ നിലകൊളളുന്നത്. എന്നാൽ അന്നത്തെ യാഥാസ്ഥിതിക വിഭാഗത്തിന്റെ അട്ടിപ്പേറെടുക്കുന്നവരാണ് ഇന്ന് മാറ്റങ്ങൾ പാടില്ല എന്ന് പറയുന്നത്. ഇത്തരക്കാരുടെ സ്ഥാനം ചരിത്രത്തിൽ എവിടെയാണ് എന്ന് അന്വേഷിച്ചാൽ മനസിലാകുമെന്നും മുഖ്യമന്ത്രി വ്യക്തമാക്കി.\nPrevious കെവിന്റെ കൊലപാതകം: കൈക്കൂലി വാങ്ങി പ്രതികളെ സഹായിച്ച എ.എസ്.ഐയെ പിരിച്ചുവിട്ടു\nNext ആട്ടത്തിരുന്നാളിന് എത്തിയ 7200 പേരിൽ യഥാർത്ഥഭക്തർ 200 പേർ ബാക്കി ആർത്തവ ലഹളക്കാർ


പലചരക്കുകട : പൊള്ളുന്ന നേരുകളുടെ പുസ്തകം\nPosted by നജീബ് മൂടാടി at 7:46 AM\nവിനോദ് കുട്ടത്ത് Sunday, July 19, 2015 9:51:00 AM\nനേരു പറയുന്ന പുസ്തകത്തിനേ പരിചയപ്പെടുത്തിയ നേരുള്ള നജീബ് ഭായിക്ക് ആശംസകൾ......\nനല്ല വിവരണം .... കഥപത്രങ്ങള്‍ക്ക് മിഴിവു നല്‍കി കൊണ്ടുള്ള വിശകലനം.... ഫോട്ടോ ഇട്ടത് നന്നായി എളുപ്പത്തിൽ കണ്ടുപിടിക്കാം.... ഒരിക്കല് കൂടി ആശംസകൾ നേരുന്നു......\najith Sunday, July 19, 2015 11:35:00 PM\nനന്നായി പരിചയപ്പെടുത്തി. നോക്കട്ടെ ബുക്ക്.\nShahid Ibrahim Thursday, July 23, 2015 12:42:00 AM\nCv Thankappan Monday, August 10, 2015 4:28:00 PM\nMuralee Mukundan , ബിലാത്തിപട്ടണം Tuesday, August 11, 2015 2:55:00 PM\nതാന് അദ്ധ്വാനിച്ചുണ്ടാക്കിയ വീട്ടില്\nഇന്നലെകളുടെ ആഡ്യത്വം തെളിയിക്കാന്\nആരോ പൊളിച്ചിട്ട പഴയ തറവാടുകളുടെ തൂണും\nവാതിലും കട്ടിലും കസേരയും ഓട്ടുവിളക്കും വാങ്ങി\nവെച്ച് ഞെളിയുന്ന നവകാല മലയാളിയുടെ അല്‍പത്വത്തിനു\nമുന്നില് ഈ എഴുത്തുകാരി ഏറെ ആദരണീയയാകുന്നു.\nAreekkodan | അരീക്കോടന് Saturday, August 15, 2015 4:34:00 PM\nMubi Saturday, September 12, 2015 4:55:00 AM\nപൊള്ളുന്ന നേരുകള് തന്നെയാണ് ഈ പുസ്തകത്തില്. വായിച്ചു നജീബ്... പോസ്റ്റ് കാണാന് വൈകി.


ഡിബാലയുടെ ഗോൾകീപ്പറെ ഞെട്ടിച്ച ചിപ്പ്, യുവന്റസിന് വിജയം (വീഡിയോ) | Fanport | Football News Malayalam\nHome Football ഡിബാലയുടെ ഗോൾകീപ്പറെ ഞെട്ടിച്ച ചിപ്പ്, യുവന്റസിന് വിജയം (വീഡിയോ)\nഡിബാലയുടെ ഗോൾകീപ്പറെ ഞെട്ടിച്ച ചിപ്പ്, യുവന്റസിന് വിജയം (വീഡിയോ)\nAugust 18, 2019 - 2:00 AM\nസീസൺ ആരംഭിക്കും മുമ്പ് നടന്ന അവസാന സൗഹൃദ മത്സരത്തിൽ യുവന്റസിന് വിജയം. ട്രെയെസ്റ്റിനയ്ക്ക് എതിരെ നടന്ന മത്സരം എതിരില്ലാത്ത ഒരു ഗോളിനാണ് യുവന്റസ് സ്വന്തമാക്കിയത്. ക്രിസ്റ്റ്യാനോ റൊണാൾഡോ കളിക്കാതിരുന്ന മത്സരത്തിൽ ഡിബാല ആയിരുന്നു താരമായത്. കളിയുടെ 38ആം മിനുട്ടിൽ ഒരു അത്ഭുത ഗോൾ തന്നെയാണ് ഡിബാല സ്കോർ ചെയ്തത്.\nബോക്സിൽ നിന്ന് പന്ത് കിട്ടിയ ഡിബാല ഗോൾകീപ്പർ സ്ഥാനം തെറ്റി നിൽക്കുന്നത് കണ്ട് ഇടതു കാൽ കൊണ്ട് ഒരു ഗംഭീര ചിപ്പ് തന്നെ ചെയ്താണ് ഗോളാക്കി മാറ്റിയത്. തന്നെ വിൽക്കാൻ ശ്രമിച്ചതിലെ പ്രതിഷേധം പ്രകടിപ്പിക്കുന്ന ആഹ്ലാദ പ്രകടനവും ഡിബാല നടത്തി. പുതിയ സൈനിംഗ് ആയ റാംസിയും ഡിലിറ്റും രണ്ടാം പകുതിയിൽ കളത്തിൽ ഇറങ്ങി.\nDybala. Rude pic.twitter.com/oAFeS5gWQF\n— Jack Lang (@jacklang) August 17, 2019\nPrevious articleപാക്കിസ്ഥാന് കോച്ചാവാന് ഡീന് ജോണ്‍സും\nNext articleഎം പി സക്കീർ ഇനി കേരള ബ്ലാസ്റ്റേഴ്സിൽ ഇല്ല


സിനിമാ ലൊക്കേഷനുകളിൽ എക്സൈസ് ലഹരി പരിശോധന തുടങ്ങി | drugs in cinema location, excise started checking in cinema location\nസിനിമാ ലൊക്കേഷനുകളിൽ എക്സൈസ് ലഹരി പരിശോധന തുടങ്ങി\nKochi, First Published 13, Dec 2019, 11:59 AM\n'ഒരുവിഭാഗത്തെയും മാറ്റിനിര്‍ത്തിയിട്ടില്ല. നിരോധിച്ച മയക്കുമരുന്നുകള് ഉപയോഗിക്കുന്നതായി വ്യക്തമായാല് നടപടിയെടുക്കും'\nകൊച്ചി: ലഹരി മരുന്നുതേടി സിനിമാ ലൊക്കേഷനുകളിൽ എക്സൈസ് പരിശോധന നടത്തി. സംസ്ഥാനത്തെ ചില സിനിമകളുടെ ലൊക്കേഷനുകളില് ഇന്നലെ പരിശോധന നടത്തിയതായി എക്സൈസ് വിഭാഗം അറിയിച്ചു. എക്സൈസ് അസി. കമ്മീഷണര് ദാം ക്രിസ്റ്റി ഡാനിയേല് ആണ് ഇക്കാര്യം അറിയിച്ചത്. 'പരിശോധനയില് ഒന്നും കണ്ടെത്താനായില്ല. പക്ഷേ വരും ദിവസങ്ങളിലും പരിശോധനയിൽ തുടരും. ഒരുവിഭാഗത്തെയും മാറ്റിനിര്‍ത്തിയിട്ടില്ല.' നിരോധിച്ച മയക്കുമരുന്നുകള് ഉപയോഗിക്കുന്നതായി വ്യക്തമായാല് നടപടിയെടുക്കുമെന്നും അദ്ദേഹം കൂട്ടിച്ചേര്‍ത്തു.\nഎന്നാല് ഏത് ലൊക്കേഷനുകളിലാണ് പരിശോധന നടത്തിയതെന്ന് അദ്ദേഹം വ്യക്തമാക്കിയില്ല. തിരുവനന്തപുരത്തെ ലൊക്കേഷനില് പരിശോധന നടത്തിയതായാണ് വിവരം. ഷെയ്ന് നിഗവുമായി ബന്ധപ്പെട്ട പ്രശ്നങ്ങളെക്കുറിച്ച് മാധ്യമങ്ങളോട് വിശദീകരിക്കവേ നിര്‍മ്മാതാക്കളുടെ സംഘടന,സിനിമാ ലൊക്കേഷനുകളില് വ്യാപകമായ ലഹരിയുപയോഗമുണ്ടെന്നും പൊലീസ് പരിശോധന നടത്തണമെന്നും ആവശ്യപ്പെട്ടിരുന്നു. ഇതിന് പിന്നാലെയാണ് എക്സൈസ് പരിശോധന ആരംഭിച്ചത്.\nLast Updated 13, Dec 2019, 12:03 PM


4malayalees - കീര്‍ത്തി ഒരു രോഗിയെ പോലെ ; മഹാനടി വിജയിച്ചത് കീര്‍ത്തിയുടെ കഴിവല്ല, സംവിധായകന്റെ ; രൂക്ഷ വിമര്‍ശനവുമായി ശ്രീ റെഡ്ഡി\nനടി രാകുല്‍പ്രീതിനെ വിമര്‍ശിച്ചതിന് പിന്നാലെ കീര്‍ത്തി സുരേഷിനെതിരെ നടി ശ്രീ റെഡ്ഡി. ഒരേ വിമാനത്തില് യാത്രചെയ്യുകയായിരുന്ന കീര്‍ത്തി സുരേഷിനെ താന്‍പോലും മനസിലാക്കിയില്ലെന്നും തന്റെ ഒപ്പം സെല്‍ഫിയെടുത്ത് മടങ്ങിയവര്‍ക്കും കീര്‍ത്തിയെ മനസ്സിലായില്ലെന്നാണ് നടിയുടെ പോസ്റ്റ്.\nഞങ്ങള് ഒരേ വിമാനത്തില് യാത്ര ചെയ്തിട്ടുപോലും എനിക്കവരെ മനസ്സിലായില്ല. വിമാനത്തിലുണ്ടായിരുന്നവരും എനിക്കൊപ്പം സെല്‍ഫിയെടുത്ത് മടങ്ങി. പക്ഷെ ഞാനടക്കം കീര്‍ത്തിയെ ആരും തിരിച്ചറിഞ്ഞില്ല. ശരീരഭാരം കുറച്ചതിന് ശേഷം ഒരു രോഗിയെപ്പോലെയായിരിക്കുന്ന കീര്‍ത്തി. സത്യത്തില് മഹാനടി ഒരു സംവിധായകന്റെ സിനിമയാണ്. സംവിധായകന് പഠിപ്പിച്ചതിന്റെ ഫലമാണ് ആ ചിത്രം. കീര്‍ത്തിയുടെ കഴിവല്ല. അതേസമയം സായ് പല്ലവി സൂപ്പറാണ് എന്നായിരുന്നു ശ്രീറെഡ്ഡിയുടെ പോസ്റ്റ്.\nസംഭവത്തില് കീര്‍ത്തിയുടെ ആരാധകര് ശ്രീറെഡ്ഡിയെ രൂക്ഷമായി വിമര്‍ശിച്ച് രംഗത്തെത്തി


bigg boss malayalam season 2: ദുരന്തമായി വീണ നായരുടെ ഫ്‌ളൈറ്റ് ജേർണി; തള്ളുമ്പോൾ ഒരു മയം വേണ്ടേ വീണേ എന്ന് സോഷ്യൽ മീഡിയ! - bigg boss malayalam contestant veena nair being trolled for her emotional breakdown | Samayam Malayalam\nbigg boss malayalam contestant veena nair being trolled for her emotional breakdown\nദുരന്തമായി വീണ നായരുടെ ഫ്‌ളൈറ്റ് ജേർണി; തള്ളുമ്പോൾ ഒരു മയം വേണ്ടേ വീണേ എന്ന് സോഷ്യൽ മീഡിയ!\nLekshmi Nair | Samayam Malayalam | Updated: 09 Jan 2020, 03:48:00 PM\nഉണ്ടായിരുന്ന വില അവളായി നശിപ്പിച്ചു. വീണ നായർ രണ്ടാം ദിവസവും അഭിനയിക്കുകയാണെന്നാണ് സോഷ്യൽ മീഡിയ അഭിപ്രായപ്പെടുന്നത്. അതേസമയം പതിനഞ്ചാം വയസ്സ് മുതൽ കുടുംബം പുലർത്താനായി അവർ നടത്തിയ പോരാട്ടമാണ് അവരുടെ ജീവിതം എന്ന് പറയുന്നവരും സോഷ്യൽ മീഡിയയിൽ ഉണ്ട്.\nബിഗ് ബോസ് സീസൺ രണ്ടിലേക്ക് ഇത്തവണ എത്തിയത് സമൂഹത്തിന്റെ നാനാ തലങ്ങളിൽ നിന്നുള്ള വ്യക്തികളാണ്. പതിനേഴ് സ്ഥലങ്ങളിൽ നിന്നും എത്തിയ പതിനേഴ് മത്സരാർത്ഥികൾ. സ്വഭാവത്തിലും, പെരുമാറ്റത്തിലും വ്യത്യസ്തത പുലർത്തുന്ന ഇവർ ഒരു വീട്ടിൽ പുറം ലോകവുമായി ബന്ധം ഇല്ലാതെ കഴിയുന്നതോടെയാണ് കളിയുടെ ലെവൽ മറ്റു തലങ്ങളിലേക്ക് ഉയരുന്നത്. നാടും വീടും കുടുംബവും ഉപേക്ഷിച്ചെത്തിയ താരങ്ങളിൽ ചിലർ ജീവിതത്തിൽ തങ്ങൾ നേരിട്ട അനുഭവങ്ങളെ പറ്റി വാചാലർ ആകുന്നത് കാണാനാകും. ചിലർ പൊട്ടിക്കരയുന്നതും, മറ്റു ചിലർ പോരാട്ടങ്ങളുടെ ഫലമായി ജീവിതത്തിൽ വിജയം ഉണ്ടാക്കിയെടുത്തതും ലോകത്തിനോട് പങ്കിടുന്നതും കാണാൻ കഴിയും.\nതാരങ്ങളെ ബിഗ് ബോസിൽ പരിചയപ്പെടുത്തുന്ന ടാസ്‌ക്കാണ് 'നിന്നെ അറിയാൻ' . ഈസെഗ്മെന്റില് ആദ്യം എത്തിയത് സിനിമാ- സീരിയൽ നടി വീണ നായർ ആണ്. പ്ലസ് ടുവിന് പഠിക്കുമ്പോൾ കുടുംബത്തിന്റെ പ്രാരാബ്ദം തീർക്കാനായി അഭിനയരംഗത്തേക്ക് എത്തിയ താരം കടന്നുവന്ന വഴികളിൽ നേരിട്ട പ്രതിസന്ധികളെ പറ്റിയാണ് തുറന്ന് സംസാരിച്ചത്. ഈ ലോകത്തോട് വിവരങ്ങൾ തുറന്നു പറയുന്നത് വഴി അവർക്ക് നിങ്ങളെ കൂടുതൽ മനസിലാക്കാൻ കഴിയും എന്ന ബിഗ് ബോസിന്റെ നിർദ്ദേശത്തെ തുടർന്നാണു വീണ വിവരങ്ങൾ പറയുന്നത്.\nവിവാഹത്തിന് മുൻപ് നടന്ന പ്രതിസന്ധിഘട്ടങ്ങൾ താൻ ഭർത്താവിന്റെ അമ്മയൊഴികെ ആരോടും തുറന്നു പറഞ്ഞിരുന്നില്ലെന്ന് വീണ കഴിഞ്ഞ ദിവസം വ്യക്തമാക്കിയിരുന്നു. പിന്നീട് ഇമോഷണൽ ആയ വീണയെ ടീം ഒന്നടങ്കം ആശ്വസിപ്പിക്കുന്ന രംഗങ്ങളും വൈറൽ ആയിരുന്നു . എന്നാൽ സീരിയൽ നടിയായ താരം ദുഃഖ പുത്രി സീൻ ഷോയിലൂടെ വിടുകയായിരുന്നുവെന്നാണ് സോഷ്യൽ മീഡിയ അഭിപ്രായപ്പെട്ടത്. ഇതിനു പിന്നാലെയാണ് മൂന്നാം എപ്പിസോഡ് ദിനമായ ഇന്നലെ താരം ഇരുപത്തി ഒന്നാം വയസ്സിൽ ആദ്യമായി നടത്തിയ വിമാന യാത്രയെ പറ്റി സംസാരിക്കുന്നത്.\nREAD ALSO: ബിഗ് ബോസ് മലയാളം 2: എട്ട് വർഷം ആദ്ദേഹവുമായി ഒരുമിച്ചുണ്ടായിരുന്നു; രജിത്തിന്റെ ചോദ്യത്തിന് ആര്യയുടെ മറുപടി!\nതാൻ ഖത്തറിലേക്ക് ഒരു ഷോയുടെ ഭാഗമായി പോകുമ്പോഴാണ് ആദ്യമായി വിമാനത്തിൽ കയറിയതെന്നും, ശേഷം യാത്രയ്ക്കിടെ ഉണ്ടായ രസകരമായ കാര്യങ്ങൾ ഇതൊക്കെയാണെന്ന് മഞ്ജു പത്രോസിനോടും അലസാൻട്രയോടുമാണ് വീണ സംസാരിക്കുന്നത്. കഴിക്കാൻ ഭക്ഷണം തന്നപ്പോൾ താൻ ജീവിതത്തിൽ ആദ്യമായിട്ടാണ് ബട്ടർ കാണുന്നതെന്നും, എന്ത് ചെയ്യണം എന്നറിയാതെ അടുത്തിരുന്ന സായിപ്പ് കാണിക്കുന്നപോലെ താൻ കാണിച്ചുവെന്നുമാണ് വീണ വ്യക്തമാക്കിയത്.\nഎന്നാൽ വീണയുടെ ഈ സംസാരം വെട്ടം സിനിമയിലെ രംഗം അതെ പടി സങ്കല്പ്പിച്ചു വീണ നടത്തുന്ന പൊള്ളയായ ഷോ മാത്രമാണെന്ന് സോഷ്യൽ മീഡിയ ഒന്നടങ്കം അഭിപ്രായപ്പെടുന്നത്. ഇപ്പോൾ മുപ്പതു വയസ്സുകാരിയയായ വീണ ഒൻപതു വര്ഷം മുൻപ് ബട്ടർ കണ്ടിട്ടില്ല എന്ന് പറഞ്ഞാൽ ഈ ലോകം എങ്ങിനെ വിശ്വസിക്കുമെന്നും, തള്ളുമ്പോൾ ഒരു മയം ഒക്കെ വേണ്ടേ എന്നുമാണ് ഇപ്പോൾ താരത്തിനെതിരെ സോഷ്യൽ മീഡിയ ചോദിക്കുന്ന ചോദ്യങ്ങൾ. മാത്രമല്ല താരത്തിനോട് ഉണ്ടായിരുന്ന സ്നേഹം കൂടി കളയല്ലേ എന്ന് അഭിപ്രായപെടുന്നവരും കുറവല്ല.\nബിഗ് ബോസ് മലയാളം 2: എട്ട് വർഷം ആദ്ദേഹവുമായി ഒരുമിച്ചുണ്ടായിരുന്നു; രജിത്തിന്റെ ചോദ്യത്തിന് ആര്യയുടെ മറുപടി!ആര്‍ട്ടിക്കിള് ഷോ\nബിഗ് ബോസ് മലയാളം സീസൺ2ബിഗ് ബോസ് മലയാളം2bigg boss malayalam season2Bigg boss Malayalam contestant Veena Nair Bigg Boss Malayalam2bigg boss malayalam serial actresses bigg boss malayalam mohanlal Bigg boss contestant Veena bbs2 BB 2\nWeb Title : bigg boss malayalam contestant veena nair being trolled for her emotional breakdown


നടേവാലേല് സ്കൂള് പൂര്‍വ്വ വിദ്യാര്‍ത്ഥി സംഗമവും\nസന്നദ്ധ പ്രവര്‍ത്തക കൂട്ടായ്മയും ഇന്ന്\nനടേവാലേല് സ്കൂളിലെ രണ്ടാമത് പൂര്‍വ്വ വിദ്യാര്‍ത്ഥി സംഗമവും സന്നദ്ധ പ്രവര്‍ത്തക കൂട്ടായ്മയും ഇന്ന് ഉച്ചക്ക് ശേഷം രണ്ടുമണിക്ക് സ്കൂളില് വെച്ചു നടക്കും.യോഗം പള്ളിപ്പാട് പഞ്ചായത്ത് വൈസ് പ്രസിഡന്റ് കീച്ചേരില് ശ്രീകുമാര് ഉദ്ഘാടനം ചെയ്യും. പി.ടി.എ പ്രസിഡന്റ് സി.ജി.സന്തോഷ് അദ്ധ്യക്ഷത വഹിക്കും. സ്കൂള് ഹെഡ്മിസ്ട്രസ് എസ്.ശശിലേഖ സ്വാഗതം പറയും. സ്കൂളിലെ പൂര്‍വ്വ വിദ്യാര്‍ത്ഥികള് ,സന്നദ്ധ സംഘടനാ പ്രതിനിധികള് ,കുടുംബശ്രീ പ്രവര്‍ത്തകര് തുടങ്ങി ജീവിതത്തിന്റെ നാനാതുറകളില്‍പ്പെട്ടവര് ഇന്ന് പങ്കെടുക്കും


ഇന്ത്യയ്ക്ക് ആശങ്കയുടെ നാളുകൾ, ലങ്കയിൽ ചൈന അനുകൂലിയായ ഗോഡ ബയരാജപക്സ പ്രസിഡന്റ് | www.vyganews.com\nഇന്ത്യയ്ക്ക് ആശങ്കയുടെ നാളുകൾ, ലങ്കയിൽ ചൈന അനുകൂലിയായ ഗോഡ ബയരാജപക്സ പ്രസിഡന്റ്\nകൊളംബോ: അയൽരാജ്യമായ ഇന്ത്യയ്ക്ക് ആശങ്ക നൽകിക്കൊണ്ട് ശ്രീലങ്കയിൽ ചൈന അനുകൂലിയായ ഗോഡ് ഗോഡബയ രാജപക്സെ പ്രസിഡണ്ടായി തിരഞ്ഞെടുക്കപ്പെട്ടു. ...\nകൊളംബോ: അയൽരാജ്യമായ ഇന്ത്യയ്ക്ക് ആശങ്ക നൽകിക്കൊണ്ട് ശ്രീലങ്കയിൽ ചൈന അനുകൂലിയായ ഗോഡ് ഗോഡബയ രാജപക്സെ പ്രസിഡണ്ടായി തിരഞ്ഞെടുക്കപ്പെട്ടു.\n48.2% വോട്ട് നേടിയാണ് ശ്രീലങ്ക പൊതുജന പെരമുന സ്ഥാനാർത്ഥിയായ ഗോഡബയ വിജയിച്ചത്.\nയുണൈറ്റഡ് നാഷണൽ പാർട്ടി നേതാവ് സജിത്ത് പ്രേമദാസ ആയിരുന്നു എതിരാളി. സജിത്തിന് 45 ശതമാനം വോട്ട് ലഭിച്ചു.\nഇടതുപാർട്ടികളുടെ സ്ഥാനാർത്ഥിയായ അനുര കുമാർ ദി സനായ കെ മൂന്നാം സ്ഥാനത്ത് എത്തി. ശ്രീലങ്കയുടെ മുൻ പ്രസിഡൻറ് മഹിന്ദ രജപക്സെയുടെ സഹോദരനാണ് ഗോഡബയ.\nമഹീന്ദയുടെ കാലത്ത് ശ്രീലങ്കയുടെ പ്രതിരോധ സെക്രട്ടറിയായിരുന്നു ഗോഡബയ. തികഞ്ഞ ചൈന അനുകൂലിയായ അദ്ദേഹം പ്രസിഡണ്ടായി വരുന്നതോടെ ശ്രീലങ്ക വീണ്ടും ചൈന അനുകൂല നിലപാടിലേക്ക് മാറും എന്നത് ഇന്ത്യയെ ആശങ്കപ്പെടുത്തുന്നുണ്ട്.\nമഹീന്ദയുടെ സമയത്ത് ശ്രീലങ്കയിൽ ചൈന വൻതോതിൽ നിക്ഷേപം നടത്തിയിരുന്നു. ഇതിൻറെ പേരിൽ പിന്നീട് ശ്രീലങ്കയെ കടക്കെണിയിൽ കുടുക്കി ഹംബൻതോട്ട തുറമുഖം ചൈന പാട്ടത്തിന് എടുത്തിരുന്നു.\nതുറമുഖത്ത് ചൈനയുടെ രണ്ട് അന്തർവാഹിനികൾ നങ്കൂരമിടാൻ ഇന്ത്യ അറിയാതെ ലങ്ക അനുമതി നൽകിയത് ഇന്ത്യയുടെ പ്രതിഷേധത്തിന് കാരണമായിരുന്നു.\nശ്രീലങ്കയിലെ 12.6 ശതമാനം വരുന്ന തമിഴ് വംശജരും 9.7 ശതമാനം വരുന്ന മുസ്ലീങ്ങളും ഗോഡബയയുടെ വരവിനെ ആശങ്കയോടെയാണ് കാണുന്നത്. അതിക്രൂരമായ മനുഷ്യാവകാശ ലംഘനങ്ങളിലേക്ക് ശ്രീലങ്ക ചെന്നുവീഴും എന്ന ആശങ്ക ന്യൂനപക്ഷങ്ങൾക്കുണ്ട്.\nഎന്നാൽ സിംഹളർക്കും ബുദ്ധമത വിശ്വാസികൾക്കുമിടയിൽ തമിഴ് പുലികളെ അടിച്ചൊതുക്കിയ മഹിന്ദയുടെ പ്രതിരോധ സെക്രട്ടറി ആയിരുന്ന ഗോഡബയയ്ക്കുള്ളത് താരപരിവേഷമാണ്. ഇതുതന്നെയാണ് വിജയത്തിന് സഹായകമായതും.\nശ്രീലങ്കയിൽ ആഭ്യന്തര യുദ്ധകാലത്ത് നടന്ന മനുഷ്യാവകാശ ലംഘനങ്ങളെ കുറിച്ച് ഒരു അന്വേഷണവും ഉണ്ടാകില്ലെന്ന് തിരഞ്ഞെടുപ്പ് വേളയിൽ തന്നെ ഗോഡബയ പറഞ്ഞിരുന്നു.\nwww.vyganews.com: ഇന്ത്യയ്ക്ക് ആശങ്കയുടെ നാളുകൾ, ലങ്കയിൽ ചൈന അനുകൂലിയായ ഗോഡ ബയരാജപക്സ പ്രസിഡന്റ്


cabinet formation discussions active\nമന്ത്രി സ്ഥാനം ആർക്കൊക്കെ;മന്ത്രിസഭ രൂപീകരണ ചർച്ചകൾക്ക് തുടക്കം\nഴിഞ്ഞ തവണ ശബരിമല വിഷയത്തിൽ വിവാദത്തിൽപെട്ട മന്ത്രി കടകംപള്ളി സുരേന്ദ്രൻ ഇത്തവണ മന്ത്രിസഭയിൽ ഉണ്ടാകുമോ എന്ന കാര്യത്തിൽ സംശയമുണ്ട്.\nതിരുവനന്തപുരം: നിയമസഭ തിരഞ്ഞെടുപ്പിലെ തിളങ്ങുന്ന വിജയത്തോടെ ആർക്കൊക്കെ മന്ത്രി സ്ഥാനം നൽകുമെന്ന് ആലോചനയിലാണ് നിലവിൽ പാർട്ടി. ഈ കാര്യത്തിൽ ചർച്ചകൾ സജീവമാകുകയാണ്. അതേ സമയം ഇന്ന് സി പി എം സംസ്ഥാന സെക്രെട്ടറിയേറ്റ് യോഗവും ചേരുന്നുണ്ട്.\nകഴിഞ്ഞ സർക്കാരിൽ ഉള്ളവരും പുതുമുഖങ്ങളും ആയിരിക്കും പുതിയ മന്ത്രിസഭയിൽ ഉണ്ടാകുക. ജലീലിനെതിരെ ലോകായുക്ത നടപടി സ്വീകരിച്ചതിനാൽ മന്ത്രിസഭയിൽ അദ്ദേഹം ഉണ്ടാകാൻ സാധ്യതയില്ല.\nജലീൽ ഇല്ലാത്ത സാഹചര്യത്തിൽ മലപ്പുറത്ത് നിന്നും വി അബ്‌ദു റഹ്‌മാനെയോ പി നന്ദകുമാറിനെയോ പരിഗണിക്കും. കഴിഞ്ഞ തവണ ശബരിമല വിഷയത്തിൽ വിവാദത്തിൽപെട്ട മന്ത്രി കടകംപള്ളി സുരേന്ദ്രൻ ഇത്തവണ മന്ത്രിസഭയിൽ ഉണ്ടാകുമോ എന്ന കാര്യത്തിൽ സംശയമുണ്ട്.\nകടകംപള്ളി ഒഴിഞ്ഞാൽ വി ശിവൻകുട്ടി വരാനായിരിക്കും സാധ്യത. കേന്ദ്ര കമ്മിറ്റി അംഗങ്ങളായ കെ കെ ശൈലജ,എം വി ഗോവിന്ദൻ, കെ രാധാകൃഷ്ണൻ എന്നിവർ മന്ത്രിമാർ ആക്കുമെന്നത് ഉറപ്പാണ്. ആലപ്പുഴയിൽ നിന്നും പി പി ചിത്തരഞ്ജനോ സജി ചെറിയാനോ മന്ത്രിസഭയിൽ ഉണ്ടായേക്കും.


ചരിത്രത്തിലെ ഭീകരമായ ഭൂകമ്പത്തിന്റെ ഓര്‍മ്മയില് ഇറ്റലി\n23 Nov, 2018 at 05:05 AM\nഇറ്റലിയുടെ ചരിത്രത്തിലെ തന്നെ വലിയ ദുരന്തം എന്ന് വിശേഷിപ്പിക്കുന്നതാണ് 1980 ലെ ഭൂകമ്പം. നവംബര് 23 ന് നാലായിരത്തി അഞ്ഞൂറോളം ജീവനാണ് ആ മഹാദുരന്തമെടുത്തത്. മൂന്ന് തവണയാണ് ഭൂമി പ്രകമ്പനം കൊണ്ടത്.\nറിക്ടര് സ്‌കെയിലില് 7.2 ആണ് തീവ്രത രേഖപ്പെടുത്തിയത്. അന്ന് തകര്‍ത്തെറിഞ്ഞത് ആയിരങ്ങളുടെ ജീവനും പ്രതീക്ഷയുമാണ്. നിമിഷങ്ങള്‍ക്കകം എല്ലാം തലകീഴായി. റോഡും കെട്ടിടങ്ങളും പാലങ്ങളുമെല്ലാം തകര്‍ക്കപ്പെട്ടു. രാത്രി 7.30 നായിരുന്നു ആ ദുരന്തം. തീവ്രത കൂടുതല് അവലിനോയിലായിരുന്നു. ലമ്പര്‍ഡിയില് ഒരു അനാഥശാലയിലെ 27 കുട്ടികളുള്‍പ്പെടെ 300 പേരാണ് മരിച്ചത്.\nനഗരത്തിന്റെ ഭൂരിഭാഗവും തകര്‍ക്കപ്പെട്ടു. ബാല്‍വാനോയില് ദുരന്തമെടുത്തത് 100 പേരുടെ ജീവനാണ്. രക്ഷാപ്രവര്‍ത്തനത്തിനിടെ ഒരു പള്ളി തകര്‍ന്നുവീഴുകയും ചെയ്തു. ലിയോണി, കോന്‍സാ, തിയോറ നഗരങ്ങള് പൂര്‍ണമായും നശിപ്പിക്കപ്പെട്ടു. നാപ്പ്ള്‍സ് നഗരത്തിലെ ചരിത്ര സ്മാരകങ്ങളുള്‍പ്പെടെ പല കെട്ടിടങ്ങളും നിലംപരിശായി.\nഎണ്ണായിരത്തോളം പേര്‍ക്കാണ് പരിക്കേറ്റത്. രണ്ടര ലക്ഷത്തോളം പേര് ഭവനരഹിതരായി. ഇരുപത്തിയാറായിരം ചതുരശ്ര കിലോമീറ്ററിലാണ് നാശനഷ്ടമുണ്ടായത്. 12 ലക്ഷം കോടി ഡോളറാണ് അന്ന് പുനരുദ്ധാരണത്തിനായി രാജ്യം ചിലവിട്ടത്. ജര്‍മനി, അമേരിക്ക തുടങ്ങിയ രാജ്യങ്ങള് വലിയ തോതില് ഇറ്റലിയെ സഹായിക്കാനെത്തി. എന്നാല്, പുനരുദ്ധാരണ പ്രവര്‍ത്തനങ്ങള്‍ക്കായി നീക്കിവെച്ച പണം രാജ്യത്ത് വലിയ അഴിമതിയിലേക്കും നീണ്ടു. പിന്നീടും രാജ്യം നിരവധി പ്രകൃതി ദുരന്തങ്ങള്‍ക്ക് സാക്ഷിയായി. പക്ഷെ, രാജ്യം അതിനെയെല്ലാം ഒടുവില് തരണം ചെയ്തു. 38 വര്‍ഷങ്ങള്‍ക്ക് ശേഷവും ആ ദുരന്തത്തിന്റെ ഓര്‍മകളുമായി ജീവിക്കുന്ന നിരവധി പേരുണ്ട് രാജ്യത്ത്.


രാഹുല് ഗാന്ധി ലഖിംപൂരിലേക്ക് ; അനുമതി നിഷേധിച്ച് യുപി സർക്കാർ – Jaihind TV\nരാഹുല് ഗാന്ധി ലഖിംപൂരിലേക്ക് ; അനുമതി നിഷേധിച്ച് യുപി സർക്കാർ\nന്യൂഡല്‍ഹി : ലഖിംപൂർ ഖേരി ഇന്ന് സന്ദർശിക്കുമെന്ന് രാഹുല് ഗാന്ധി. എന്നാല് യുപി സർക്കാർ അനുമതി നിഷേധിച്ചു. നിരോധനാജ്ഞ നിലനില്‍ക്കുന്നതിനാല് അനുമതി നല്‍കാനാകില്ലെന്നാണ് യുപി സര്‍ക്കാരിന്‍റെ നിലപാട്. എന്നാല് ലഖീംപൂര് സന്ദര്‍ശിക്കാനാണ് രാഹുല് ഗാന്ധിയുടെ തീരുമാനം.\nഉച്ചയോടെ വിമാന മാർഗം ലക്‌നൗവിൽ എത്തുന്ന രാഹുൽ ഗാന്ധി റോഡ് മാർഗം ലഖീംപുർ ഖേരിയിൽ പോകാൻ ആണ് ഉദ്ദേശിക്കുന്നത്. ഇതിന് മുൻമ്പ് ലക്‌നൗവിൽ വരാൻ ശ്രമിച്ച കോൺഗ്രസ് നേതാക്കൾക്കും സംസ്ഥാന സർക്കാർ അനുമതി നിഷേധിച്ചിരുന്നു. രാഹുൽ ഗാന്ധിയുടെ കാര്യത്തിൽ സമാന നിലപാട് ആയിരിക്കും സർക്കാർ സ്വീകരിക്കുക.\nഅതേസമയം 48 മണിക്കൂറിലേറെയായി കരുതൽ തടങ്കലിൽ കഴിയുന്ന പ്രിയങ്ക ഗാന്ധിയെ ഇന്ന് കോടതിയിൽ ഹാജരാക്കിയേക്കും. പ്രിയങ്കയെ മോചിപ്പിക്കണമെന്ന് ആവശ്യപ്പെട്ട് വലിയ പ്രതിഷേധം ആണ് സീതാപൂർ പോലീസ് കേന്ദ്രത്തിന് മുന്‍പില് നടക്കുന്നത്.


Kodak 40 inches Smart Full HD LED TV | കോഡാക്ക് 40 ഇഞ്ചുകൾ Smart Full HD LED ടി‌വി ഇന്ത്യൻ വിപണിയിലെ വില കൂടാതെ മറ്റു സവിശേഷതകളും | Digit Malayalam\n18,490 Available at2Store\nPrice : 18,490 (onwards) Available at2Store\nCurrent Best Price of കോഡാക്ക് 40 ഇഞ്ചുകൾ Smart Full HD LED ടി‌വി is ₹ 18490\nകോഡാക്ക് 40 ഇഞ്ചുകൾ Smart Full HD LED ടി‌വി Specifications\nമാതൃക : 40FHDXSMART\nസ്റ്റാൻഡ് ബൈ : 85W\nകോഡാക്ക് 40 ഇഞ്ചുകൾ Smart Full HD LED ടി‌വി Brief Description\nപുതിയ കോഡാക്ക് 40 ഇഞ്ചുകൾ Smart Full HD LED ടി‌വി ഇപ്പോൾ പുറത്തിറക്കിയിരിക്കുന്നു 01 Jan, 1970 ഇന്ത്യയിൽ . ഈ ഉത്പന്നങ്ങളെക്കുറിച്ചുള്ള കൂടുതൽ വിവരങ്ങൾ അറിയാം ടി‌വി പ്രോഡക്റ്റ് . ഇപ്പോൾ കോഡാക്ക് 40 ഇഞ്ചുകൾ Smart Full HD LED ടി‌വി ഇന്ത്യൻ വിപണിയിൽ ഇത് ലഭ്യമാകുന്നതാണു്\nകോഡാക്ക് 40 ഇഞ്ചുകൾ Smart Full HD LED ടി‌വി Price in India updated on 11th Oct 2018\nകോഡാക്ക് 40 ഇഞ്ചുകൾ Smart Full HD LED ടി‌വി Price In India Starts From Rs. 18490 The best price of കോഡാക്ക് 40 ഇഞ്ചുകൾ Smart Full HD LED ടി‌വി is Rs. 18490 on Tatacliq, which is 24% less than the cost of കോഡാക്ക് 40 ഇഞ്ചുകൾ Smart Full HD LED ടി‌വി on Amazon Rs.22990.\nകോഡാക്ക് 40 ഇഞ്ചുകൾ Smart Full HD LED ടി‌വി News


വരുന്നത് ചുട്ടുപൊള്ളുന്ന ദിനങ്ങൾ, വിളകളെ എങ്ങനെ സംരക്ഷിക്കാം | The days of burning are coming, how to protect the crops | Madhyamam\ndate_range 30 March 2021 2:07 PM GMT\nവരുന്നത് ചുട്ടുപൊള്ളുന്ന ദിനങ്ങൾ, വിളകളെ എങ്ങനെ സംരക്ഷിക്കാം\nഇനി വരുന്നത് വേനലിൽ ചുട്ടുപൊള്ളുന്ന ദിനങ്ങൾ. താപനില ഏതാണ്ട് 40 ഡിഗ്രി എന്ന നിലയിലാവുകയും വേനൽമഴ കുറയുകയും ചെയ്തിരിക്കുന്നു. അന്തരീക്ഷ താപനിലയേക്കാൾ ഒരു ഡിഗ്രിയിൽ അധികമാണ് മണ്ണിെൻറ താപനില എന്നതും സ്ഥിതി കൂടുതൽ ഗുരുതരമാക്കുന്നു. അതിനാൽ മനുഷ്യരെയും മൃഗങ്ങളെയും പോലെ ചെടികൾക്കും വേണം വേനൽക്കാല പരിചരണം. പരമ്പരാഗതമായി തുടരുന്ന ചില കാർഷികരീതികളും ഒപ്പം വലിയ മുതൽമുടക്കില്ലാത്ത നൂതന ജലസേചന, വളപ്രയോഗരീതികളും കാർഷിക സമ്പ്രദായങ്ങളും അനുവർത്തിച്ചാൽ വേനൽക്കാലത്തും വിളകൾ ആരോഗ്യത്തോടെ വളരും. ജലദൗർലഭ്യമാണ് വേനൽക്കാല കൃഷിയിൽനിന്ന് കൂടുതൽ പേരെയും പിന്തിരിപ്പിക്കുന്നത്. എന്തുമാത്രം ജലം എന്നതിനേക്കാൾ എങ്ങനെ ജലവിനിയോഗം എന്നറിഞ്ഞ് കൃഷിചെയ്യുന്നതാണ് പ്രധാനം. കൃഷി ശാസ്ത്രീയമാണെങ്കിൽ ഉൽപാദനം പതിന്മടങ്ങാകും എന്നതും വേനൽക്കാല കൃഷിയുടെ പ്രത്യേകതയാണ്. ജൈവ കീടനാശിനി പ്രയോഗം, ആവശ്യമെങ്കിൽ രാസവള കുമിൾനാശിനി പ്രയോഗം എന്നിവയും ശിപാ൪ശപ്രകാരം പിന്തുടരാം.\nകൃഷിയിടത്തിൽ ഒഴിച്ചുകൂടാനാവാത്ത പരമ്പരാഗത രീതിയാണിത്. ഉണങ്ങിയ തെങ്ങോലകളും വിളകളുടെ അവശിഷ്ടവും ചപ്പുചവറുകളും പുതയിടാൻ അനുയോജ്യമാണ്. രണ്ട് ഇഞ്ച് കനത്തിൽ പുതയിടാം. കളകൾ വളരാതിരിക്കാനും മണ്ണിലെ ജലാംശം നഷ്ടപ്പെടാതിരിക്കാനും ഇത്രയും നല്ല മറ്റൊരു വേനൽക്കാലപരിചരണ മുറയില്ല. സ്ലറി രൂപത്തിലുള്ള വളവും പുതയിടലിനൊപ്പം നൽകാം.\nവേനൽമഴയിൽനിന്ന് ലഭിക്കുന്ന വെള്ളം മണ്ണിൽതന്നെ സംഭരിച്ചുനിർത്താൻ ഏറ്റവും നല്ല മാർഗമാണിത്. തെങ്ങിൻതോപ്പുകളും മറ്റും വേനൽക്കാലത്ത് ഉഴുത് വേനൽമഴ ലഭിച്ചശേഷം പയർവിത്ത് വിതയ്ക്കുന്ന പഴയ സമ്പ്രദായം തിരിച്ചുകൊണ്ടുവരേണ്ടതാണ്.\nകൂടുതൽ ജൈവാംശമുണ്ടെങ്കിൽ മണ്ണിന് ജലാഗീകരണ സംഭരണശേഷി കൂടുതലായിരിക്കും. കേമ്പാസ്റ്റ്, ചാണകപ്പൊടി, പച്ചിലവസ്തുക്കൾ എല്ലാം ചേർത്ത് ജൈവാംശം വർധിപ്പിച്ചാൽതന്നെ വരൾച്ചയെ പ്രതിരോധിക്കാനുള്ള കരുത്ത് ചെടിക്ക് കിട്ടും.\nജലലഭ്യത കുറയുന്ന ഇക്കാലത്ത് അശാസ്ത്രീയ ജലസേചനരീതി കാരണം വെള്ളം പാഴാവുന്നു. സാധാരണ കൃഷിയിടത്തിലോ തടത്തിലോ വെള്ളം കെട്ടിനിർത്തി നനയ്ക്കുേമ്പാൾ ബാഷ്പീകരണവും താഴേക്കുള്ള ഊർന്നിറങ്ങലും വഴി ധാരാളം വെള്ളം നഷ്ടമാവുന്നു. വെള്ളം കൂടിയാലും വിളകൾക്ക് ദോഷമാണ്. അമിത ജലസേചനത്തിെൻറ പ്രശ്നങ്ങളാണ് വെള്ളക്കെട്ട്, ലവണങ്ങളുടെ കേന്ദ്രീകരണം എന്നിവ. മണ്ണിെൻറ ഉൽപാദനക്ഷമത നഷ്ടപ്പെടുന്നത് വിവിധ പാരിസ്ഥിതിക പ്രശ്നങ്ങൾക്കും കാരണമാവുന്നു. അതുകൊണ്ട് മണ്ണിെൻറയും വിളകളുടെയും സവിശേഷതകൾ കണക്കിലെടുത്ത് കാര്യക്ഷമമായി ജലസേചനം നടത്തുകയാണ് വേനൽക്കാലത്ത് ഉചിതം. ജലസേചനത്തിനായി പരമാവധി വെള്ളം ഉപയോഗിക്കുന്ന രീതി മാറണം. ജലദൗർലഭ്യ സമ്മ൪ദംപോലെ ജലത്തിെൻറ ആധിക്യവും വിളകൾക്ക് ഹാനികരമാണ്. മൺതരികൾക്കിടയിലെ ഈർപ്പരൂപത്തിലുള്ള വെള്ളംമാത്രമേ ചെടികൾക്ക് വലിച്ചെടുക്കാൻ കഴിയൂ. ഒരു പിടി നനഞ്ഞമണ്ണ് കൈയിലെടുത്ത് പിഴിഞ്ഞാൽ വെള്ളം ഇറ്റുവീഴണം. ഈർപ്പം വേരിനുചുറ്റും എപ്പോഴുമുണ്ടെങ്കിൽ ചെടി വളരാൻ അതുമതി.\nചെടികൾ ജലം വേരുകളിലൂടെ ആഗിരണം ചെയ്യുന്നത് അന്തരീക്ഷം ചൂടാവുന്നതിന് മുമ്പാണ്. അതുകൊണ്ടുതന്നെ അതിരാവിലെ ജലസേചനം നടത്തുന്നതാണ് ഉചിതം.\nഓരോ വിളകൾക്കും ശിപാർശ ചെയ്ത അളവിൽ മാത്രമേ ജലസേചനം നടത്തേണ്ടതുള്ളൂ. വിളകളുടെ തടങ്ങളിൽ നനവുണ്ടാവുക എന്നതാണ് പ്രധാനം. പ്ലാസ്റ്റിക് കുപ്പിയും ഉപയോഗശൂന്യമായ പാത്രവും ഉപയോഗിച്ച് അടുക്കളത്തോട്ടത്തിൽ ജലസേചനം നടത്താം. പ്ലാസ്റ്റിക് കുപ്പിയുടെ ചുവടുഭാഗം മുറിച്ചശേഷം അടപ്പുമാറ്റി തലതിരിച്ച് ചെടിയുടെ ചുവട്ടിൽ കുഴിച്ചിട്ടശേഷം വെള്ളം ഒഴിച്ചുകൊടുക്കാം.\nനൂതന ജലസേചനരീതികളായ തുള്ളിനന (Drip irrigation), ഉപരിതല നന (Surface irrigation), കണികാ ജലസേചനം (Sprinkler irrigation) എന്നിവക്ക് പ്രാധാന്യം നൽകാം. സൂക്ഷ്മ ജലസേചനരീതികൾ പിന്തുടർന്ന് ലഭ്യമായ വെള്ളം കൂടുതൽ സ്ഥലത്ത് കൂടുതൽ ദിവസം നനയ്ക്കാനുപയോഗിക്കാം. മൺകുടങ്ങളുടെ അടിഭാഗത്ത് സുഷിരമുണ്ടാക്കി പരുത്തിനൂൽ കടത്തിവെച്ചശേഷം വെള്ളംനിറച്ച് വൃക്ഷ-വിളകൾ, തൈകൾ എന്നിവയുടെ തടങ്ങളിൽ വെച്ചാൽ മതി.\nമറ്റു വിളകളെപ്പോലെ പച്ചക്കറികൾക്ക് വരൾച്ചയെ ചെറുക്കാൻ കഴിയാറില്ല. സ്ഥലമില്ലാത്തവർക്കും വെള്ളക്ഷാമം കാരണം കൃഷി ചെയ്യാനാവാത്തവർക്കും തിരിനന (Wick irrigation) തിരഞ്ഞെടുക്കാം. പി.വി.സി പൈപ്പുകൾ വഴി ചെടി നട്ട ഗ്രോബാഗിലേക്ക് വെള്ളം കിനിഞ്ഞിറങ്ങുന്ന ഈ സമ്പ്രദായത്തിൽ നനയ്ക്കായി പ്രത്യേക സമയം മാറ്റിവെക്കേണ്ട. ഇതിലൂടെ നൽകുന്ന വളങ്ങൾ ഒരു തരത്തിലും നഷ്ടപ്പെടാതെ പൂർണമായും ചെടിക്കുതന്നെ ലഭിക്കുന്നു. ഒരാഴ്ച നനച്ചില്ലെങ്കിലും ചെടിക്ക് ഈ സംവിധാനത്തിലൂടെ ആവശ്യത്തിന് വെള്ളം ലഭിക്കും.\nNews Summary - The days of burning are coming, how to protect the crops


അല്മായശബ്ദം: അന്ത്രയോസ് മാറാട്ടുകളം - യഥാര്‍ഥ ക്രിസ്ത്യാനിക്ക് ഒരു മാതൃക\nഅന്ത്രയോസ് മാറാട്ടുകളം - യഥാര്‍ഥ ക്രിസ്ത്യാനിക്ക് ഒരു മാതൃക\nപാലാ സെന്തോമസ് കോളജിലും മൂലമറ്റം സെന്റ് ജോസഫ്‌സ് കോളജിലും അധ്യാപകനായിരുന്ന, 1980-കളില് വിമോചനവേദി\nഅന്ത്രയോസിന്റെ മൊബൈല് നമ്പർ: 9605114154\n(Christians for Radical Action) എന്ന പേരില് പ്രവര്‍ത്തിച്ചിരുന്ന പ്രസ്ഥാനത്തിന്റെ പ്രവര്‍ത്തകനായിരുന്ന, പ്രൊഫ. പി. സി. ദേവസ്യായുടെ വീട്ടില്‍വച്ച് ഒരു മാസത്തോളം മുമ്പ് 2014 ഒക്ടോബര് 11-ന് ഒരു സുഹൃദ്‌സംഗമം കൂടുകയുണ്ടായി. അഞ്ചുപേരേ പങ്കെടുത്തുള്ളുവെങ്കിലും ഹൃദയംഗമമായ പങ്കുവയ്ക്കലുകള്‍കൊണ്ട് വളരെ അമൂല്യമായിരുന്നു, ആ സംഗമം. മൂലമറ്റം കോളജില് പ്രൊഫസറായിരുന്ന, കാത്തലിക് ലേമെന്‍സ് അസോസിയേഷന് പ്രവര്‍ത്തകന് ജോയി മൈക്കിള്, സ്വതന്ത്ര ചിന്തകനായ റോയി മാത്യു, എന്നിവരോടൊപ്പം ഞാനും അതിലേക്ക് ക്ഷണിക്കപ്പെട്ടിരുന്നു. ശ്രീ. ചാക്കോ കളരിക്കലിന്റെ സഭാനവീകരണത്തിലേക്ക് ഒരു വഴി എന്ന പുസ്തകത്തിലുള്ള കേരളത്തിലെ സഭാനവീകരണത്തിന്റെ (കെ. സി. ആര്. എമ്മിന്റെയും) ചരിത്രം പരിചയപ്പെടുത്താനും സത്യജ്വാല മാസികയും അല്മായശബ്ദം ബ്ലോഗും ഫേസ് ബുക്ക് പോലെയുള്ള ആധുനിക ഇലക്ട്രോണിക് മാധ്യമങ്ങളും വഴി കെ. സി. ആര്. എം. അന്താരാഷ്ട്രശ്രദ്ധ പിടിച്ചുപറ്റിയതെങ്ങനെ എന്നു വിശദീകരിക്കാനും എനിക്കു കഴിഞ്ഞു. എന്നാല് അതിലേറെ എന്നെ സന്തോഷിപ്പിച്ചത് പിന്തുണയ്ക്കാന് ആള്‍ക്കൂട്ടമൊന്നും പിന്നിലില്ലെങ്കിലും ക്രിസ്തുവിന്റെ വചനങ്ങളെയും പ്രവര്‍ത്തനങ്ങളെയും ചങ്ങനാശ്ശേരിയില് സത്യസന്ധമായി പിന്തുടര്‍ന്നുകൊണ്ടിരിക്കുന്ന അന്ത്രയോസ് മാറാട്ടുകളം എന്ന പഴയ സ്‌നേഹിതനെ വീണ്ടും കാണാനും അദ്ദേഹത്തിന്റെ അനുഭവങ്ങള് കേള്‍ക്കാനും കഴിഞ്ഞതാണ്. അദ്ദേഹത്തിന്റെ കാഴ്ചപ്പാടിന്റെയും അനുഭവങ്ങളുടെയും സാരമാണ് അദ്ദേഹത്തിന്റെ വാക്കുകളില്‍ത്തന്നെ ഞാന് പകര്‍ത്താന് ശ്രമിക്കുന്നത്.\nവേദപുസ്തകത്തില് യേശുവിന്റെ രാഷ്ട്രീയദര്‍ശനമുണ്ട്, യേശുവിന്റെ സാമ്പത്തികദര്‍ശനമുണ്ട്, യേശുവിന്റെ ജനങ്ങളോടുള്ള, ഭൂമിയോടുള്ള, പ്രകൃതിയോടുള്ള ദര്‍ശനമുണ്ട്. ഈ ദര്‍ശനങ്ങളെ നമുക്ക് എവിടെ, എങ്ങനെ, അവതരിപ്പിക്കാനാവും എന്ന ചോദ്യത്തിനുള്ള മറുപടി എന്റെ ജീവിതം കൊണ്ട് പറയാന് ശ്രമിക്കുന്ന ഒരാളാണ് ഞാന്.\nവിമോചനദൈവശാസ്ത്രം ഫണ്ടുവരുത്താനും സ്ഥാപനങ്ങള് ഉണ്ടാക്കാനും ഒക്കെ പുരോഹിതന്മാര് ഉപയോഗിച്ചപ്പോള് വിദേശസഹായമായി കിട്ടുന്ന പണം പിശാചിന്റെ വാലാണെന്നു പറഞ്ഞ് നിഷേധിക്കാന് ജോര്‍ജ് ജോസഫ് കോയിക്കരയെപ്പോലുള്ള അല്മായരേ ഉണ്ടായിരുന്നുള്ളു. ഇങ്ങനെകിട്ടിയ പണമുപയോഗിച്ചുണ്ടാക്കിയ സ്ഥാപനങ്ങളൊന്നും അന്നത്തെ ആദര്‍ശങ്ങള്‍ക്കു വേണ്ടി ഇന്ന് പ്രവര്‍ത്തിക്കുന്നില്ല. ഭാരതവത്കരണത്തിന്റെ പേരില് ആരതിയുഴിയലും പുഷ്പാഞ്ജലിയുമൊക്കെ നടത്തിയപ്പോള് അതില് ബ്രാഹ്മണസംസ്‌കാരമല്ലേ എന്നും തീയ്ക്കു ചുറ്റുമിരുന്ന് പാട്ടും പാടി ആഹാരം പങ്കുവയ്ക്കുന്ന ദളിത് സംസ്‌കാരമല്ലേ യഥാര്‍ഥ ഭാരതസംസ്‌കാരമെന്നും അവ അവതരിപ്പിച്ച പുരോഹിതശ്രേഷ്ഠരോടു ചോദിക്കാന് ഞാന് തയ്യാറായിട്ടുണ്ട്.\nയേശുക്രിസ്തുവിന്റെ പ്രവര്‍ത്തനങ്ങള് പരിശോധിച്ചാല് അദ്ദേഹം അസ്പൃശ്യതയ്ക്ക് എത്രമാത്രം എതിരായിരുന്നു എന്നു നമുക്കു വ്യക്തമായിക്കാണാം. കുഷ്ഠരോഗിയെ തൊട്ടുസുഖമാക്കിയിടത്ത് അന്നത്തെ യഹൂദസമുദായത്തിലുണ്ടായിരുന്ന അസ്പൃശ്യതയ്‌ക്കെതിരെ അദ്ദേഹമുയര്‍ത്തിയ വലിയ വെല്ലുവിളി നമുക്കു കാണാന് കഴിയും. ഇതൊന്നും ശ്രദ്ധിക്കാതെ കാവിയുടുത്ത് ചമ്രംപടിഞ്ഞിരുന്ന് കുര്‍ബാന അര്‍പ്പിച്ച പുരോഹിതസുഹൃത്തുക്കളോട് കുര്‍ബാനയില് പുരോഹിതര് ചൊല്ലുന്ന പ്രാര്‍ഥനകള് അല്മായര് ചൊല്ലിയാലെന്താണ് കുഴപ്പമെന്ന് ഞാന് നേരിട്ടു ചോദിച്ചിട്ടുണ്ട്. അവര്‍ക്ക് മറുപടിയില്ലായിരുന്നു. എങ്കിലും പണ്ട് അല്മായര് ചൊല്ലിയിരുന്ന ഒപ്പീസ് ഇപ്പോള് അല്മായര് ചൊല്ലാന്‍പാടില്ല എന്നു നിയമം വന്നിരിക്കുന്നു. പൗരോഹിത്യം ചില സ്ഥാപിത താത്പര്യങ്ങളുടെ സംരക്ഷണത്തിനുള്ള സംവിധാനമാണെന്നു മനസ്സിലാക്കുന്നതിനാല് ഞാന് ഇപ്പോള് ആചാരാനുഷ്ഠാനങ്ങള്‍ക്ക് കാര്യമായ പ്രാധാന്യം നല്കാറില്ല. അതിന്റെ പേരില് പള്ളിയില് അടക്കുകയില്ലെന്നാണെങ്കില് വേണ്ട എന്നാണ് എന്റെ നിലപാട്. ഇതരസഭകള് കൂടെ കൂട്ടാന് തയ്യാറാണെങ്കിലും ഞാന് ജനിച്ചുവളര്‍ന്ന സഭയില്‍നിന്ന് മാറുകയില്ലെന്നാണെന്റെ തീരുമാനം. ഈ സഭ നല്ല രീതിയില് പുരോഗമിക്കണമെന്നാണ് എന്റെ ആഗ്രഹം. കത്തോലിക്കാ യൂത്ത് മൂവ്‌മെന്റിന്റെ ആദ്യ ജനറല് സെക്രട്ടറിയായിരുന്നു ഞാന്. പതിനാലു വര്‍ഷം പാസ്റ്ററല്‍കൗണ്‍സിലില് അംഗമായിരുന്നു. ഇതൊക്കെയായിരുന്നിട്ടും എനിക്ക് എന്തുകൊണ്ടാണ് സഭാസ്ഥാപനങ്ങളിലൊന്നും ഒരു ജോലിപോലും കിട്ടാത്തതെന്ന് ചോദിക്കുന്നവര്‍ക്കൊക്കെ കാരണവും അറിയാം. അധികാരികളുടെ താത്പര്യങ്ങളോടല്ല, യേശുവിന്റെ വചനങ്ങളോടാണ് എന്റെ പ്രതിജ്ഞാബദ്ധത. സഭാസ്ഥാപനങ്ങളില്‍നിന്ന് അന്യായമായി പിരിച്ചുവിടപ്പെട്ടവര്‍ക്കുവേണ്ടി സമരങ്ങള് നയിച്ചു എന്നതാണ് സഭാധികാരികള്‍ക്ക് എന്നോട് അപ്രീതിയുണ്ടാകാന് കാരണം.\nഒരു ദിവസം തത്തംപള്ളിയില് കന്യാസ്ത്രീകള് നടത്തുന്ന ഹോസ്പിറ്റലിലെ രണ്ടു നഴ്‌സുമാര് തങ്ങളെ പിരിച്ചുവിടുന്നു എന്നറിയിച്ചതിനെത്തുടര്‍ന്നായിരുന്നു ആദ്യത്തെ സമരം. എന്താണു കാരണമെന്നു ചോദിച്ചപ്പോള് ക്വാളിഫിക്കേഷനില്ല എന്ന കാരണമാണ് മാനേജ്‌മെന്റ് പറയുന്നത് എന്ന് അവര് പറഞ്ഞു. പതിനാലു വര്‍ഷം ജോലിചെയ്തവര് എന്ന നിലയ്ക്ക് ചില ആനുകൂല്യങ്ങളുള്ളത് കൊടുത്തുവേണം അവരെ പിരിച്ചുവിടാന്. മാനേജ്‌മെന്റിനോട് പറഞ്ഞപ്പോള് ഇങ്ങനെയൊന്നും ഇതുവരെ നടന്നിട്ടില്ല എന്നായിരുന്നു അവരുടെ മറുപടി. നല്‌കേണ്ട ആനുകൂല്യങ്ങള് നല്കാതെ ഇനി ആരെയും പിരിച്ചുവിടാന് പാടില്ലെന്ന് ഞാന് വ്യക്തമാക്കി. പിരിച്ചുവിടപ്പെട്ടവരുടെ വീട്ടുകാരോട് അവയ്ക്കായി സമരം നയിക്കാന് ഞാന് തയ്യാറാണെന്നും സഹകരിക്കാമോ എന്നും ചോദിച്ചപ്പോള് വികാരിയച്ചനോട് ചോദിക്കണം എന്നായിരുന്നു അവരുടെ മറുപടി. കൊച്ചച്ചനോടു ചോദിച്ചാല്‍മതി എന്നു ഞാന് പറഞ്ഞു. നിയമപരമായ വശങ്ങള് പഠിച്ചശേഷമേ കൊച്ചച്ചന് മറുപടി പറയൂ എന്നും ആ മറുപടി കേട്ടിട്ടേ വികാരിയച്ചന് നിലപാടെടുക്കൂ എന്നും എനിക്കറിയാമായിരുന്നു. പിരിച്ചുവിടപ്പെടുന്ന തൊഴിലാളികള്‍ക്ക് ആനുകൂല്യത്തിന് അര്‍ഹതയുണ്ട് എന്ന് കൊച്ചച്ചന് പറഞ്ഞപ്പോള് വികാരിയച്ചന് സമരത്തെ എതിര്‍ക്കില്ല എന്നു വ്യക്തമാക്കി. അങ്ങനെ ആശുപത്രിപ്പടിക്കല് ഞങ്ങള് സമരക്കൊടി ഉയര്‍ത്തി. മൂന്നാം ദിവസം ആനുകൂല്യങ്ങള് നല്കാന് മാനേജ്‌മെന്റ് തയ്യാറായി. ഇതേത്തുടര്‍ന്ന് പതിനാലു സമരങ്ങള് പള്ളിവക സ്ഥാപനങ്ങള്‍ക്കു മുമ്പില് നടത്തി വിജയിപ്പിച്ചു. അതിനെത്തുടര്‍ന്ന് ചങ്ങനാശേരിയിലെ പള്ളിവക സ്ഥാപനങ്ങളില്‍നിന്ന് ആനുകൂല്യങ്ങള് നല്കാതെ ആരെയും പിരിച്ചു വിടില്ല എന്ന സ്ഥിതി ഉണ്ടായിട്ടുണ്ട്. എന്നാല് എനിക്ക് ഒരു നല്ല ജോലി കിട്ടാതെ പോയതിനും ഈ സമരങ്ങള് കാരണമായിട്ടുണ്ട്.\nJohny Plathottom November 12, 2014 at 12:11 AM\nപള്ളിക്കെതിരെ വിജയിക്കുന്ന ഓരോ സമരവും പിശാചിന്റെ മേൽ സത്യതിനുള്ള വിജയമാണ് ! കൂടുതൽ കേൾക്കാൻ താല്പര്യമുണ്ട്\njos antony March 3, 2015 at 12:59 AM


Dav Whatmore all set to coach Kerala cricket team | Metrovaartha\nMetrovaarthaNEWSSportsഡേവ് വാട്ട്മോർ കേരളാ രഞ്ജി പരിശീലകൻ\nഡേവ് വാട്ട്മോർ കേരളാ രഞ്ജി പരിശീലകൻ\nFriday, Mar 17, 2017,11:53 IST By സ്വന്തം ലേഖകൻ A A A\nകൊച്ചി: കേരളാ ക്രിക്കറ്റ് ടീമിനെ പരിശീലിപ്പിക്കാൻ ഡേവ് വാട്ട്മോർ എത്തുന്നു. കേരള ക്രിക്കറ്റ് അസോസിയേഷനും വാട്ട്‌മോറും ഇതു സംബന്ധിച്ച് ധാരണയിലെത്തിയിട്ടുണ്ട്. ഈ മാസം 22ന് വാട്ട്‌മോറുമായി കരാര് ഒപ്പിടുമെന്ന് കെസിഎ പ്രസിഡന്‍റ് ജയേഷ് ജോര്‍ജ് പറഞ്ഞു. ഇതാദ്യമായാണ് കേരള ടീമിന് ഒരു വിദേശ പരിശീലകൻ എത്തുന്നത്.\nമുന് ഇന്ത്യന് താരം ടിനു യോഹന്നാനാണ് നിലവിലെ കേരളത്തിന്‍റെ രഞ്ജി പരിശീലകന്. ടിനുവിന്‍റെ നേതൃത്വത്തില് കഴിഞ്ഞ സീസണില് വലിയ നേട്ടങ്ങള് ഉണ്ടാക്കാനാവാത്തതിനെ തുടര്‍ന്നാണ് കെസിഎ പുതിയ പരിശീലികനെ തേടിയത്. കഴിഞ്ഞ കുറച്ചു കാലമായി കെസിഎ വാട്ട്‌മോറുമായുള്ള ചര്‍ച്ചകളിലായിരുന്നു. ഇക്കഴിഞ്ഞ മുഷ്താഖ് അലി ട്രോഫി ക്രിക്കറ്റിനിടെ വാട്ട്‌മോര് കേരളത്തിന്‍റെ കളിക്കാരുമായി ആശയവിനിമയം നടത്തുകയും ചെയ്തു.\nഓസ്‌ട്രേലിയക്കുവേണ്ടി ഏഴ് ടെസ്റ്റ് കളിച്ച വാട്ട്‌മോര് 1996ലെ ലോകകപ്പ് ശ്രീലങ്കയ്ക്ക് നേടിക്കൊടുത്താണ് പരിശീലകൻ എന്ന നിലിയിൽ ശ്രദ്ധേയനാകുന്നത്. തുടര്‍ന്ന് ബംഗ്ലാദേശ്, പാക്കിസ്ഥാൻ, സിംബാബ്‌വെ ടീമുകളെയും പരിശീലിപ്പിച്ചു. വാട്ട്‌മോറിന്‍റെ നേതൃത്വത്തില് പാകിസ്ഥാന് ഏഷ്യാ കപ്പ് നേടിയിരുന്നു. അതിനുശേഷം സിംബാബ്‌വെയെ പരിശീലിപ്പിച്ചെങ്കിലും കരാര് അവസാനിക്കാന് ഒന്‍പത് മാസം ശേഷിക്കെ കഴിഞ്ഞ വര്‍ഷം മെയില് പുറത്താക്കുകയായിരുന്നു.\nഇന്ത്യയുടെയും ഇംഗ്ലണ്ടിന്‍റെയും പരിശീലകനായും പരിഗണിക്കപ്പെട്ടിരുന്നു. 2009 മുതല് 2012 വരെ ഐപിഎല് ടീമായ കോല്‍ക്കത്ത നൈറ്റ് റൈഡേഴ്‌സിനെ പരിശീലിപ്പിച്ചു.


രാഷ്ട്രശിൽപിയെ തമസ്കരിക്കുന്നു | children's day-article | Madhyamam\ndate_range 14 Nov 2018 7:41 AM GMT\nനവംബർ 14 ഇന്ത്യയുടെ പ്രഥമ പ്രധാനമന്ത്രി ജവഹർലാൽ നെഹ്റുവിെൻറ ജന്മദിനമാണ്. ചാച്ചാജിയുടെ ജന്മദിനം കുട്ടികൾക്ക് ശിശുദിനമാണ്. കുട്ടികളിലൂടെ ഭാരതത്തിെൻറ ഭാവി സ്വപ്നം കണ്ട നെഹ്റു, ഇന്ത്യക്ക് ശക്തമായ അടിത്തറ പാകിയ രാഷ്ട്രശിൽപിയാണ്. നെഹ്റുവിെൻറ ആദർശങ്ങളെ തമസ്കരിക്കാനുള്ള ശക്തമായ നീക്കങ്ങൾ നടക്കുമ്പോൾ, അദ്ദേഹത്തിെൻറ സംഭാവനകൾ യുവതലമുറയെ ഓർമിപ്പിക്കാനുള്ള ചുമതല ഇന്നത്തെ തലമുറക്കുണ്ട്.\nനെഹ്റുവിനെ ഇല്ലാതാക്കൽ എന്നത് നരേന്ദ്ര മോദി സർക്കാർ ഏറ്റവും വാശിയോടെ നടപ്പാക്കിയ ഒരു പദ്ധതിയാണ്. നെഹ്റു പരിപോഷിപ്പിച്ച ജനാധിപത്യം, മതേതരത്വം, സോഷ്യലിസം, സഹിഷ്ണുത, ശാസ്ത്രബോധം, ചേരിചേരാ നയം തുടങ്ങിയവയെ ഇല്ലാതാക്കിയാൽ അവിടെ ഫാഷിസത്തിനും വർഗീയതക്കും തേരോട്ടം നടത്താം എന്നതാണ് അവരുടെ കണക്കുകൂട്ടൽ. ഗാന്ധിജിയുടെ ഭാഷയിൽ ഒരു മതേതര രാഷ്ട്രമായി ഇന്ത്യയെ വളർത്തിയെടുത്തു എന്നതാണ് നെഹ്റുവിെൻറ ഏറ്റവും വലിയ സംഭാവന.\nഇന്ത്യയോടൊപ്പം പിറന്ന പാകിസ്താൻ മതാധിഷ്ഠിത രാഷ്ട്രമായി മാറിയപ്പോൾ, നെഹ്റുവിന് വേണമെങ്കിൽ മറ്റൊരു വഴിക്ക് ചിന്തിക്കാമായിരുന്നു. ആർഷഭാരത സംസ്കാരമുള്ള നെഹ്റു, ഗാന്ധിജിയുടെ സർവധർമ സമഭാവനയുടെ അടിസ്ഥാനത്തിൽ യൂറോപ്പിൽനിന്ന് കടമെടുത്ത ആശയമാണ് മതേതരത്വം. സെക്കുലറിസം എന്ന വാക്കിന് മതേതരത്വം എന്നതിനെക്കാൾ ചേരുക മതനിരപേക്ഷത എന്ന വാക്കാണ്. സ്വതന്ത്ര ഇന്ത്യയിൽ നേരിട്ട ഏറ്റവും വലിയ വെല്ലുവിളി എന്തായിരുന്നുവെന്ന് നെഹ്റുവിനോട് ഫ്രഞ്ച് എഴുത്തുകാരനും പിന്നീട് അവിടത്തെ സാംസ്കാരിക മന്ത്രിയുമായ ആെന്ദ്ര മാലറാവ് ചോദിച്ചപ്പോൾ, ഒരു മതാധിപത്യ സമൂഹത്തിൽ ഒരു മതനിരപേക്ഷ സർക്കാറിെൻറ രൂപവത്കരണവും നടത്തിപ്പും എന്നായിരുന്നു മറുപടി.\nഅയോധ്യയിൽ രാമക്ഷേത്രം എന്ന ആവശ്യം ഉന്നയിച്ച് വീണ്ടും പ്രക്ഷോഭം ആരംഭിക്കാൻ സംഘ്പരിവാരങ്ങൾ തീരുമാനിച്ചിരിക്കുകയാണ്. അയോധ്യയിൽ 330 കോടി രൂപ ചെലവിട്ട് രാമെൻറ കൂറ്റൻ പ്രതിമ നിർമിക്കുമെന്ന് യു.പി സർക്കാർ പ്രഖ്യാപിച്ചുകഴിഞ്ഞു. സംസ്ഥാനങ്ങളുടെയും പ്രധാന നഗരങ്ങളുടെയും പേരുകൾ മാറ്റി പകരം ഹൈന്ദവനാമങ്ങൾ നൽകിക്കൊണ്ടിരിക്കുകയാണ് ഇപ്പോൾ.\nശബരിമലയിൽ സംഘ്പരിവാരങ്ങൾ ചെയ്യുന്നതും ഇതുതന്നെ. മുഖ്യമന്ത്രി പിണറായി വിജയെൻറ കടുംപിടിത്തവും ദുർവാശിയുമാണ് ശബരിമലയിൽ സംഘ്പരിവാരങ്ങൾക്ക് സുവർണാവസരം ഒരുക്കിക്കൊടുത്തത്. ശബരിമലയിലേത് ആചാരാനുഷ്ഠാനങ്ങൾക്കുവേണ്ടിയുള്ള പോരാട്ടമല്ല മറിച്ച്, വർഗീയ അജണ്ടയാണെന്ന് ബി.ജെ.പി സംസ്ഥാന അധ്യക്ഷെൻറ വായിൽ നിന്നുതന്നെ പുറത്തുവരുകയും ചെയ്തു. കേരളംപോലെ പ്രബുദ്ധമായ ഒരു സ്ഥലത്തുപോലും വർഗീയത ആളിക്കത്തിക്കാൻ അവർക്കു സാധിക്കുമെങ്കിൽ മറ്റിടങ്ങളിലെ അവസ്ഥ എന്തായിരിക്കും?\nസോഷ്യലിസ്റ്റ് സമ്പദ്ഘടന, ഹരിത വിപ്ലവം, ആസൂത്രണ കമീഷൻ തുടങ്ങി കരുത്തുറ്റ ഒരു സമ്പദ്ഘടനക്കുവേണ്ട എല്ലാ അടിത്തറകളും നെഹ്റു പാകിയിരുന്നു. മോദിസർക്കാർ അധികാരമേറ്റയുടനെ ആസൂത്രണ കമീഷൻ പിരിച്ചുവിട്ടു. പൊതുമേഖല സ്ഥാപനങ്ങളെ വിറ്റുതുലച്ചു. തുടർന്നിങ്ങോട്ട് ഭരണഘടന സ്ഥാപനങ്ങളെ ദുർബലപ്പെടുത്തുന്ന കാഴ്ചയാണു നാം കാണുന്നത്. റിസർവ് ബാങ്ക്, സുപ്രീംകോടതി, സി.ബി.ഐ എന്നിവിടങ്ങളിലെല്ലാം കൈകടത്തൽ ഉണ്ടായി. സുപ്രീംകോടതി ജഡ്ജിമാർ ചരിത്രത്തിലാദ്യമായി വാർത്തസമ്മേളനം നടത്തി പ്രതിഷേധം രേഖപ്പെടുത്തി.\nനോട്ട് അസാധുവാക്കൽ, ജി.എസ്.ടി തുടങ്ങിയ സാമ്പത്തിക അബദ്ധങ്ങൾക്ക് റിസർവ് ബാങ്കിെൻറ അനുമതി ഉണ്ടായിരുന്നില്ല. ഇവ രണ്ടും ഇന്ത്യയുടെ സാമ്പത്തിക വളർച്ചയെ പിന്നോട്ടടിച്ചെന്ന് റിസർവ് ബാങ്ക് മുൻ ഗവർണർ രഘുറാം രാജൻ ചൂണ്ടിക്കാട്ടി.\nആഗോള സാമ്പത്തികരംഗം കുതിച്ചുകൊണ്ടിരിക്കുേമ്പാഴാണ് ഇന്ത്യയുടെ സാമ്പത്തികരംഗം പിന്നോട്ടുപോയത്. ഇപ്പോഴത്തെ ഏഴുശതമാനം വളർച്ചാനിരക്ക് ഇന്ത്യയുടെ ആവശ്യങ്ങൾ പരിഹരിക്കാൻ ഉതകുന്നതല്ലെന്നും അദ്ദേഹം വ്യക്തമാക്കി.\nഓരോ കോൺഗ്രസുകാരനും ഓരോ ഇന്ത്യക്കാരനും എന്നും അഭിമാനിക്കാൻ കഴിയുന്ന നേതാവാണ് ജവഹർലാൽ നെഹ്റു. രാജ്യം മുഴുവൻ ഇപ്പോഴും അദ്ദേഹത്തെ ആദരിക്കുകയും സ്നേഹിക്കുകയും ചെയ്യുന്നു.\n(കെ.പി.സി.സി മുൻ പ്രസിഡൻറാണ് ലേഖകൻ)\nTAGS:childrens day jawahar lal Nehru article malayalam news\nNews Summary - children's day-article


അന്താരാഷ്‌ട്ര തലത്തിൽ അൽ ഹൊസ്ൻ ആപ്പിന് അംഗീകാരം «eപത്രം – Gulf News – അറബിനാടുകള് – ePathram.com\nഅന്താരാഷ്‌ട്ര തലത്തിൽ അൽ ഹൊസ്ൻ ആപ്പിന് അംഗീകാരം\nഅബുദാബി : കൊവിഡ് വ്യാപനം തടയുവാന് ഏറ്റവും പുതിയ സംവിധാനങ്ങള് ഏറ്റവും വിജയകരമായി നടപ്പിലാക്കി ശ്രദ്ധേയമായ യു. എ. ഇ. യുടെ അൽ ഹൊസ്ൻ ആപ്പിന് യു. എസ്. ആസ്ഥാനമായുള്ള ഗ്ലോബൽ എക്സലൻസ് അവാർഡിന്‍റെ ‘ആപ്പ് ഓഫ് ദി ഇയർ -2021’ അംഗീകാരം ലഭിച്ചു.\nയു. എ. ഇ. സര്‍ക്കാറിന്‍റെ ആരോഗ്യ രംഗത്തെ മേന്മയും ഗ്രീന് പാസ്സ് തയ്യാറാക്കിയത് അടക്കം ഡിജിറ്റൽ സാങ്കേതിക സംവിധാനത്തിന്‍റെ മികവും ഇതിലൂടെ പ്രതിഫലിക്കുന്നു.\nتعرف على مهمة تطبيق #الحصن التي تركز على الحلول الرقمية المستدامة لتحصين #صحة المتجمع الإماراتي.\nGet to know Alhosn’s mission, which focuses on #sustainable digital solutions to improve the #health and immunization of residents, citizens, and tourists in the #UAE. pic.twitter.com/fvxBjKEnqI\n— Al Hosn App (@AlHosnApp) February 11, 2022\nവാക്സിനേഷൻ, പി. സി. ആർ. പരിശോധന തുടങ്ങി എല്ലാ വിവരങ്ങളും അറബി, ഇംഗ്ലീഷ്, ഹിന്ദി ഭാഷ കളിൽ ആപ്പിലൂടെ അറിയാന് സാധിക്കുന്നു. മാത്രമല്ല കൊവിഡ് വ്യാപനം കുറക്കുന്നതിൽ അല് ഹൊസ്ന് ആപ്പിന്‍റെ ഉപയോഗം നിർണ്ണായക ഘടകമായി എന്നും അവാർഡ് കമ്മിറ്റി സൂചിപ്പിച്ചു.\nകൊവിഡ് പ്രതിരോധം : യു. എ. ഇ. ഒന്നാം സ്ഥാനത്ത്\nമൊഡേണ വാക്സിൻ അടിയന്തര ഉപയോഗ ത്തിന് യു. എ. ഇ. യിൽ അനുമതി\nസോട്രോ വിമാബ് കൊവിഡിനു ഫലപ്രദം\nജനസംഖ്യയുടെ 52.46 % പേര്‍ക്കും കൊവിഡ് വാക്സിൻ നല്‍കി\nകൊവിഡ് പ്രതിരോധം : യു. എ. ഇ. ഒന്നാം സ്ഥാനത്ത്\nവായിക്കുക: covid-19, ആരോഗ്യം, ബഹുമതി, യു.എ.ഇ., വൈദ്യശാസ്ത്രം\n« എക്സ്പോ-2020 : കേരള പവലിയൻ മുഖ്യമന്ത്രി ഉദ്ഘാടനം ചെയ്യും\n« മുഗൾ ഗഫൂർ സ്മാരക പുരസ്കാരം ലൂയിസ് കുര്യാക്കോസിന് സമ്മാനിക്കും


ബോറടിപ്പിക്കാത്ത യഥാസ്ഥിതീകനാണ് വില്യംസൺ, കോഹ് ലിക്ക് മുകളിലെത്തുമോ എന്ന് കാണാൻ ആകാംക്ഷ: ബ്രെറ്റ് ലീ - Samakalika Malayalam\nബോറടിപ്പിക്കാത്ത യഥാസ്ഥിതികനാണ് വില്യംസൺ, കോഹ് ലിക്ക് മുകളിലെത്തുമോ എന്ന് കാണാൻ ആകാംക്ഷ: ബ്രെറ്റ് ലീ\nBy സമകാലിക മലയാളം ഡെസ്‌ക് | Published: 05th June 2021 12:07 PM |\nLast Updated: 05th June 2021 12:09 PM | A+A A- |\nകോഹ് ലി, വില്യംസൺ/ഫയൽ ഫോട്ടോ\nസിഡ്നി: ഇന്ത്യൻ ക്യാപ്റ്റൻ വിരാട് കോഹ് ലിയേയും കിവീസ് ക്യാപ്റ്റൻ കെയ്ൻ വില്യംസണിനേയും താരതമ്യപ്പെടുത്തി ബ്രെറ്റ് ലീ. യഥാസ്ഥിതികനായ ബോറടിപ്പിക്കാത്ത ക്യാപ്റ്റൻ എന്നാണ് വില്യംസണിനെ ലീ വിശേഷിപ്പിച്ചത്. ആക്രമണോത്സുകത നിറഞ്ഞ ക്യാപ്റ്റനാണ് കോഹ് ലിയെന്ന വിലയിരുത്തലിനൊപ്പം ലീ കൂടുകയും ചേരുന്നു.\nരണ്ട് പേരുടേയും വ്യത്യസ്തതയുള്ള ക്യാപ്റ്റൻസിയാണ്. ബോറടിപ്പിക്കാത്ത വിധം യഥാസ്ഥിതീകനാണ് വില്യംസൺ. വില്യംസണിന്റെ ക്രിക്കറ്റ് ബുദ്ധി പകരംവയ്ക്കാനില്ലാത്തതാണ്. വില്യംസണിന്റെ ശാന്ത സ്വഭാവത്തെ ഞാൻ ആരാധിക്കുന്നു. അതിനാലാണ് വില്യംസൺ ബോറടിപ്പിക്കുന്ന ക്യാപ്റ്റനല്ലെന്ന് ഞാൻ പറയുന്നത്. യഥാസ്ഥിതീകനാണ്. എന്നാൽ ആക്രമിക്കേണ്ട സമയത്ത് വില്യംസൺ അതിന് തയ്യാറാവും. ആക്രമിക്കേണ്ട സമയമാണെന്ന് തനിക്ക് തോന്നുമ്പോഴേ വില്യംസൺ അതിന് മുതിരുകയുള്ളു. കാരണം അത്രയും ക്ഷമിച്ച് നിൽക്കാൻ വില്യംസണിന് കഴിയും. അത് വില്യംസണിനും ടീമിനും ഗുണം ചെയ്യുന്നുമുണ്ട്, ബ്രെറ്റ് ലീ പറഞ്ഞു.\nമറുവശത്ത് കോഹ് ലിയെ നോക്കൂ. ആക്രമണോത്സുകത നിറച്ച ക്യാപ്റ്റൻസിയാണ് കോഹ് ലിയുടേത്. വില്യംസണിന്റെ ശൈലിയാണോ, കോഹ് ലിയുടെ ശൈലിയാണോ ശരി എന്ന ചോദ്യത്തിന് ഇവിടെ പ്രസക്തിയില്ല. എന്നാൽ ഇവരിൽ ആരുടെ ക്യാപ്റ്റൻസിയാണ് ജയിച്ചു കയറാൻ പോവുന്നത് എന്നത് ടെസ്റ്റ് ചാമ്പ്യൻഷിപ്പ് ഫൈനലിന്റെ കൗതുകങ്ങളിലൊന്നാണെന്നും അദ്ദേഹം പറഞ്ഞു.\nരണ്ട് പേരും അതിശയിപ്പിക്കുന്ന ക്രിക്കറ്റ് തലച്ചോറുകൾക്ക് ഉടമയാണ്. അതിനാൽ ഇരുവരോടും എനിക്ക് ഏറെ ബഹുമാനമുണ്ട്. ആര് ആർക്ക് മുകളിൽ എത്തും എന്ന് കാണാൻ ആകാംക്ഷയോടെ കാത്തിരിക്കുകയാണെന്നും ലീ പറഞ്ഞു. ജൂൺ 18ന് സതാംപ്ടണിലാണ് ടെസ്റ്റ് ചാമ്പ്യൻഷിപ്പ്. ഇംഗ്ലണ്ടിലെത്തിയ ഇന്ത്യൻ സംഘം ഇപ്പോൾ ക്വാറന്റൈനിൽ കഴിയുകയാണ്.\nvirat kohli Sports News വില്യംസൺ Kane Williamson India vs New Zealand ബ്രെറ്റ് ലീ brett lee test championship final new zealand cricket kayika varthakal latest sports news india new zealand test kane williamson captaincy


മൈക്ക് പോംപിയോ അധിനിവിഷ്ട ജൊലാൻ മലനിര സന്ദർശിച്ചു | islamonlive\nHome/News/മൈക്ക് പോംപിയോ അധിനിവിഷ്ട ജൊലാൻ മലനിര സന്ദർശിച്ചു\nമൈക്ക് പോംപിയോ അധിനിവിഷ്ട ജൊലാൻ മലനിര സന്ദർശിച്ചു\nജറുസലം: അധിനിവിഷ്ട ജൊലാൻ മരനിരകൾ യു.എസ് സ്റ്റേറ്റ് സെക്രട്ടറി മെെക്ക് പോംപിയോ വ്യാഴാഴ്ച സന്ദർശിച്ചു. ജൊലാൻ മലനിരകൾ സന്ദർശിക്കുന്ന ആദ്യത്തെ യു.എസ് സെക്രട്ടറിയാണ് മൈക്ക് പോംപിയോ. യു.എസ് സ്റ്റേറ്റ് സെക്രട്ടറി സിറിയയുമായുള്ള ഇസ്രായേൽ അതിർത്തി തർക്ക പ്രദേശങ്ങൾ ഇസ്രായേൽ വിദേശകാര്യ മന്ത്രി ഗാബി അഷ്കെനാസിക്കൊപ്പം സന്ദർശിക്കുകയായിരുന്നു. ശക്തമായ സുരക്ഷ സംവിധാനം ഒരുക്കിയിരുന്നു. 1967ലെ ആറ് ദിവസം നീണ്ടുനിന്ന യുദ്ധത്തിൽ സിറിയയിൽ നിന്ന് ഇസ്രായേൽ പിടിച്ചെടുത്ത പ്രദേശമാണ് ജൊലാൻ മലനിരകൾ.\nമേഖലയിൽ ഇസ്രായേലിന് പരമാധികാരം വകവെച്ച് നൽകാനുള്ള ട്രംപിന്റെ 2019ലെ തീരുമാനത്തെ യു.എസ് സ്റ്റേറ്റ് സെക്രട്ടറി പര്യടനത്തിൽ എടുത്തുപറഞ്ഞു. യു.എസിന്റെ ആ തീരുമാനത്തിനെതിരായി ലോക തലത്തിൽ നിന്ന് ശക്തമായ വിമർശനമാണ് ഉയർന്നുവന്നത്. നിർലജ്ജമായ ആക്രമണമെന്നാണ് സിറിയ അതിനെ വിശേഷിപ്പിച്ചത്.\n2007 ലാണ് ഞാൻ ഈജിപ്ത് സന്ദർശിച്ചത്\nതടവുകാരെ മോചിപ്പിക്കുന്നതിന് സൗദിക്ക് മേൽ സമ്മർദ്ദം ചെലുത്തണമെന്ന് ആംനസ്റ്റി\nവര്‍ണവിസ്മയങ്ങളോടെ കേരള കൗമാര സമ്മേളനം തുടങ്ങി\nസി.ടി. അബ്ദുല് ഖയ്യൂം മാസ്റ്ററെ ആദരിച്ചു\nഹജ്ജ് സബ്‌സിഡ് ഒഴിവാക്കുന്നതില് കുഴപ്പമില്ല: കേരള ഹജ്ജ് കമ്മറ്റി


അണ്ടര്-16 ലോകകപ്പ് ക്രിക്കറ്റ്: ഓസ്‌ട്രേലിയ പിന്മാറി :: Janmabhumi Daily\nഅണ്ടര്-16 ലോകകപ്പ് ക്രിക്കറ്റ്: ഓസ്‌ട്രേലിയ പിന്മാറി\nTuesday5January 2016 10:37 pm IST\nസിഡ്‌നി: ജനുവരി 27 മുതല് ബംഗ്ലാദേശില് നടക്കുന്ന അണ്ടര് 19 ലോകകപ്പ് ക്രിക്കറ്റില്‍നിന്ന് ഓസ്‌ട്രേലിയ പിന്മാറി. സുരക്ഷാ കാരണങ്ങളാല് സര്‍ക്കാര് നിര്‍ദേശത്തെത്തുടര്‍ന്നാണ് തീരുമാനമെന്ന് ക്രിക്കറ്റ് ഓസ്‌ട്രേലിയ ചീഫ് എക്‌സിക്യൂട്ടീവ് ജയിംസ് സണ്ടര്‍ലാന്‍ഡ്. യോഗ്യതാ ടൂര്‍ണമെന്റില് റണ്ണറപ്പായ അയര്‍ലന്‍ഡിനെ ഓസ്‌ട്രേലിയയ്ക്ക് പകരക്കാരായി ഐസിസി നിശ്ചയിച്ചു. കഴിഞ്ഞ ഒക്‌റ്റോബറില് ഓസ്‌ട്രേലിയന് സീനിയര് ടീമും ബംഗ്ലാദേശ് പര്യടനം ഒഴിവാക്കിയിരുന്നു. മറ്റു ടീമുകളൊന്നും ഇത്തരം തീരുമാനമെടുത്തിട്ടില്ലെന്ന് ഐസിസി വ്യക്തമാക്കി. ടൂര്‍ണമെന്റിന് പൂര്‍ണ സുരക്ഷ ഉറപ്പാക്കുമെന്നും ക്രിക്കറ്റ് ഓസ്‌ട്രേലിയയുടെ നിലപാട് അംഗീകരിക്കുന്നുവെങ്കിലും നിരാശാജനകമെന്നും ഐസിസി. ടൂര്‍ണമെന്റിന് ഐസിസിയുമായി സഹകരിച്ച് പൂര്‍ണ സുരക്ഷ ഉറപ്പാക്കുമെന്ന് ബംഗ്ലാദേശ് ക്രിക്കറ്റ് ബോര്‍ഡ്. എങ്കിലും തീരുമാനം അതതു ബോര്‍ഡുകളുടേതെന്നും അവര് വാര്‍ത്താക്കുറിപ്പില് അറിയിച്ചു.\nഅണ്ടര്-20 ലോകകപ്പ് സെമിഫൈനല് ഇന്ന്\nഅണ്ടര്-20 ലോകകപ്പ്: ഇംഗ്ലണ്ടിന് കിരീടം\nഅണ്ടര് 17 ലോകകപ്പ്: മുഖ്യമന്ത്രിതലയോഗം ഇന്ന്


വളർത്തുമൃഗങ്ങളെ ശ്രദ്ധയോടെ പരിപാലിക്കാം. — വികാസ്പീഡിയ\nഹോം പേജ് / ആരോഗ്യം / ആരോഗ്യവിവരങ്ങൾ / വളർത്തുമൃഗങ്ങളെ ശ്രദ്ധയോടെ പരിപാലിക്കാം.\nവളർത്തുമൃഗങ്ങൾ ഇടപ്പെടുന്ന ഭാഗങ്ങൾ ഇടക്കിടക്ക് വൃത്തിയാക്കെണ്ടത് പ്രധാന്യമർഹിക്കുന്ന കാര്യമാണ്.\nവളർത്തു മൃഗങ്ങളെ ശ്രദ്ധയോടെ പരിപാലിക്കാം.\nവളർത്തു മൃഗങ്ങളെ പരിപാലിക്കുക അത്യന്തം രസകരമായ കാര്യങ്ങളിൽ ഒന്നാണ്. നായയാണ് മനുഷ്യന്റെ ഏറ്റവും നല്ല സുഹൃത്ത് എന്ന് കേട്ടിട്ടില്ലേ? അത്രയും സ്നേഹവും വിശ്വാസവും നമ്മളിൽ അർപ്പിക്കുന്ന ജീവികളാണ് ഒട്ടുമിക്ക വളർത്തു മൃഗങ്ങളും. എന്നാൽ അവരുടെ ആരോഗ്യത്തിനും അത് വഴി നമ്മുടെ തന്നെ ആരോഗ്യത്തിനും വേണ്ടി ചില കാര്യങ്ങൾ ശ്രദ്ധിക്കേണ്ടതായിട്ടുണ്ട്. ഇന്ന് ആരോഗ്യ ജാഗ്രത പറയാനുദ്ദേശിക്കുന്നത് വീട്ടിൽ വളർത്തുന്ന മൃഗങ്ങളെ എങ്ങനെ വൃത്തിയായി പരിപാലിക്കാം എന്നതാണ്.\nവീടിനകത്തെ വൃത്തിയാണ് വളർത്തു മൃഗങ്ങളുടെ ശുചിത്വത്തിൽ ഏറ്റവും പ്രധാനപ്പെട്ട കാര്യങ്ങളിൽ ഒന്ന്. വീട്ടില് വളര്‍ത്ത് മൃഗങ്ങള് ഉണ്ടെങ്കില് തറ, ഗൃഹോപകരണങ്ങള്, വസ്‌ത്രങ്ങള് എന്നിവയില് അവയുടെ രോമം ഉണ്ടായിരിക്കും എന്ന കാര്യം തിരിച്ചറിയണം. വളർത്തു മൃഗങ്ങൾ ഇടപെടുന്ന ഭാഗങ്ങൾ ഇടയ്ക്കിടെ വൃത്തിയാക്കേണ്ടത് അതിനാൽ തന്നെ ഏറെ പ്രാധാന്യമുള്ളതാണ്.\nവളർത്തു മൃഗങ്ങളുടെ കാഷ്ടം മൂത്രം എന്നിവ വീടിനകത്ത് ഒരുകാരണവശാലും ഉണ്ടാകാൻ പാടില്ല. അവ ഉണ്ടാകുന്ന നിമിഷം തന്നെയോ ചുരുങ്ങിയത് ദിവസത്തിൽ ഒരിക്കലോ മൃഗങ്ങളുടെ ലിറ്റർ ബോക്സ് വൃത്തിയാക്കുക.\nപലപ്പോളും വളർത്തു മൃഗങ്ങൾ വീടിനകത്തു തന്നെയാകും താമസിക്കുക. അത്തരം സാഹചര്യങ്ങളിൽ പ്രത്യേകിച്ച് അവ കിടക്കുന്ന ഇടം എപ്പോളും വൃത്തിയാക്കാൻ ശ്രദ്ധിക്കുക. ഇത് വളർത്തു മൃഗങ്ങളുടെ ആരോഗ്യത്തിനും വീട്ടിൽ ഉള്ളവരുടെ ആരോഗ്യത്തിനും പ്രധാനമാണ്.\nമൃഗ പരിപാലനത്തിനും മുന്നേയും ശേഷവും കൈകൾ വൃത്തിയായി കഴുകുക.\nമൃഗങ്ങൾക്കുള്ള ഭക്ഷണം ശ്രദ്ധയോടെ കൈകാര്യം ചെയ്യുക. വൃത്തിയുള്ള പത്രങ്ങളിൽ സൂക്ഷിക്കുക. മനുഷ്യന് ഉപയോഗിക്കാൻ ഉള്ള ഭക്ഷണം കൈകാര്യം ചെയ്യുന്ന പോലെ തന്നെ മൃഗങ്ങൾക്കുള്ള ഭക്ഷണത്തെയും നോക്കിക്കാണുക.\nമൃഗങ്ങൾ ഉപയോഗിക്കുന്ന പത്രങ്ങൾ വൃത്തിയോടെ കഴുകുക. മൃഗങ്ങളുടെ ശരീര ദ്രവങ്ങൾ പരിപാലനത്തിനിടെ ശരീരത്തിൽ ആകാതിരിക്കാൻ പരമാവധി നോക്കുക. ആകുന്ന പക്ഷം സോപ്പ് ഉപയോഗിച്ച് കഴുകുക.\nമൃഗങ്ങളുടെ ശാരീരിക ശുചിത്വം ഉറപ്പു വരുത്തുക. അവയുടെ മേൽ ചെള്ള് തുടങ്ങിയ പരാദ ജീവികൾ വളരാതെ നോക്കുക.\nകുത്തിവെപ്പുകൾ പോലുള്ള പ്രതിരോധ സംവിധാനങ്ങൾ കൃത്യമായ ഇടവേളകളിൽ എടുക്കുക.


സ്പ്രിന്‍ക്ലർ കൊണ്ട് കേരളത്തിന് എന്ത് ലാഭം കിട്ടി,രമേശ് ചെന്നിത്തല. – NavaKerala News\nകശുവണ്ടി അഴിമതിക്കേസില് പ്രതിയായ കെ.എ രതീഷിന്‍റെ ശമ്പളം ഇരട്ടിയിക്കി പാരിതോഷികം നൽകാൻ നീക്കം.\nHome/Covid/സ്പ്രിന്‍ക്ലർ കൊണ്ട് കേരളത്തിന് എന്ത് ലാഭം കിട്ടി,രമേശ് ചെന്നിത്തല.\nസ്പ്രിന്‍ക്ലർ കൊണ്ട് കേരളത്തിന് എന്ത് ലാഭം കിട്ടി,രമേശ് ചെന്നിത്തല.\nസ്പ്രിന്‍ക്ലറുമായുള്ള കരാര് അവസാനിപ്പിച്ച സാഹചര്യത്തില് കരാര് അവസാനിപ്പിക്കാനുണ്ടായ സാഹചര്യവും ആ കമ്പനിയെ കൊണ്ട് ഇതുവരെ കേരളത്തിന് എന്ത് ലാഭം നേടാന് കഴിഞ്ഞുവെന്ന കാര്യവും മുഖ്യമന്ത്രി വ്യക്തമാക്കണമെന്ന് പ്രതിപക്ഷ നേതാവ് രമേശ് ചെന്നിത്തല.\nബിഗ് ഡേറ്റാ അനാലിസിസിനുള്ള സംവിധാനമുള്ള വലിയ കമ്പനിയെന്ന നിലയിലാണ് സ്പ്രിന്‍ക്ലറിനെ മുഖ്യമന്ത്രി കേരളത്തില് അവതരിപ്പിച്ചത്. 80 ലക്ഷത്തിലേറെ പേര്‍ക്ക് രോഗം വരാന് സാധ്യതയുണ്ടെന്നും അപ്പോള് സ്പ്രിന്‍ക്ലറിന്റെ സോഫ്ട് വെയറും സേവനവും വിനിയോഗിക്കാന് കഴിയുമെന്നും പറഞ്ഞ മുഖ്യമന്ത്രി തന്നെയാണ് ഇപ്പോള് കോവിഡിന്റെ രൂക്ഷത വര്‍ധിച്ച സാഹചര്യത്തില് അവരുടെ കരാര് അവസാനിപ്പിച്ചിരിക്കുന്നത്. ആറുമാസത്തിനിടെ സ്പ്രിന്‍ക്ലറിന്റെ സോഫ്ട് വെയര് ഫലപ്രദമായി ഉപയോഗിക്കാന് കേരളത്തിന് കഴിഞ്ഞോ?, ഇപ്പോള് ബിഗ് ഡേറ്റാ അനാലിസിസ് സംവിധാനം ഏല്‍പ്പിച്ചിരിക്കുന്ന സിഡിറ്റിന്റെ സേവനം അന്ന് തേടാതിരുന്നതെന്ത്? തുടങ്ങിയ കാര്യങ്ങളിലും മുഖ്യമന്ത്രി മറുപടി പറയേണ്ടതുണ്ട്.\nഇതേ തന്ത്രം തന്നെയാണ് ഇ മൊബിലിറ്റി പദ്ധതിയിലും മുഖ്യമന്ത്രി കാട്ടിയത്. താന് ഫയല് കണ്ടിട്ടാണ് പിഡബ്ല്യുസിയെ ഒഴിവാക്കാന് ഔദ്യോഗികമായി തീരുമാനിച്ചതെന്ന് മുഖ്യമന്ത്രി പറയാത്തത് ദുരഭിമാനം കൊണ്ടാണ്. ഇതുസംബന്ധിച് ചോദ്യങ്ങള് ഉയര്‍ന്നപ്പോള് മുഖ്യമന്ത്രി ഒന്നും അറിയാത്ത പോലെ ഇരിക്കുകയാണ്. ഒന്നുകില് ആ ഫയല് വായിച്ചിട്ട് മുഖ്യമന്ത്രിക്ക് ഒന്നും മനസിലായിട്ടുണ്ടാവില്ല. അല്ലെങ്കില് എന്തെക്കൊയെ മറച്ചുവെയ്ക്കുന്നു എന്നാണ് മനസിലാക്കേണ്ടത്. രണ്ടര ലക്ഷം പേര്‍ക്ക് വീട് വെച്ചുകൊടുത്തുവെന്ന് പറയുന്ന മുഖ്യമന്ത്രി അതില് 50,000 വീടുകളും യുഡിഎഫ് സര്‍ക്കാരിന്റേതാണന്ന് പറയുന്നില്ല. കഴിഞ്ഞ യുഡിഎഫ് സര്‍ക്കാരിന്റെ കാലത്ത് 4.50 ലക്ഷം വീടുകളാണ് നല്‍കിയത്. പാവപ്പെട്ടവര്‍ക്ക് വീട് വെച്ചുകൊടുക്കുന്നത് ആദ്യമായിട്ടൊന്നുമല്ല. ഇഎംഎസിന്റെ കാലം മുതല് ഉമ്മന്‍ചാണ്ടിയുടെ കാലം വരെ നടന്നതാണ്. എന്നാല്, ആ പദ്ധതിയില് അഴിമതി നടത്തുന്നത് ഇതാദ്യമാണെന്ന് ചെന്നിത്തല പറഞ്ഞു.\nബാംഗ്ലൂരിന് നാണംകെട്ട തോൽവി പഞ്ചാബിൻ്റെ വിജയം 97 റൺസിന്\nവയലിനിസ്റ്റ് ബാലഭാസ്കർ മരണം: നുണ പരിശോധന ഇന്ന്\nപൂജവയ്പ്, വിദ്യാരംഭം തുടങ്ങിയവയില് ജാഗ്രത കൈവിടരുത്, ആരോഗ്യമന്ത്രി.\nകൊവിഡ് രോഗിയെ ആശുപത്രിയിൽ കെട്ടിയിട്ടതായി പരാതി\nസംസ്ഥാനത്ത് വ്യാപകമായ തോതിൽ അവയവക്കച്ചവടം, സര്‍ക്കാര് ജീവനക്കാര് വരെ സംഘത്തിൽ.\nവിശ്വാസികളുടെ മനമറിയാൻ സി പി എം മനസർവ്വേ നടത്തുന്നു.


Real Madrid Targeting Chelsea's Reece James\nചെൽസി താരം റീസ് ജെയിംസിനെ സ്വന്തമാക്കാൻ റയൽ മാഡ്രിഡ് ശ്രമങ്ങളാരംഭിച്ചു\nReal Madrid Targetting Chelsea's Reece James / Chris Brunskill/Fantasista/GettyImages\nചെൽസി ഫുൾബാക്കായ റീസ് ജെയിംസിനെ സ്വന്തമാക്കാനുള്ള ശ്രമങ്ങൾ റയൽ മാഡ്രിഡ് ആരംഭിച്ചതായി റിപ്പോർട്ടുകൾ. എന്നാൽ ഈ വരുന്ന സമ്മർ ട്രാൻസ്‌ഫർ ജാലകത്തിലല്ല, അടുത്ത സീസണു ശേഷമാണ് റീസ് ജെയിംസിനെ ചെൽസിയിൽ നിന്നും ടീമിലേക്ക് എത്തിക്കാൻ റയൽ മാഡ്രിഡ് തയ്യാറെടുക്കുന്നതെന്ന് ഗോളിന്റെ റിപ്പോർട്ടുകൾ വ്യക്തമാക്കുന്നു.\nനിലവിൽ ചെൽസിയുടെ ഏറ്റവും പ്രധാനപ്പെട്ട താരങ്ങളിൽ ഒരാളാണ് ഇരുപത്തിരണ്ടു വയസു മാത്രമുള്ള റീസ് ജെയിംസ്. ചെൽസിയുടെ ഭാവി ടീമിനെ വാർത്തെടുക്കുമ്പോൾ അതിലെ പ്രധാനിയാകാൻ കഴിവുള്ള റീസ് ജെയിംസിനെ സ്വന്തമാക്കാൻ റയൽ മാഡ്രിഡിന് അത്രയെളുപ്പവും ആയിരിക്കില്ല. 2025 വരെ റീസ് ജെയിംസിന് ചെൽസിയുമായി കരാറുമുണ്ട്.\nReece James was amazing again last night. Remarkably, he is one of the lowest paid players at Chelsea leading to other superclubs trying to turn his head overamove. Real Madrid have already made contact aboutapossible 2023 move. https://t.co/XXazFAF1dL #CFC\n— Nizaar Kinsella (@NizaarKinsella) April 29, 2022\nടീമിലെ പ്രധാന താരങ്ങളാണെങ്കിലും റീസ് ജെയിംസും മേസൺ മൗണ്ടും വലിയ പ്രതിഫലം വാങ്ങുന്ന താരങ്ങളല്ല. ചെൽസിയെ പുതിയ ഉടമകൾ ഏറ്റെടുക്കുമെന്ന അഭ്യൂഹങ്ങൾ ശക്തമായിരിക്കെ അതു നടന്നാൽ ഈ താരങ്ങൾക്ക് പുതിയ കരാർ നൽകാനുള്ള സമ്മർദ്ദമുണ്ടാകും. പ്രതിഫലം വർധിപ്പിച്ചു കൊണ്ടുള്ള പുതിയ കരാർ നൽകിയില്ലെങ്കിൽ ക്ലബ് വിടുന്ന കാര്യം താരങ്ങൾ പരിഗണിച്ചേക്കാം.\nറീസ് ജെയിംസിനെ പക്ഷെ ഈ സമ്മറിൽ സ്വന്തമാക്കാൻ റയൽ മാഡ്രിഡ് ഉദ്ദേശിക്കുന്നില്ല. അടുത്ത സീസണിലേക്കായി പിഎസ്‌ജി സൂപ്പർതാരം കിലിയൻ എംബാപ്പെ, ചെൽസിയുടെ തന്നെ പ്രതിരോധതാരമായ അന്റോണിയോ റുഡിഗർ, മൊണോക്കോ മിഡ്‌ഫീൽഡർ ഒറേലിയൻ ഷുവാമെനി എന്നിവരാണ് റയൽ മാഡ്രിഡിന്റെ ലിസ്റ്റിലുള്ളത്. ഇതിൽ റുഡിഗർ ചെൽസിയിൽ എത്തുമെന്ന് ഏറെക്കുറെ ഉറപ്പായിക്കഴിഞ്ഞു.\nചെൽസിക്കെതിരെ ബ്രിട്ടീഷ് ഗവണ്മെന്റ് എടുത്ത നടപടികളുടെ ഭാഗമായി താരങ്ങളെ നിലനിർത്തുന്നതിൽ വലിയ പ്രതിസന്ധിയാണ് ക്ലബ് നേരിടുന്നത്. നിലവിൽ ക്രിസ്റ്റിൻസെൻ, റുഡിഗർ എന്നീ താരങ്ങൾ ചെൽസി വിടുമെന്ന് ഉറപ്പായിട്ടുണ്ട്. ഇതിനു പുറമെ ആസ്പ്ലികുയറ്റയെ ബാഴ്‌സലോണയും ജോർജിന്യോയെ യുവന്റസും നോട്ടമിടുന്നുണ്ട്.


Actress Meghna Naidu duped; tenants cheat her of rent money, steal her undergarments | നടി മേഘ്‌നയുടെ അടിവസ്ത്രം വരെ അടിച്ചുമാറ്റി... ഐറ്റം ഡാന്‍സുകളിലൂടെ പ്രശസ്തയായ നടിക്ക് കിട്ടിയ പണി! - Malayalam Oneindia\n21 min ago ഗുജറാത്തിൽ വമ്പൻ രാഷ്ട്രീയ നാടകം! കോൺഗ്രസ് എംഎൽഎമാർ റിസോർട്ടുകളിൽ!\nUpdated: Mon, Feb 26, 2018, 15:30 [IST]\nപനാജി: പറ്റിക്കപ്പെടുന്നവരില് പ്രമുഖരെന്നോ പാവപ്പെട്ടവരെന്നോ വ്യത്യാസം ഒന്നും ഇല്ല. പറ്റിക്കപ്പെട്ടുകഴിഞ്ഞാല് പിന്നെ പറഞ്ഞിട്ട് കാര്യവും ഇല്ല. അത് തന്നെയാണ് ഇപ്പോള് തെന്നിന്ത്യന് താരറാണി മേഘ്‌ന നായിഡുവിനും സംഭവിച്ചത്.\nപറ്റിക്കപ്പെടുക എന്ന് വച്ചാല്, വല്ലാത്ത തരം പറ്റിക്കലിനാണ് മേഘ്‌ന ഇരയായത്. തടി അടിവസ്ത്രം വരെ പറ്റിപ്പുകാര് തട്ടിയെടുത്തു എന്നാണ് മേഘ്‌ന തന്റെ ഫേസ്ബുക്ക് പോസ്റ്റില് വ്യക്തമാക്കിയിട്ടുള്ളത്.\nഗോവയില് തന്റെ ഉടമസ്ഥതയില് ഉള്ള അപ്പാര്‍ട്ട്‌മെന്റ് വാടകയ്ക്ക് കൊടുത്തപ്പോഴാണ് ഇങ്ങനെ സംഭവിച്ചത്. ദമ്പതിമാരായിരുന്നു തട്ടിപ്പ് നടത്തിയത്.\nതെന്നിന്ത്യന് സിനികളിലും ബോളിവുഡ് സിനിമകളിലും ഐറ്റം ഡാന്‍സുകളിലൂടെ പ്രസിദ്ധി നേടിയ താരം ആണ് മേഘ്‌ന നായിഡു. ആന്ധ്രക്കാരിയാണ് മേഘ്‌ന. ബഡാ ദോസ്ത് എന്ന മലയാളം സിനിമയിലും അഭിനയിച്ചിട്ടുണ്ട് മേഘ്‌ന.\nതമിഴ്, തെലുങ്ക് സിനിമകളിലെ സ്ഥിരം സാന്നിധ്യമാണ് മേഘ്‌ന. ബോളിവുഡ് സിനിമകളിലും വേഷമിട്ടുണ്ട്. മേഘ്‌നയുടെ ഗോവയിലെ അപ്പാര്‍ട്ട്‌മെന്റുമായി ബന്ധപ്പെട്ടാണ് പുതിയ വിവാദം. അതെല്ലാം പുറത്ത് പറഞ്ഞതും മേഘ്‌ന തന്നെ.\nന്യൂസിലാന്‍ഡില് ജോലി ചെയ്യുന്നവര് എന്ന് പറഞ്ഞ് എത്തിയ ദമ്പതിമാരാണ് തട്ടിപ്പ് നടത്തിയത്. ഗോവയിലെ അപ്പാര്‍ട്ട്‌മെന്റ് നോക്കി നടത്തിയിരുന്ന കെയര് ടേക്കറെ ആയിരുന്നു ഇവര് സമീപിച്ചത്. അപ്പാര്‍ട്ട്‌മെന്റ് വാടകയ്ക്ക് വേണം എന്നതായിരുന്നു ആവശ്യം.\nദമ്പതിമാരാണ്, ന്യൂസിലാന്റില് ജോലിയുണ്ടെന്ന് പറയുന്നു... മാത്രമല്ല, ആധാര് കാര്‍ഡിന്റേയും ഡ്രൈവിങ് ലൈസന്‍സിന്റേയും പകര്‍പ്പ് പോലും നല്‍കി. സംശയിക്കത്തകതായി ഒന്നും ഉണ്ടായിരുന്നില്ല. വീട് ഇവര്‍ക്ക് വാടയ്ക്ക് നല്‍കുകയും ചെയ്തു.\nവാടക കൊടുക്കാതെ മുങ്ങി\nഎന്നാല് പിന്നീട് സംഭവിച്ചത് മറ്റൊന്നായിരുന്നു. ഒറ്റ രൂപ പോലും വാടക കൊടുക്കാതെ രണ്ട് പേരും മുങ്ങി. മുങ്ങിയെന്ന് മാത്രമല്ല വീട്ടിലെ പല സാധനങ്ങളും മോഷ്ടിക്കുകയും ചെയ്തു. തുടര്‍ന്ന് നടത്തിയ അന്വേഷണത്തില് ഇവര് നല്‍കിയ തിരിച്ചറിയല് രേഖകള് വ്യാജമാണെന്ന് തെളിയുകയും ചെയ്തു.\nഅപ്പാര്‍ട്ട്‌മെന്റില് ഉണ്ടായിരുന്ന തങ്ങളുടെ അടിവസ്ത്രങ്ങളും സോക്‌സുകളും പോലും അവര് മോഷ്ടിച്ചു കടന്നു എന്നണ് മേഘ്‌ന വെളിപ്പെടുത്തുന്നത്. വീട്ടില് ഉണ്ടായിരുന്ന വിലപിടിപ്പുള്ള പല സാധനങ്ങളും ഇതോടൊപ്പം അവര് തട്ടിയെടുത്തിട്ടുണ്ട് എന്നാണ് മേഘ്‌നയുടെ വെളിപ്പടുത്തല്.\nഎടുത്തുകൊണ്ടുപോകാന് പറ്റാത്ത പല സാധനങ്ങളും നശിപ്പിക്കുകയും ചെയ്തിട്ടുണ്ട്. ഫര്‍ണീച്ചറുകളും വിലപിടിപ്പുള്ള ഒരു പ്രതിമയും ഇത്തരത്തില് നശിപ്പിക്കപ്പെട്ടു എന്നാണ് മേഘ്‌ന പറയുന്നത്. വാതിലിന്റെ പൂട്ട് വരെ മാറ്റി!\nഅപ്പാര്‍ട്ട്‌മെന്റിന്റെ കെയര് ടേക്കര് ആയ യുവതിയുടെ പണവും ഇവര് തട്ടിയെടുത്തിട്ടുണ്ടത്രെ. മകന് ന്യൂസിലാന്‍ഡില് ജോലി വാങ്ങി നല്‍കാം എന്ന് പറഞ്ഞ് 85,000 രൂപയാണ് ഇവരില് നിന്ന് വാങ്ങിയത്. അയല്‍വാസിയായ മറ്റൊരു സ്ത്രീയില് നിന്ന് 40,000 രൂപ വേറേയും പറ്റിച്ചു.\nചിത്രങ്ങള് പുറത്ത് വിട്ടു\nഗോവയില് തന്നെ ഇവര് മറ്റ് പലരേയും ഇവര് പറ്റിച്ചിട്ടുണ്ട് എന്നാണ് ആരോപണം. ദമ്പതിമാരുടെ ഒരു ചിത്രവും മേഘ്‌ന പുറത്ത് വിട്ടിട്ടുണ്ട്. ആ ചിത്രത്തിലെ സ്ത്രീ ധരിച്ചിരിക്കുന്നത് തന്റെ വസ്ത്രങ്ങളാണെന്നും മേഘ്‌ന ആരോപിക്കുന്നുണ്ട്.\nഗോവയിലെ കണ്ടോളിം മേഖലയിലാണ് ഈ സംഭവങ്ങള് എല്ലാം നടന്നിട്ടുള്ളത്. ഗോവയിലുള്ള വര് ഇവരെ കരുതിയിരിക്കണം എന്നും മഘ്‌ന പറയുന്നുണ്ട്. ആരെങ്കിലും ഇവരെ കണ്ടെത്തിയാല് വിവരം അറിയിക്കണം എന്നും മേഘ്‌ന ആവശ്യപ്പെടുന്നു.\nഫെബ്രുവരി 19 ന് ആണ് മേഘ്‌ന ഇത് സംബന്ധിച്ച് ഫേസ്ബുക്കില് ഒരു പോസ്റ്റ് ഇട്ടത്. ഇത് ഇപ്പോള് വലിയ രീതിയില് ചര്‍ച്ചയായിക്കൊണ്ടിരിക്കുകയാണ്.\nവിദേശ ക്ലിനിക്കിൽ സൗന്ദര്യ ചികിത്സകൾ.. ശ്രീദേവിയുടെ മരണത്തിലെ പ്രചാരണങ്ങൾക്ക് ചുട്ടമറുപടി\nactress dancer cheat theft goa facebook നടി നര്‍ത്തകി തട്ടിപ്പ് ഗോവ ഫേസ്ബുക്ക്\nActress Meghna Naidu duped; tenants cheat her of rent money, steal her undergarments


ഭര്‍ത്താവിനെ കൊന്ന് സെപ്റ്റിക് ടാങ്കിലിട്ട സ്ത്രീ അറസ്റ്റിലായി | Mumbai\nഭര്‍ത്താവിനെ കൊന്ന് സെപ്റ്റിക് ടാങ്കിലിട്ട സ്ത്രീ അറസ്റ്റിലായി\nകൊന്നത് 13 വര്‍ഷം മുമ്പ്\nPublished: Dec 8, 2017, 04:00 AM IST\nഫരീദ ഭാര്‍തിയുടെ വീട്ടിലെ സെപ്റ്റിക് ടാങ്കില് നിന്ന് കണ്ടെടുത്ത അസ്തികൂടം\nമുംബൈ: അനാശാസ്യകേന്ദ്രം നടത്തുന്നത് ചോദ്യം ചെയ്ത ഭര്‍ത്താവിനെ കൊന്ന് മൃതദേഹം സെപ്റ്റിക് ടാങ്കിലിട്ട സ്ത്രീ 13 വര്‍ഷത്തിനുശേഷം അറസ്റ്റിലായി. ബോയ്‌സറില് താമസിക്കുന്ന ഫരീദ ഭാര്‍തി (43)യാണ് പിടിയിലായത്. ഭര്‍ത്താവ് സഹദേവിന്റെ അസ്ഥികൂടം വീട്ടിലെ സെപ്റ്റിക് ടാങ്കില്‍നിന്ന് പോലീസ് കണ്ടെടുത്തു.\nഅനാശാസ്യകേന്ദ്രം നടത്തുന്നു എന്ന വിവരത്തെ തുടര്‍ന്ന് തിങ്കളാഴ്ച ഇവരുടെ വീട്ടില് പോലീസ് റെയ്ഡ് നടത്തി. ഇവിടെ നിന്ന് നാലു പെണ്‍കുട്ടികളെ രക്ഷപ്പെടുത്തി. ഫരീദ ഭാര്‍തിയെയും മറ്റൊരാളെയും അറസ്റ്റ് ചെയ്തു. അന്ന് രാത്രിയാണ് ഇവരുടെ വീട്ടില് നിരവധിപേരെ കൊന്നിട്ടുണ്ടെന്ന് പോലീസിന് അജ്ഞാത ഫോണ് സന്ദേശം ലഭിക്കുന്നത്. തുടര്‍ന്ന് ഫരീദയെ ചോദ്യം ചെയ്തപ്പോഴാണ് ഭര്‍ത്താവിനെ 13 വര്‍ഷം മുമ്പ് കൊന്ന വിവരം സമ്മതിക്കുന്നത്.\nഅനാശാസ്യകേന്ദ്രം നടത്തുന്നതിനെ എതിര്‍ത്ത സഹദേവിനെ ഉറങ്ങുമ്പോള് തലക്കടിച്ച് കൊല്ലുകയായിരുന്നു എന്ന് അവര് പോലീസിനോട് പറഞ്ഞു. മൃതദേഹം കിടപ്പുമുറിയിലെ കക്കൂസിനടിയിലെ സെപ്റ്റിക് ടാങ്കിലിട്ടിരുന്നുവെന്നും അവര് സമ്മതിച്ചു. തുടര്‍ന്ന്, ബുധനാഴ്ച പോലീസ് ഇവിടം കുഴിച്ചപ്പോള് അസ്ഥികൂടം കണ്ടെത്തുകയായിരുന്നു.\n30 ലക്ഷം നഷ്ടപരിഹാരംതേടി യാത്രികൻ\nകാബിനിൽ മർദം ക്രമീകരിച്ചില്ല; യാത്രക്കാർക്ക് ദേഹാസ്വാസ്ഥ്യം, വിമാനം തിരിച്ചിറക്കി\nഅമിത്ഷാ ദേവേന്ദ്ര ഫഡ്‌നവിസിന്റെ ഗണപതിയെ സന്ദർശിച്ചു\nമുംബൈയിലെ ഗണേശ് മണ്ഡലിന് 264.8 കോടിയുടെ ഇൻഷൂറൻസ് സംരക്ഷണം\nസ്വയംതൊഴിൽ കണ്ടെത്താൻ പുതിയ പദ്ധതി; സർക്കാർ 225 കോടി ചെലവഴിക്കും\nബസ് പാസുകൾ നൽകുന്നത് ബെസ്റ്റ് നിർത്തി\nറഫാൽ യുദ്ധവിമാനക്കരാർ വൻ അഴിമതിയെന്ന് ആംആദ്മി നേതാവ് സഞ്ജയ് സിങ്\nഅഞ്ചുവയസ്സുകാരിയെ ബലാത്സംഗം ചെയ്തയാൾ അറസ്റ്റിൽ


പട്ടിത്തറയില് പെണ്‍പട കുഴിച്ചത് നൂറ്റമ്പതോളം കിണറുകള് | Koottanadu Women Strength and Well Construction\n15 മീറ്റര് ആഴത്തില്‍വരെ ഇറങ്ങിച്ചെന്ന് കുഴിയെടുക്കും\nPublished: Feb 26, 2018, 07:00 AM IST\nകൂറ്റനാട്: പെണ്‍കരുത്തില് കുടിവെള്ളക്ഷാമം പരിഹരിക്കാനുള്ള യജ്ഞത്തിലാണ് പട്ടിത്തറ പഞ്ചായത്ത്. ദേശീയതൊഴിലുറപ്പ് പദ്ധതിയിലുള്‍പ്പെട്ട 280-ഓളം വനിതകള് ഇവിടെ കിണര്‍നിര്‍മാണം തുടങ്ങി. കിണര്‍നിര്‍മാണത്തിന്റെ എല്ലാഘട്ടങ്ങളും തനിയെ ചെയ്യാന് സജ്ജമാണ് വനിതാസേന.\n15 മീറ്റര് ആഴത്തില്‍വരെ ഇറങ്ങിച്ചെന്ന് കുഴിയെടുക്കും. കഴിഞ്ഞ സാമ്പത്തികവര്‍ഷത്തില് ഹരിതകേരള മിഷനിലൂടെ പഞ്ചായത്തിലെ 18 വാര്‍ഡുകളിലായി 150-ഓളം കിണറുകളാണിവര് നിര്‍മിച്ചത്. നാല് പുതിയ കുളങ്ങളും നിര്‍മിച്ചു. ഉപയോഗശൂന്യമായ 28-ഓളം കുളങ്ങള് പുനരുജ്ജീവിപ്പിക്കാനും 22 തോടുകള് ഉപയോഗപ്രദമാക്കാനും മഴക്കുഴി, സോക്ക്പിറ്റ് എന്നിവ നിര്‍മിക്കാനും ഇവര്‍ക്ക് സാധിച്ചു.\nഈവര്‍ഷം 54 കിണറുകളുടെ നിര്‍മാണം തുടങ്ങി. പത്തെണ്ണം പൂര്‍ത്തിയാക്കുകയുംചെയ്തു. പഞ്ചായത്തിലെ 18 വാര്‍ഡുകളിലെയും അവശവിഭാഗങ്ങളില്‍പ്പെട്ട മുഴുവന് കുടുംബങ്ങള്‍ക്കും കിണര് നിര്‍മിച്ചുനല്‍കുകയാണ് ലക്ഷ്യം. ജലസംരക്ഷണപ്രവര്‍ത്തനങ്ങളും നടത്തുന്നുണ്ട്.